World cup ge match thah 4k quality gai Dhiraagu tv medhuverikoh dhakkanee | Mihaaru\nވޯލްޑް ކަޕްގެ މެޗްތައް 4ކޭ ކޮލިޓީގައި ދިރާގު ޓީވީން ދައްކަނީ\nވޯލްޑް ކަޕްގެ މެޗުތައް 4ކޭ ކޮލިޓީގައި ދެއްކުމަށް ދިރާގާއި ޕީއެސްއެމް އިން އިއްޔެ ސޮއިކުރަނީ. ފޮޓޯ: ދިރާގު\n29 ޖޫން 2018 - 11:54\nމިހާރު ރަޝިޔާގައި ކުރިޔަށްދާ ވޯލްޑް ކަޕްގެ މެޗްތައް ދިރާގު އާއި ޕީއެސްއެމް ގުޅިގެން 4ކޭ ކޮލިޓީގައި ދިރާގު ޓީވީން ދައްކަން ހަމަޖައްސައިފި އެވެ.\nކޭބަލް ޓީވީގެ ހިދުމަތް ފުޅާދާއިރާއެއްގައިދޭ ކުންފުނިން ބުނީ ވޯލްޑް ކަޕް 4ކޭ ކޮލިޓީގައި ގެނެސްދޭނީ ޓީވީއެމް ގެ 4ކޭ ޗެނަލުން ކަމަށެވެ. ޓީވީއެމް އަކީ ރާއްޖޭގައި ވޯލްޑް ކަޕްގެ އެކްސްކްލޫސިވް ބްރޯޑްކާސްޓަރެވެ.\nދިރާގުން ބުނީ 4ކޭ ނުވަތަ އަލްޓްރާ ހައި ޑެފިނިޝަން ޓެކްނޮލޮޖީއަކީ މިހާރުގެ ސްމާޓް ޓީވީތަކުން ފެންނާނެ އެންމެ ފުރިހަމަ ކޮލިޓީ ކަމަށެވެ. ވޯލްޑް ކަޕް 4ކޭ ކޮލިޓީގައި ބަލައިލުމުގެ ފުރުސަތު މުޅި ދުނިޔެއިން ވެސް ފޯރުކޮށްދެނީ ވަރަށް މަދު ގައުމެއްގައި ވަރަށް މަދު އޮޕަރޭޓަރުންނެވެ.\nއެ ކުންފުނިން ބުނީ ދިރާގު ޓީވީ މެދުވެރިކޮށް 4ކޭ ކޮލިޓީގައި ވޯލްޑް ކަޕް ބެލުމަށް، މިހާރު ވެސް ބޭނުންކުރާ ޖޯއިބޮސްގެ އިތުރުން އެއްވެސް ޑިވައިސެއް ގަންނަން ނުޖެހޭނެ ކަމަށެވެ.\nވޯލްޑް ކަޕްގެ މެޗުތައް 4ކޭ ކޮލިޓީގައި ދެއްކުމަށް ޕީއެސްއެމްއާއެކު ސޮއިކުރުމަށް އިއްޔެ ބޭއްވި ހަފުލާގައި ވާހަކަދައްކަވަމުން ދިރާގުގެ އެކްޓިން ސީއެމްއޯ އަހުމަދު މައުމޫން ވިދާޅުވިގޮތުގައި އެ ކުންފުނީގެ އަމާޒަކީ ރާއްޖޭގެ ކޭބަލް ޓީވީ މާކެޓް އިތުރު ހަރުފަތްތަކަކަށް ގެންގޮސްދީ، ކަސްޓަމަރުންނަށް އެންމެ ފަހުގެ ޓެކްނޮލޮޖީތައް ފަސޭހަކަމާ އެކު ތަޖުރިބާ ކުރުމުގެ ފުރުސަތު ހޯދައިދިނުމެވެ. އެގޮތުން ދިރާގު ޓީވީގެ ކަސްޓަމަރުންނަށް ޓީވީގެ ތަޖުރިބާ ފުރިހަމަކޮށް ތަރައްގީ ކުރުމަކީ އެ ކުންފުނީގެ އެންމެ އިސް އެއް މަގުސަދު ކަމަށް ވެސް އޭނާ ވިދާޅުވި އެވެ.\nދިރާގު ޓީވީއިން ވަނީ ދާދި ފަހުން ވެސް 4ކޭ ޗެނަލެއް ތައާރަފް ކޮށްފަ އެވެ.\nއެ ކުންފުނިން ބުނީ 4ކޭ ކޮލިޓީގައި ދިރާގު ޓީވީ އަދި ޕީއެސްއެމް މެދުވެރިކޮށް ވޯލްޑް ކަޕް ]ގެ ފަހު ސްޓޭޖްގެ ދިހަ މެޗް ބަލައިލެވޭނެ ކަމަށެވެ.\nވޯލްޑް ކަޕްގެ މެޗުތައް 4ކޭ ކޮލިޓީގައި ދެއްކުމަށް ދިރާގާއި ޕީއެސްއެމް އިން އެއްބަސްވުމުގައި ސޮއިކުރުމަށްފަހު ދިރާގުގެ އެކްޓިން ސީއެމްއޯ މައުމޫން ވާހަކަދައްކަވަނީ. ފޮޓޯ: ދިރާގު\nދިރާގުން ބުނީ ވޯލްޑް ކަޕް 4ކޭ ކޮލިޓީގައި ފެންނާނީ ފައިބަ ކަނެކްޝަނެއް މެދުވެރިކޮށް ދިރާގު ޓީވީ ޚިދުމަތް ހޯދާ ފަރާތްތަކަށް ކަމަށެވެ. ދިރާގު ފައިބަ ކަނެކްޝަން ހުރި ކޮންމެ ރަށަކަށް ވޯލްޑް ކަޕް 4ކޭ ކޮށް ބަލާލުމުގެ ފުރުސަތު ލިބޭނެ ކަމަށް ވެސް އެ ކުންފުނިން ބުންޏެވެ.\nދިރާގުން ބުނީ މިހާރު ކުރިއަށްދާ ޕްރޮމޯޝަންގެ ތެރެއިން ދިރާގު ޓީވީ ގަންނަ ފަރާތްތަކަށް އެއްވެސް އަގަކާނުލައި ޖޯއިބޮކްސް ލިބޭނެ ކަމަށެވެ.\nދިރާގު ޓީވީގެ ހިދުމަތް ހޯދަން ބޭނުންވާނީ ދިރާގު ބްރޯޑްބޭންޑް ކަނެކްޝަނެކެވެ. އަދި ޖޯއި ބޮކްސް މެދުވެރިކޮށް ގޭގައި ދިރާގު ޓީވީގެ ހިދުމަތް ހޯދާ ފަރާތްތަކަށް އިންޓަނެޓް އެލަވަންސްގެ އަސަރެއް ނުކުރާނެ ކަމަށް ވެސް އެ ކުންފުނިން ބުންޏެވެ.\n"ހިދުމަތް ގުޅައި ދިނުމަށް ފަހު ދިރާގުގެ ނެޓްވާކް މެދުވެރިކޮށް ދިރާގު ޓީވީގެ އެކައުންޓް ބޭނުންކޮށްގެން އެހެން ވަސީލަތްތަކުން ވެސް (ލެޕްޓޮޕް، ޓެބްލެޓް އަދި ސްމާޓްފޯން) ރާއްޖޭގެ ކޮންމެ ތަނެއްގައި ކޮންމެ ވަގުތެއްގައި ޓީވީ ބެލޭނެ،" ދިރާގުން ބުންޏެވެ.\nއެ ކުންފުނިން ބުނީ ދިރާގު ޓީވީ ތައާރަފް ކުރިތާ އެއް އަހަރު ފުރުނުއިރު ވަރަށް ބޮޑު ކުރިއެރުންތަކެއް ގެނެސްފައިވާނެ ކަމަށެވެ. ދިރާގު ޓީވީ އިން 95 އަށް ވުރެ ގިނަ ޗެނަލް ދައްކަ އެވެ. އަދި 41 ރަށުގައި ވެސް މިހާރު ދިރާގު ޓީވީ ހިދުމަތް ވަނީ ތައާރަފް ކޮށްފަ އެވެ. އޭގެ އިތުރުން، ދިރާގު ޓީވީގެ މޯބައިލް އެޕްލިކޭޝަނެއް ވެސް ވަނީ މިއަހަރު ތެރޭ ތައާރަފްކޮށްފަ އެވެ.\nކޭބަލް ޓީވީ ދިރާގު\nކޮމެންޓް ތަކަށް ބަލާލީމަ އެނގިއްޖެ ދިވެހިންނަށް 4ކޭ ޓެކްނޮލީއާއި ބެހޭ މާގިނަ މައުލޫމާތު ލިބިފަނެތްކަން. ކިތަންމެ އަގު އަދި ސައިޒް ބޮޑު ޓީވީއެއް ގޭގަ އިނަސް މިހާރު ވޯލްޑް ކަޕް ފެންނަނީ ވަރަށް ކޮލިޓީ ދައްކޮށް. އެއީ ފުލް އެޗްޑީ މިހާރުގެ 50 އިންޗިން މަތީގެ ޓީވީތަކަށް ނުފުދޭތީ. ދިރާގުން ދެނީ އައިޕީ ޓީވީ ހިދުމަތް ކަމަށްވާތީ، އިތުރު ޑިވައިސް އަކާނުލާ 4ކޭ ކޮލިޓީ ރިސީވްވާނެ. މީޑިއާނެޓް އިން މި ހިދުމަތް ހޯދާނަމަ އެކަމަށް ހާއްސަ ޑިވައިސްއެއް ބޭނުންވާނެ. ކެމްޕެއިން އިސްތިހާރު ދެއްކިޔަސް 4ކޭ ކޮލިޓީގަ ދައްކާ ޗެނަލްއަކުން މެޗްބަލާނީ. ހާފްޓައިމްގަ ޗެނަލް ބަދަލުކުރެވޭނެ އެއްނު.\nއަހަރެންބޭނުންވަނީ 4ކޭ ކޮލެޓީގަ ރިޔާސީއިންތިހާބުން ބަލިވާމީހަކު ބަލީގަބޫލުކޮށް ދޭ ސްޕީޗް ބަލަން.\nމި ގޭގެ ނެޓު ގުޑާ ނުލައިގެން އެއްވެސް ކޮލިޓީއެއްގައި ނެޓްފްލިކްސް ނުބެލިގެން އުޅޭއިރު ދިރާގުން ފުރަތަމަ ކުރަން ޖެހޭ ކަންތައް ކޮށްދެއްވާ، އޭރުން ތި ޓީވީވެސް ބެލޭނީ\n100 ކޭ ގަ ދިނަސް ތިޔެއް ނުބަލާނެ ... ސޯނީ އިން ދައްކަ ކޮލިޓީ ފުދޭ ....\nވެގެން މިއުޅޭ ގޮތަކީ ޕީއެސްއެމް ޓީވީ މީހުން މިހާރު ނުބަލާތީވެ، އެކަމާ އެއުޅެނީ.\nސުރުޚީ އަކީ ރައީސް އަބްދުﷲ ޔާމީނު ގެ ކެމްޕޭން 4ކޭ ކޮލިޓީގައި ދައުލަތުގެ ޓީވީން ދައްކަނީ............ރައްޔިތުންގެ ފައިސާ ކެމްޕޭން އަށް ހަރަދު ކުރަނީ...........\n4ކޭ ކޮލިޓީގައި ދެއްކިއަސް އެ ކޮލިޓީގައި ބަލަނީ ކާކު؟\nހުސް އޮޅުވާލުން. 4ކޭ ރިސީވް ވާނެ ޑިވައިސް އެއްނެތި 4ކޭ ކުއަލިޓީ އަކުނުފެންނާނެ.


ކޯވިޑް-19 : ބެލަރޫސްގައި ތިބި 48 ދިވެހިން ރާއްޖެ އައުމުގެ ދަތުރު ފަށައިފި ކޯވިޑް-19 : ބެލަރޫސްގައި ތިބި 48 ދިވެހިން ރާއްޖެ އައުމުގެ ދަތުރު ފަށައިފި\nތައިލެންޑުން ބައެއް ދިވެހިން އައުން\nބެލަރޫސްގައި ތިބި 48 ދިވެހިން ރާއްޖެ އައުމުގެ ދަތުރު ފަށައިފިއެވެ. އެގޮތުން މި މީހުން މިހާރު ވަނީ ރާއްޖެ އައުމައްޓަކައި ލަންޑަންއަށް ގޮސްފައެވެ. ލަންޑަންއިން އިނގިރޭސިވިލާތުގައި ތިބި 23 ދިވެހިންނާއެކު މާދަމާ މި ހުރިހާ ދިވެހިން މާލެ އައުމަށް ވަނީ ހަމަޖެހިފައެވެ.\nއެކި ޤައުމުތަކުގައި ތާށިވެފައިތިބި ރައްޔިތުންގެ ތެރއިން އަނބުރާ ރާއްޖެއަންނަން ބޭނުންވާ ދިވެހިން ގެނައުމުގެ މަސައްކަތުގެ ތެރެއިމް ބެލަރޫސްއާއި އިނގިރޭސިވިލާތުގައި ތިބި ދިވެހިންތަކެއް ގެނައުމުގެ މަސައްކަތް ކުރަމުންދާކަމަށް ފޮރިން މިނިސްޓްރީގެ ޑިރެކްޓަރ އޮފް ކޮމިއުނިކޭޝަން މިއުވާން މުހައްމަދު ވިދާޅުވިއެވެ. އެގޮތުން އަންނަ އާދިއްތަ ދުވަހު ސްރަލަންކަން އެއަރލައިންސްގެ ފްލައިޓެއްގައި ބެލަރޫސްގައި ތިބި ދިވެހި ދަރިވަރުންގެ ތެރެއިން ރާއްޖެ އަންނަން ބޭނުންވާ 48 ދަރިވަރުން އަދި އިނގިރޭސިވިލާތުން 23 ދިވެހިން އަންނަން ހަމަޖެހިފައިވާކަމަށެވެ. މި ދިވެހިންނަށް ރާއްޖެއާދެވޭނީ އަންނަ ހޯމަ ދުވަހުއެވެ. މިކުދިން ރާއްޖެ އައުމަށްފަހު 14 ދުވަހުގެ ކަރަންޓީން މުއްދަތެއް ފުރިހަމަ ކުރަންޖެހޭނެއެވެ.\nބެލަރޫސްގައި ފުރަބަންދު އިއުލާންނުކޮށް ގިނަ ދުވަސްވެ އެ ޤައުމުގައި ތިބި ދިވެހިން ރާއްޖެ ނުގެނެވުމުގެ ސަބަބުން މީގެ ކުރިން ދިވެހިންގެ ގިނަ ބަޔަކު ވަނީ ކަންބޮޑުވުން ވަނީ ފާޅުކޮށްފައެވެ، އޭރު ސަރުކާރުން ވިދާޅުވި، މި ދިވެހިން ގެނެވިފައި ނުވަނީ ކޯވިޑްއާއި ގުޅިގެން ވައިގެ ދަތުރުފަތުރު ހުއްޓި އެ ފަރާތްތައް ގެންނާނެ ފްލައިޓެއް ހަމަނުޖެހުމުގެ ސަބަބުންނެވެ. ސަރުކާރުން މިހާރު ދަނީ ސައުދީގައި ތާށިވެފައިތިބި ދަރިވަރުންތަކެއްވެސް ގެނައުމުގެ މަސައްކަތް ކުރަމުންނެވެ. މަދީނާ ޔުނިވަސިޓީގެ މިދަރިވަރުން ރާއްޖެ ގެނައުމަށް ބޭނުންވާ ޓިކެޓް ސައުދީ ސަރުކާރުން ސައުދީ އެއަރަލައިންސް މެދުވެރިކޮށް ހަމަޖައްސާދީފައިވާއިރު، މި އެއަރލައިންގެ ދަތުރުތައް ފެށިހާ އަވަހަކަށް މި ދަރިވަރުންވެސް ރާއްޖެ ގެންނާނެކަމަށް ސަރުކާރުން ވަނީ ހާމަކުރައްވާފައެވެ.\nބެލަރޫސްއާއި އިނގިރޭސިވިލާތުގައި ތިބި ދިވެހިންތަކެއް އަންނަ އާދިއްތަ ދުވަހު ރާއްޖެ ގެނައުމަށް މަސައްކަތް ކުރަމުންދާއިރު، ދާދިފަހުން ވަނީ ރާއްޖެ ނާދެވި ތައިލެންޑުގައި ތިބި 26 ދިވެހިން ރާއްޖެ ގެނެސްފައެވެ.\nމީގެކުރިން އިންޑިއާއާއި ސްރީލަންކާއާއި މެލޭޝިއާގައި ރާއްޖޭ ނާދެވި ތިބި އެތައް ދިވެހިންނަށް ސަރުކާރުން ވަނީ ރާއްޖެ ގެނެސްދީފައެވެ. މިހާތަނަށް ދުނިޔޭގެ އެކި ކަންކޮޅުތަކުގައި ރާއްޖެ ނާދެވިތިބި 1000އަށްވުރެ ގިނަ ދިވެހިން ރާއްޖެ ގެނެސްދީފައިވާކަމަށް ސަރުކާރުން ވަނީ ވިދާޅުވެފައެވެ.\nބޭރު ޤައުމުތަކުގައި ދިރިއުޅޭ ދިވެހިން އަނބުރާ ޤައުމަށް އަންނަން ބޭނުންވެއްޖެނަމަ ފޮރިން މިނިސްޓްރީގައި ނުވަތަ އެ ޤައުމުތަކާއި އެންމެ ކައިރީގައިވާ ދިވެހި މިޝަންތަކުގައި ރަޖިސްޓްރީކުރުމަށް ފަޮރިން މިނިސްޓްރީން ވަނީ އެދިވަޑައިގެންފައެވެ.\nރާއްޖޭގައި ތިބި އެހެން ޤައުމުތަކުގެ މީހުންވެސް އެމީހުންގެ އަމިއްލަ ޤައުމަށް ދެވޭނެ އިންތިޒާމް ސަރުކާރުން އަންނަނީ ހަމަޖައްސާދެމުންނެވެ. އެގޮތުން އިންޑިއާ، ބަންގްލަދޭޝް އަދި ތައިލެންޑްގެ އިތުރުން ބައެއް އެހެން ޤައުމުތަކުގެ ރައްޔިތުންވެސް ވަނީ އެމީހުންގެ ޤައުމަށް ފޮނުވާދީފައެވެ.


SunOnline: Vakeelunnah laptop aai phone fadha vaseelaithah court room ah vahdhan Criminal Court in huhdha dheefi\nވަކީލުންނަށް ލެޕްޓޮޕާއި ފޯނު ފަދަ ވަސީލަތްތައް ކޯޓުރޫމަށް ވައްދަން ކްރިމިނަލް ކޯޓުން ހުއްދަ ދީފި\nނަޖާހު މަސްއޫދު 07 Sep 2020, 15:13\nކްރިމިނަލް ކޯޓުގެ ޝަރީއަތުގެ އަޑުއެހުންތަކަށް ލެޕްޓޮޕާއި، ފޯނާއި ޓެބްލެޓު ފަދަ އިލެކްޓްރޯނިކް ވަސީލަތްތައް ވެއްދުމުގެ ހުއްދަ ދައުލަތުގެ ވަކީލުންނަށާއި ދިފާއީ ވީލުންނަށް ދިނުމަށް ކްރިމިނަލް ކޯޓުގެ ފަނޑިޔާރުން ބެންޗުން ނިންމައިފި އެވެ.\nމިއަދު ކްރިމިނަލް ކޯޓުން ނެރުނު ބަޔާނެއްގައި ބުނި ގޮތުގައި، ކޮވިޑް-19އާ ގުޅިގެން ޝަރީއަތްތަކުގައި ކަރުދާސް ބޭނުންކުރުން މަދުކޮށް، ލިޔުންތަކުގައި ޑިޖިޓަލް ކޮޕީ ބޭނުން ކުރުމުގެ ފުރުސަތު ވަކީލުންނަށް ދިނުމަށާއި، އަޑުއެހުންތައް ތާވަލު ކުރުން ފަސޭހަ ކުރުމުގެ ގޮތުން އެ ކޯޓުގެ ޝަރީއަތުގެ މަޖިލިސްތަކަށް ލެޕްޓޮޕާއި ފޯނު އަދި ޓެބްލެޓު ފަދަ ތަކެތި ވައްދަން ހުއްދަ ދޭން އެ ކޯޓުގެ ފަނޑިޔާރުން މަޖިލީހުން މިއަދު ވަނީ ނިންމައިފަ އެވެ.\nކްރިމިނަލް ކޯޓުން ބުނީ، އަޑުއެހުންތަކުގެ ތާވަލު ހަމަޖައްސަން ވަކީލުންނާ މަޝްވަރާ ކުރާ އިރު ފޯނާއި ލެޕްޓޮޕް ފަދަ ވަސީލަތްތައް ނުވެއްދޭތީ ތާވަލު ބަލަން ވަކީލުންނަށް ދަތިވާތީ އެވެ. އަދި އެގޮތަށް ތާވަލު ބަލަން ވަކީލުންނަށް ފުރުސަތު ދޭން އަޑުއެހުން މެދުކަނޑާލަން ޖެހި ކޯޓުގެ ވަގުތުތައް ގެއްލޭ ކަމަށެވެ. ލެޕްޓޮޕާއި ފޯނާއި ޓެބްލެޓު ފަދަ ތަކެތި ވައްދަން ހުއްދަ ދިނީ މި ކަމަށް ހައްލެއް ހޯދުމުގެ ގޮތުން ކަމަށް އެ ކޯޓުން ބުންޏެވެ.\nލެޕްޓޮޕާއި، ފޯނާއި، ޓެބްލެޓް ފަދަ ތަކެތި ކޯޓު ރޫމަށް ވެއްދުމުގެ ފުރުސަތު ދިން ނަމަވެސް އެ ތަކެތިން އޯޑިއޯ ރެކޯޑު ކުރުމާއި ވީޑިއޯ އަދި ފޮޓޯ ނެގުން މަނާ ވާނެ ކަމަށް ކްރިމިނަލް ކޯޓުގެ ބަޔާނުގައިވެ އެވެ. އަދި އެފަދަ ކަމެއް ކޮށްފި ނަމަ ފިޔަވަޅު އެޅުމުގެ އިހްތިޔާރު ފަނޑިޔާރަށް ލިބިގެންވާ ކަމަށް ބުނެފައި ވެއެވެ.\nލެޕްޓޮޕާއި ފޯނު ފަދަ އިލެކްޓްރޯނިކް އެއްވެސް ވަސީލަތެއް ކޯޓު ރޫމަށް ވެއްދުމަކީ މީގެ ކުރިން އެއްވެސް ކޯޓަކުން ހުއްދަ ދިން ކަމެއް ނޫނެވެ. ކްރިމިނަލް ކޯޓުގެ ޝަރީތުގެ މަޖިލީހަށް އާންމުންނަށް އަދި ނޫސްވެރިންނަށް އަމިއްލަ ނޯޓު ފޮތް ވެއްދުމަކީވެސް ހުއްދަ އޮންނަ ކަމެއް ނޫނެވެ.\nއާޒިމާގެ ބޮޑެތި ތުހުމަތުތައް ބިޝާމަށް\nއަނަސްގެ ހަށިގަނޑުގެ 24 ތަނަކަށް ވަޅި ހަރާފައިވޭ: ޑރ\nޔުނާންގެ ދެމަފިރިން ޝަރީއަތް ނިމެންދަން ބަންދަށް


ސަމާ· 28 ޑިސެންބަރު 2020\nނަޒީފު މަޑުމަޑުން ރަޝްފާގާތަށް އަންނާން ފަށައިފިއެވެ. ނަޒީފަށް ބެލެނީ ރަޝްފާގެ މޫނަށާއި ހަށިގަނޑަށެވެ. ރަޝްފާއަށް ބެލެނީ ނަޒީފުގެ މޫނަށެވެ. ދަރިފުޅު ފެނުމުން ނަޒީފަށް ވާނޭގޮތް މިހާރު ވެސް އޭނާއަށް ފެންނަކަހަލައެވެ. ރަޝްފާގެ ގައިން ހިއްލާންފެށި ދަލުން މުޅި ހަށިގަނޑު ފޯވެއްޖެއެވެ.\nނަޒީފު އައިސް ރަޝްފާގެ ގާތަށް ހުއްޓިފައި، ކުއްލިއަކަށް އެއްޗެއް ފެނިގެން ބަލައިލާ ކަހަލަ ގޮތަކަށް، ރަޝްފާގެ ބިއްދޮށަށް ނަޒަރު ހުއްޓާލައިފިއެވެ. އަދި މަޑުމަޑުން އެ ދިމާއަށް ގުދުވާން ފަށައިފިއެވެ. ރަޝްފާ އޮތީ ކަޅިޖަހާނުލައި ނަޒީފުގެ މޫނަށް ބަލާށެވެ. އެހެންނަމަވެސް މިހާރު އޭނާއަށް އޮވެވެނީއެއް ނޫނެވެ.\nނަޒީފުގެ އަޑާއެކު ރަޝްފާއަށް ތެޅިފޮޅިގެންފައި އަޑުގެކޮޅަށް ހަޅޭއްލަވައިގަނެވުނެވެ. އެ ވަގުތު ނަޒީފު ދިޔައީ ސިއްސައިގެންނެވެ.\n“ކިހިނެއްވީ؟” ލިބުނު ކުއްލި ސިހުމާއެކު ރަޝްފާގެ މޫނަށް ނަޒީފަށް ބަލައިލެވުނެވެ. އޭރު އޭނާ އޮތީ ދެ ލޯ މަރައި ފިއްތައިގެންނެވެ. ހަށިގަނޑު ހީވަނީ މަރަށް ތެޅެމުން ދާ ރޯ މަހެއް ހެއްހެންނެވެ.\n“ނިކަން ބަލައިލަބަލަ މި އޮތް ލޯބިލޯބި ކުއްޖެއް. ހީވަނީ ހަމަ ރަޝްފާހެން.” އެނދުމަތީގައި އޮތް ތުއްތުއްތު ދަރިފުޅާ ދިމާއަށް ނަޒީފަށް ބަލައިލެވުނެވެ.\nނަޒީފުގެ މިވޖުމުލައިން ރަޝްފާގެ ހިތަށް ހަމަޖެހުމެއް ލިބުނުހެން ހީވިއެވެ. ހިތުގައި އުފެދިފައިވާ ބިރުވެރިކަމަށް މާ ބޮޑު ބަދަލެއް ނައި ނަމަވެސް ވެހެވެ.\nނަޒީފު ވަރަށް ލޯތްބާއެކު ދަރިފުޅު ނަގައި އުރާލައިފިއެވެ. ލޯބިކޮށްލުމަށްފަހު ރަޝްފާގެ މަގަތުގައި ބާއްވައިލިއެވެ. ރަޝްފާ ވަރަށް ހިތްވަރުކޮށްފައި، އެ ކުއްޖާއާ ދިމާއަށް ފުރަތަމަ ފަހަރަށް ބަލައިލިއެވެ. ޙަޤީޤަތުގައި ވެސް އެއީ ވަރަށް ލޯބި ކުއްޖެކެވެ. ހީވަނީ ދެ މަހެއްހައި ދުވަސް ވެފައި އޮތް ކުއްޖެއް ހެންނެވެ. އެހެންނަމަވެސް އެ ރީތިކަމުގެ ތެރެއިން، ބިރުވެރިކަމާއި ނާމާންކަމުން ފުރިފައިވާ ސޫރައެއް މިހާރު ވެސް އޭނާއަށް ފެންނަ ކަހަލައެވެ.\n“ރަޝްފާ! މި ކުއްޖާގެ ގައިގައި ކިނދުގެ އަސަރެއް ވެސް ނެތްދޯ! ހީވަނީ މީހަކު ފެންވަރުވައި ރީތިކޮށްލާފައި އޮތް ކުއްޖެއްހެން. ރަޝްފާ ވެސް ހިޔެއްނުވޭ ވިހައިގެން އޮތް މީހެއްހެނެއް!” ރަޝްފާ އޮތީ ބިރުންނެވެ. ކަންބޮޑުވެފައެވެ. ހުރިހައި ކަމެއް މި ރޭ ބޭޒާރުވާނޭކަމަށް އޭނާގެ ހިތް ބުނާން ފަށައިފިއެވެ.\n“ރަޝްފާ! މީސްމީހުންގާތު މި ވާހަކަ ނުދައްކައްޗޭ! އިރާދަކުރެއްވިއްޔާ މި ދަރިފުޅު ވާނީ އަހަރެމެންގެ ނަޞީބަށް. އާޝިޔާ ދައްތައަށް ވެސް ގޮވައިގޮވައި ނުހޭލެވުނު. މި ކަން މީހަކަށް ނޭނގެންވެގެން ކަންނޭނގެ އެހެން އެ ވީ ވެސް. އިރާދަކުރެއްވީތީ މިހާރު މި އޮތީ ހުރިހާކަމެއް ހަމަޖެހިފައި. އަހަރެން ބޭނުންވަނީ ވެސް އަންހެންކުއްޖެއް. މި ލިބުނީ ވެސް ލޯބިލޯބި އަންހެންކުއްޖެއް.” އުފާވެފައި ހުރިވަރުން ނަޒީފަށް ކިޔޭ ނުކިޔޭ އެއްޗެއް ވެސް ނޭނގޭ ކަހަލައެވެ.\nނަޒީފު ހުރީ އުފަލުން ފުރިފައެވެ. އިރުއިރުކޮޅުން ދަރިފުޅު ނަގައެވެ. ފިރުމައިލާނެއެވެ. ލޯބިކޮށްލާނެއެވެ. ހީވަނީ އެހެން ކަމެއްހެންނެވެ. އެހެންނަމަވެސް ރަޝްފާގެ ހިތުގައި އުފާވެރިކަމުގެ ކުޑަވެސް އަސަރެއްނެތެވެ. ވާނީ ވެސް އެހެންތާއެވެ. ދަރިފުޅުގެ ޙަޤީޤަތް އެނގެނީ ރަޝްފާއަށެވެ. ނަޒީފަށް ވެސް އެނގޭނަމަ………..\n“ކޮންނަމެއް މި މަންޖެއަށް ކިޔާނީ؟ މިހާ ލޯބިކުއްޖަކަށް ކިޔަންވާނީ ވެސް ލޯބި ނަމެއް.” ދަރިފުޅުގެ ކޮލުގައި ލޯބިކޮށްލަމުން ނަޒީފު ބުންޏެވެ.\n“ނަމަކާ ދޭތެރޭ ނުވިސްނިފައެއް އަދި ނެތެއްނު” ރަޝްފާގެ ހިތެކޭ އެއްފަދައިން އޭނާގެ އަޑުގައި ވެސް ހުރީ ނުތަނަވަސްކަމެވެ.\n“ރަނގަޅޭ! އެކަމަކު ރީތި ނަމެއް ހޯދަން ޖެހޭނެއެއްނު. ކޮންމެކޮންމެ ނަމެއް ކިޔައިގެން ކަމަކުނުދާނެ.” އެ ކުއްޖާއާ ހެދި ނަޒީފު އުޅޭ އުޅުން ފެނިފައި، ރަޝްފާ އޮތީ ހައިރާންވެފައެވެ. ކުދިންދެކެ އެހައި ވަރަށް ނަޒީފު ލޯބިވާނޭކަމަކަށް ރަޝްފާ ހިޔެއްނުކުރެއެވެ.\n“ނަޒީފަށް ރީތިނަމެއް ހޯދާ!” ރަޝްފާ އަނެއްކާ ވެސް ލޯ މަރައިލިއެވެ.\n“އަހަންނަށް ވަރަށް ރީތި ނަމެއް ބުނަންތަ؟”\n“ހޫނ!” ލޯ ހުޅުވާލުމަށްފަހު، ނަޒީފުގެ މޫނަށް ރަޝްފާ ބަލައިލިއެވެ.\n“ރައިހާ ރީއްޗެއް ނޫންތަ؟”\n“ހުތުރެއް ނޫން!” މި ވާހަކަތަކަކާ ރަޝްފާ މާ ގަޔާވާހެނެއް ހިއެއްނުވެއެވެ.\n“ރަޝްފާ އޮންނަ ގޮތުން ހީވަނީ ވަރަށް ބޮޑު ފިކުރެއްގައި އޮންނަހެން. މި ކަހަލަ އުފާވެރި ރެއަކު، ތިހެން އޮންނާކަށް ނުވާނެއެއްނު!” ރަޝްފާގެ މޫނުމަތީގައިވާ ނުތަނަވަސްކަމުގެ އަސަރުތައް ނަޒީފަށް ފާހަގަކުރެވުނެވެ.\n“އަހަރެން ވެސް އުފާވޭ! އެކަމަކު….. ފާޑެއްގެ ގޮތެއްވާތީ…. މި އޮންނަނީ.”\n“ކިހިނެއް ވަނީ އަނެއްކާ؟ ތަނަކަށް ތަދުވަނީތަ؟” ރަޝްފާއާ ދިމާއަށް ނަޒީފު ގުދުވެލިއެވެ.\n“ތިހެން ބުނާއިރު ނަޒީފަށް ވެސް އެނގޭނެ އަހަރެން މި އޮތީ ވިހައިގެންކަން. ވިހެއުމަކީ ކުޑަކުޑަ ކަމެއްނޫނެއްނު! ބަނޑުގައި ވެސް ވަރަށްބޮޑަށް އެބަ ރިއްސާ.” ހަގީގަތުގައި ރަޝްފާއަކަށް އެއްކަމެއް ވެސް ނުވެއެވެ.


Raees Nasheed, Rayyathunna bodu bura aka vejje: Dr. Jameel - AO News\nއެތައް ހާސް ރައްޔިތުންގެ ބޯހިޔާވަހިކަމަށް ކުރަން ޖެހޭ ޚަރަދު ހޭދަ ވެގެން މި ދަނީ ރައީސް ނަޝީދުގެ ގަނޑުވަރުކޮޅަށާއި ހޮޓަލަށާއި ސެކިއުރިޓީއަށްކަމަށް ވިދާޅުވީ ކުރީގެ ނައިބު ރައީސް ޑރ. މުހައްމަދު ޖަމީލް، ރައީސް ނަޝީދަށް ވަރަށް ބޮޑަށް ފާޑުވިދާޅުވެއްޖެއެވެ.\nމި އަހަރުގެ މެއި މަހުގެ6ވަނަ ދުވަހު ރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދަށް އަމާޒުކޮށް ދިން ޓެރަރިޒަމް ހަމަލާއަށްފަހު. ފަރުވާއަށް ރާއްޖެއިން ބޭރުގައި އުޅުއްވުމަށްފަހު ރައީސް ނަޝީދު ރާއްޖެ ވަޑައިގަތީ މި މަހުގެ ތެރޭގައެވެ. ރައީސް ނަޝީދު ރާއްޖެ ވަޑައިގަތުމާއެކު އެމަނިކުފާނަށް ސޯޝަލް މީޑިއާގައިވެސް މަރުގެ އިންޒާރު ދީފައިވާއިރު، ރައީސް ނަޝީދުގެ ސެކިއުރިޓީގެ ކަންތައްތައްވަނީ ވަރަށް ބޮޑަށް ވަރުގަދަކޮށްފައެވެ.\nރައީސް ނަޝީދު ވަރުގަދަ ސެކިއުރިޓީ ދައްކުވައިދޭ ފޮޓޯތަކާއެކު ޖަމީލް ކުރެއްވި ޓްވީޓެއްގައި ވިދާޅުވީ އެތައް ހާސް ރައްޔިތުންގެ ބޯހިޔާވަހިކަމަށް ކުރަން ޖެހޭ ޚަރަދު ހޭދަ ވެގެން މި ދަނީ ރައީސް ނަޝީދުގެ ގަނޑުވަރުކޮޅަށާއި ހޮޓަލަށާއި ސެކިއުރިޓީއަށްކަމަށެވެ. “ރައްޔިތުންނަށް ބަލަދުއެރީތޯ؟ މަނިކުފާނަކީ މިއަދު ރައްޔިތުންނަށް ބޮޑު ބުރައަކަށްވެއްޖެ. ރިޓަޔަރ ކުރެއްވުމަށްފަހު ތިނޫން ގޮތެއް ހޯއްދަވާ.” ޖަމީލު ކުރެއްވި ޓުވިޓްގައި ވިދާޅުވިއެވެ.\nއިދިކޮޅު ޕީޕީއެމްއާއި ޕީއެންސީގެ ލީޑަރު އަދި ކުރީގެ ރައީސް އަބްދުﷲ ޔާމީންގެ އިސް ވަކީލެއްގެ ގޮތުގައި މިހާރު މަސައްކަތްކުރައްވާ ޑރ.ޖަމީލު އަކީ މި ސަރުކާރު ގެނެއުމަށްވެސް މަސައްކަތްކުރެއްވި ބޭފުޅެކެވެ.\nރައްޔިތުންގެ މަޖްލިސް ރައީސް ނަޝީދުއެމްޑީޕީޑރ މުޙައްމަދު ޖަމީލް އަޙްމަދު


Riyaan gigsaa eku menchestar yunaitedah bodu molheh\nރިޔާން ގިގްސްއާ އެކު މެންޗެސްޓަރ ޔުނައިޓެޑަށް ބޮޑު މޮޅެއް\nރިޔާން ގިގްސްގެ މެނޭޖަރ ކަމުގެ ދަށުން މެންޗެސްޓަރ ޔުނައިޓެޑް ކުޅުނު ފުރަތަމަ މެޗު 4-0 ގެ ބޮޑު ނަތީޖާ އަކުން މެންޗެސްޓަރ ޔުނައިޓެޑުން ކާމިޔާބު ކޮށްފި އެވެ.\nރޭ ޔުނައިޓެޑްގެ އޯލްޑް ޓްރެފޯޑްގައި ނޯވިޗާ ދެކޮޅަށް ކުޅުނު މި މެޗުގައި ޔުނައިޓެޑުން ނެރުނު މި ނަތީޖާއަކީ މި ސީޒަނުގައި ލީގުގައި މެންޗެސްޓަރ ޔުނައިޓެޑުން ހޯދި އެންމެ ތަފާތު ބޮޑު ނަތީޖާ އެވެ.\nޔުނައިޓެޑުން ރޭ ޖެހި ފުރަތަމަ ލަނޑަކީ ރޭގެ މެޗުގެ ފުރަތަމަ ހާފު ނިމެން2މިނެޓަށް ވެފައި ވަނިކޮށް ޔުނައިޓެޑްގެ ވެލްބެކަށް ކުރި ފައުލަކާ ގުޅިގެން ލިބުނު ޕެނަލްޓީ އަކުން ޖެހި ލަނޑެކެވެ. މި ގޯލް އެޓީމަށް ކާމިޔާބު ކޮށްދިނީ ވޭން ރޫނީ އެވެ.\nދެވަނަ ހާފް ފަށައިގެން މާ ގިނަ އިރުތަކެއްނުވެ ވޭން ރޫނީ ވަނީ މި ސީޒަނުގައި ލީގުގައި އޭނާ ޖެހި 17 ވަނަ ލަނޑާއެކު މެންޗެސްޓަރ ޔުނައިޓެޑަށް 2-0 ގެ ލީޑެއް ނަގައިދީފަ އެވެ. އަދި ބަދަލު ކުޅުންތެރިޔެއްގެ ގޮތުގައި ކުޅެން ނުކުތް ހުއާން މާޓާ ޖަހައިދިން2ލަނޑާއެކު މެންޗެސްޓަރ ޔުނައިޓެޑްއިން ރޭ ވަނީ ސަޕޯޓަރުންނާއި ޓީމުގެ އާ މެނޭޖަރ ރިޔާން ގިގްސްގެ މޫނު މައްޗަށް ހިނިތުންވުން ގެނެސްދީފަ އެވެ.\nރޭ ލީގުގައި ކުޅުނު އެހެން މެޗުތަކަށް ބަލާއިރު ސައުތެމްޕްޓަން އަތުން 2-0 އިން ބަލިވެ އެވަޓަންގެ ޗެމްޕިއަންސް ލީގު ކުޅުމަށް ކުރަމުން އަންނަ އުއްމީދު ފަނޑުވެފަ އެވެ. ޓޮޓެންހަމް އިން ވަނީ ރަށުން ބޭރުގައި ސްޓޯކް ގެ މައްޗަށް 1-0 އިން ކުރިހޯދާ އެވަޓަންއާ3ޕޮއިންޓް ގާތަށް ޖެހިލައިފަ އެވެ.\nފުލަމް އަދި ހަލް ސިޓީ ކުޅުނު މެޗް 2-2 އިން އެއްވަރުވި އިރު އެސްޓަން ވިލާ ވަނީ 4-1 އިން ސްވެންސީ އަތުން ބަލިވެފަ އެވެ. އަދި ވެސްޓް ބްރޮމް ވަނީ 1-0 އިން ވެސްޓް ހޭމް ބަލިކޮށްފަ އެވެ.\nލީގުގެ އެންމެ ކުރީގައި އޮތް ޗެލްސީ އާއި ލިވަޕޫލް މިއަދު 18:05 ގައި ކުޅޭއިރު 16:00 ގައި ކުޅެވޭ މެޗުގައި ބައްދަލު ކުރާނީ ސަންޑަލޭންޑާއި ކާޑިފް އެވެ. އަދި ކްރިސްޓަލް ޕެލަސް ނުކުންނާނީ މެންޗެސްޓަރ ސިޓީއާ ދެކޮޅަށެވެ.\nރޭ ލަ ލީގާގައި ރިއަލް މެޑްރިޑުން ވަނީ 4-0 އިން އޮސަސޫނާ ބަލިކޮށްފަ އެވެ. މިރޭ ތާވަލުގެ ކުރީގައި އޮތް އެތުލެޓިކޯ މެޑުރިޑުން ނުކުންނާނީ ވެލެންސިޔާއާ ދެކޮޅަށެވެ. އަދި މާދަމާރޭ ބާސެލޯނާ ނުކުންނާނީ ވިލަރެއާލްއާ ދެކޮޅަށެވެ.


ތިޔަ ދިން އުފާ 21 – Esfiya\nހިތާމަ ލޯބި October 2, 2017\nތިޔަ ދިން އުފާ 21\nހަނާ އެ ޒުވާނާގެ ފަހަތުން ދުވުން ހުއްޓާލީ އަތުނުވާނެކަން އެނގުމުންނެވެ. އުނަގަނޑުގައި ދެއަތް އަޅުވާލަމުން ކުޑަކޮށް ގުދުވެލިއިރު މޫނުމަތިން ވަަރުބަލިކަން ފެނެވެ. ހަށިގަނޑު ސީދާ ކޮއްލަމުން ދުރުގައި ހުރި ފިރިހެން ކުއްޖާގެ މޫނަށް ބަލާލިއެވެ. އެ މޫނުމަތީގައި ވަނީ ލާނެތް ހިނިތުންވުމެކެވެ. “ފަޒަލް..” ހަނާ އެނަން ކިޔާލުމާއެކު އެ ކުއްޖާ އައިސް ހަނާ ގެ ކުރިމަތީ ހުއްޓިއްޖެއެވެ. “މިހާރު ޔަގީންވެއްޖެ ތީ އަންހެންކުއްޖެއްކަން.. ކުޑަ އިރު އަސްލައްވެސް އަހަރެން ހީކުރީ ތީ ފިރިހެން ކުއްޖެއްކޭ..” ހިނިތުންވެލަމުން ފަޒަލް ހަނާ އާއި ހަތަރުކަޅި ހަމަކޮއްލިއެވެ. ފަޒަލް ފެނުމާއެކު ކުޑައިރުގެ ހަނދާންތަށް އާވެގެންދިއުމާއެކު ހަނާ ލަދުގަންނަގޮތްވިއެވެ. ގޭ ދޮށު އަންހެންކުދިންގެ ބަދަލުގައި އޭރު ހަނާ އާއި އެކު ކުޅެ މަޖާކުރުމުގައި އުޅުނީ ފަޒަލްއެވެ. ކުޑަ އިރުގެ އެންމެ ގާތް އެކަކަކީ ފަޒަލްއެވެ. އެ އެކުވެރިޔާ ދޫކޮށް މާލެ އަށް ދާން ފުރިދުވަހު ހަނާ ރުއި ހަނދާންވެސް ވެއެވެ. އޭގެ ފަހުން މިހާރު އަހަރުތަކެއް ވެއްޖެއެވެ. ދުވަސްތަކާާއެކު ފަޒަލް ގެ ނަން ވެސް ހަނާާ އަށް ވީ ދުރު ހަނދާނަކަށެވެ. ކުރިމަތީ ހުއްޓި ހުރި ފަޒަލްގެ ފައިން ފެށިގެން ބޮލަށް ބަލާލުމުން ހަނާ ހުރީ ގަބޫލްނުކުރެވިފައެވެ. ލައިގެން ހުރި ސޯޓާއި ޓީޝާރޓް ގަޔަށް ދޫކޮށް ހުރިއިރު އަތުގައި ވެސް އެއްޗެހި ތަކެއް އަޅާފައި ހުއްޓެވެ. ފަޒަލް އަށް އެހާ ބޮޑު ބަދަލެއްއައީ ކީއްވެހެއްޔެވެ. ހަނާ އެއްޗެއް ނުބުނެ ބަލަންހުރި ގޮތް ފަޒަލް އަށް ކަމަކުނުދިޔައެވެ. އެހެން މީހުންނަށް ވާހެން އޭނާ ފެނި ހަނާ ވެސް ޖެހިލުންވީހެއްޔެވެ. “ރަށަށް އައިކަން އެނގުނީމަ މިއައި ހަމަ ހަނާ ދެކިލަންވެގެން..” އިސްޖަހާލަމުން އެހެން ބުނިއިރު ފަޒަލްގެ އަޑުގައި ރިހުމެއް ވެއެވެ. ” ހާދަ ބޮޑު ބަދަލެއް އައިއްސަ..ނުވެސް އެނގުނު ފުރަަތަމަ..” މޫނުމައްޗަށް ހިނިތުންވުމެއް ވެރިކުރުވަމުން ހަނާ ބުނެލިއެވެ. އެތާ ދެން ތިބި ޒުވާނުން ދުރަށް ހިނގައިގަތުމުން ހަނާ ގެ ފަހަތުން ފަަޒަލްވެސް އީރަމް މެން ތިބި ތަަނަށް ހިނގައިގަތެވެ. ” ސިފަ އަށް ބަދަލުއަޔަސް މި ހިތަކަށް ބަދަލެއް ނާދޭ..” ފަޒަލް ކިތަންމެ މަޑުން އެހެން ބުނި ކަމުގައި ވިޔަސް އެ އަޑު ހަނާ އަށް އިވުނެވެ. ” ދޮންތާ.. ބަލާބަަލަ.. އިނގޭތަ މި ކާކުކަން..” ހަނާ ހައިފާ ކައިރީ ހުއްޓި އެހެން ބުނުމާއެކު އެންމެންގެ ނަޒަރު ހުއްޓުނީ ފަޒަލް ގެ މޫނަށެވެ. ” ވަރަށް ފެންނަ މޫނެއް ހެން ހީވޭ.. އެކަމަކު ނަން ހަނދާނެއް ނުވި ހަމަ އެއް ގޮތަކަށް ވެސް.. ” ހައިފާާ އެހެން ބުނުމާއެކު ހަނާ ފަޒަލް އެންމެންނަށް ތައާރަފް ކޮއްދިނެވެ. ފަޒަލް ފެންނަ ކޮންމެ މީހަކަށް ވެސް ހީވާނީ އެއީ ރަށަށް ގިނަވެގެން އުޅޭ މީހެއް ހެންނެވެ. އެތާ ތިބި އެންމެނަށް ވެސް ފަޒަލް ސިފަކުރެވުނީ އެގޮތަށެވެ. ” ފަހުން އަދި ދިމާވާނެދޯ..” ހަނާ ގެއަށް ވަންނަން ހިނގައިގަތުމުން ފަޒަލް ބުނެލިއެވެ. ދެ ފިކުރެއްގައި ހުރެ ހަނާ ބޯ ޖަހާލިއެވެ.\nގެއަށް ވަދެވުމާއެކު އަސްރު ނަމާާދު ކޮއްލައިން އެންެމެން ވެސް މަޑުކޮއްލީ ސިޓިންގްރޫމްގައެވެ. ޒުބޭދާ ފެންނަން ނެތުމުން ހަނާ ގޮސް ކާގެއަށް ބޯ ދިއްކޮއްލިއެވެ. އޭރު މޭޒުމައްޗަށް ތަށިތަށް ނެގުމުގައި ޒުބޭދާ އުޅެއެވެ. ” ކޮބާ ހުސެން މެން.. ބުނޭ ސައިބޯން އަންނާށޭ.. މިހުރީ ބިސްކޯދު ގަނެފަ.. މި ރަށަކު ނުހަދާނެ ހެދިކާ ކަހަލަ އެއްޗިއްސެއް..” ހަނާ ފެނުމުން ޒުބޭދާ ބުނެލިއެވެ. ” ހަމްކޮއާއި ބައްޕަ ކޮބާ..” ގެއިން އެމީހުން ފެންނަން ނެތުމުން ހަނާ އަހާލިއެވެ. ” ވެއްޖެ ބޭރަށް ގޮސް..” ޒުބޭދާ އެހެން ބުނުމާއެކު ހަނާ ސިޓިންގްރޫމަށް ބޯ ދިއްކޮލަމުން އީރަމް މެންކައިރީ ސައިބޯން އަންނަން އެދުނެވެ. މޭޒު ކައިރީ އިށީނދެ ހަމަޖެހިލަމުން ހަނާ ޒުބޭދާ އަށް ބަލާލިއެވެ. ” މިއަދު ފަޒަލް އާއި ދިމާވި..” ހަނާ އެހެން ބުނުމާއެކު ޒުބޭދާ ކުރަން ހުރި ކަންތައް ހުއްޓާލުމަށް ފަހު ހަނާ އަށް ބަލާލިއެވެ. ” ކޮންއިރަކު.. ހަނާ މެން އައިކަން އެނގުނީ ދޯ.. ޖެހިގެން ހުރި ގޭ ހައްވަ ވެސް ބުނި ތަންކޮޅެއް ކުރިން މާލެއިން ދިމާ ވެގެން ފަޒަލް މިހާރު އުޅެނީ ވިޔާނުދާ ކުދިންތަކަކާ ޖެހިގެން އަބަދު އެމީހުނާ އެކީއޭ..ޑްރަގް ބޭނުން ނުކުރާ ކަމެއްވެސް ނޭނގެ…. އެކަހަލަ މީހުންނާ އެކީ އުޅޭ މީހެއް ރަނގަޅު މަގަކުން ނުދާނެ.. ” ޒުބޭދާ ދެފަރާތަށް ބޯ ތަޅުވާލަމުން ބުންޏެވެ. މަންމަ ބުނި އެއްޗަކާ މެދު ހަނާ ވިސްނާލިއެވެ. ފަޒަލް އެކަހަލަ ކަމެއް ކޮއްފާނެހެއްޔެވެ. ” ފެނިގެން ހާލު އޮޅުންފިލުވާ ހެދިޔަސް މާ ގިނައިން ވާހަކަ ދައްކާ ނޫޅޭތި..” ޒުބޭދާ ގެ މޫނުމަތިން ކަންބޮޑުވުން ފެނެއެެވެ. ހުސެން މެން އައިސް ވަނުމާއެކު އިތުރަށް އެ ވާހަކަ ދެއްކޭ ގޮތެއް ނުވިއެވެ. ސައިބޮމުން ދިޔަ އިރު ދެކެވެމުން ދިޔައީ އެރޭ ބާއްވާ ޝޯގެ ވާހަކައެވެ.\nރޭގަނޑު ނުވައެއް ޖަހަންވާއިރަށް އެންމެން ތިބީ ތައްޔާރު ވެގެންނެވެ. ޝޯ ބެލުމުގެ މާ ބޮޑު ޝައުގުވެރިކަމެއް ނެތްއިރުވެސް އެންމެން ބޭނުންވީ އެހިސާބުގައި ވާނުވާ ބަލާލަން ދާށެވެ. އެކި އުމުރުފުރައިގެ މީހުން ޖަމާވެފައިވާއިރު ސްޓޭޖް ފެންނާނެހެން ދުރުގައި ހުސެން މެން މަޑުކޮއްލިއެވެ. ޖަނާ އައިސް ލާމީހް ގެ ކައިރީ މަޑުކޮއްލަމުން ގައިގައި ޖެހިގަތީ ގަސްތުގައެވެ. ” ސޮރީ..” ވަޔާ އެކު ވިހުރެމުން ދިޔަ އިސްތަށިގަނޑު ކޮޑުމަތިން އެއްފަރާތަކަށް ގެންނަމުން ޖަނާ ބުނެލިއެވެ. ” އިޓްސް އޯކޭ.. އެކަމަކު ތަންކޮޅެއް ބަލާލައިން އުޅެބަލަ.. ތިހެން އުޅެނިކޮށް ވެއްޓި އަނިޔާއެއް ވެދާނެ..” އެ ރަށަށް އައި ފަހުން އެތަށް ފަަހަރަކު އެގޮތަށް ޖަނާ ލާމިހް ގެ ގައިގައި ޖެހިގެންފިއެވެ. ގަސްތުގައި ކުރާ ކަމެއްހެން ވެސް ލާމިހް އަށް ހީވާންފަށައިފިއެެވެ. ލާމިހް ޖަހާފައި ވާ ސެންޓްގެ މީރު ވަސް ޖަނާ އެތެރެއަށް ދަމާލިއެވެ. ލާމިހް ފެންނަލެއް ހިތްގައިމު ކަމުން އެ މޫނަށް ބަލަން ކިތަންމެ އިރަކުވެސް ހުރެވިދާނެއެވެ. އިވެމުން ދިޔަ ބާރު މިޔުޒިކް ގެ އަޑުން ލާމިހް ގެ ބޮލުގައި ރިހެން ފެށުމާއެކު ހަނާ އާއި ހައިފާ ކައިރި ހުއްޓި ހުރި އީރަމް އަށް ބަލާލިއެވެ. އެކަނި ވާހަކަ ދައްކާލާނެ ފުރުސަތެއް ލާމިހް އަށް ލިބޭނެބާވައެވެ. ލައިގެން ހުރި ހުދު ކުލައިގެ ކުރުތާ އާއި ކަޅު ޖީންސްގައި އީރަމް ކިތަންމެ ހާވެސް ފުރިހަަމައެވެ. ނަމަވެސް ހިނިތުންވެލާއިރު ވެސް އީރަމް ގެ ލޮލުން ލާމިހް އަށް ހިތާމަ ފެންނަނީ ކީއްވެހެއްެޔެވެ. އީރަމް ގެ ހިތުގައި ނާއިލް ނަން ވުން އަދިވެސް އެކަށީގެންވެއެވެ. ފުރަަތަމަ ލޯބި ހަނދާންނައްތާލަން ކޮންމެ މިހަކަށް ވެސް އުނދަގޫވާނެއެވެ. އީރަމް އާއި މެދު ވިސްނިވަރަކަށް ލާމިހް ގެ ބޮލުގެ ރިހުން ވީ ގަދައެވެ. އިވެމުން ދިޔަ ބާރު އަޑުތަކުން ބޮލުން ވިންދު ޖަހާ ހެންވެސް ހީވާންފަށައިފިއެވެ. އެތާ އިތުރަށް ކެތް ނުވާނެކަން އެނގުމާއެކު ލާމިހް ބޭނުންވީ އަވަހަށް ގެއަށް ދާށެވެ. އެހެން މީހުންވެސް ލާމިހް ބޮލުގައި ރިއްސާ ވާހަކަ ބުނުމުން ގެއަށް ދާން އެއްބަސް ވި ނަމަ ވެސް ލާމިހް އެކަމަކާ ގަބޫލެއްނުވިއެވެ. އޭނާގެ ސަބަބުން އެމީހުންގެ އުފާވެރި ވަގުތުކޮޅަށް ނިމުމެއް އަންނަން ބޭނުންނުވަނީއެވެ. ” ލާމީ.. އޯކޭތަ..” ލާމިހް ގެ މޫނުމަތިން ދާތިކި ފާޅުވާންފެށުމުން ހުސެން އަހާލިއެެވެ. ލާމިހް ގެ މައިގްރޭން ހުންނަކަން އެނގުމުން ހުސެން ހާސްވިއެވެ. ” ހޫމް.. ގެއަށް ގޮސް ބޭސް ކާލަނިކޮށް ރަނގަޅު ވެދާނެ..” ލާމިހް ހުސެންގެ ހިތްހަމަޖައްސާލަ ދިނެވެ. ލާމިހް ގެއަށް ދާން އުޅެން ފެށުމުން ޖަނާ އެތާ ހުންނަހިތެއް ނުވިއެވެ. ފާހަނަ އަކަށް ދާން ޖެހިއްޖެ ކަމުގައި ބުނެ ޖަނާ ވެސް ގެއަށް ދާން ބޭނުންވާކަންހާމަކޮއްލިއެވެ. އެންމެ ފަހުން ލާމިހް ޖެހުނީ ޖަނާ ގޮވައިން ގެއަށް ދާށެވެ.\nގެއަށް ވަތް ލާމިހް ހުރި ގޮތުން ސޯފާގައި އިން ޒުބޭދާ އަށް އެ މޫނުމަތިން ބަލި ފާޑު ޖަހާހެން ހީވިއެވެ. ލާމިހް ވެގެން އުޅޭ ގޮތް ބުނުމުން ޒުބޭދާ ކާގެއަށް ވަދެ ލާމިހް އަށް ބޭސް ދިނެވެ. ކާންހަދަން އުޅެންފެށުމުން ލާމިހް ނުކާނަން ކަމުގައ ބުނުމުން ޒުބޭދާ އެދުނީ ލާމިހް ކައިރީ އަރާމްކޮއްލުމަށެވެ. ކޮޓަރިއަށް ވަތް ޖަނާ ތުންފަތުގައި ލިޕްސްޓިކް ހާކާލަމުން ގަޔަށް ސެންޓް ޖަހާލިއެވެ. ކޮޓަރިން ނުކުމެ ޒުބޭދާ ކައިރީ ލާމިހް ކޮބާތޯ އަހާލިއެވެ. ކާާގެއަށް ވަތް އިރު ލާމިހް އިނީ ގޮނޑީގައި ލެނގިލައިންނެވެ. ދެލޯ މަރައިން އިނުމުން ޖަނާ އައިސް ކާގެއަށް ވަތް ކަމެއް ލާމިހް އަކަށް ނޭނގެއެވެ. ލައިގެން އިން ނޫ ގަމީހުގެ މަތީ ދެ ގޮށް ނައްޓާލެވިފައި ވުމުން އެ ތަނަވެސް މޭ މަތިން ބައެއް ޖަނާ އެއް ފެނެއެވެ. ލާމިހް ކައިރީ މީހަކު އިން ހެން ހީވެ ލޯ ހުޅުވާލިއިރު ކައިރީ އިނީ ޖަނާއެވެ. ” ޖަނާ ނުދަނީތަ ދެން އީމް މެން ކައިރިއަށް..” ލާމިހް އެހެން އެހުމާއެކު ޖަނާ އާނއެކޭ ބުނެލިއެވެ. ” ހޫމް ނުދާނަން.. ” ޖަނާ ލާމިހް ގެ މޫނަށް ބަލާލަމުން އަހާލިއެވެ. ” ދަނީތާ..” ލާމިހް ފަހަތަށް ގޮނޑި ޖައްސާލުމާއެކު ޖަނާ އަހާލިއެވެ. ” އާން.. ވަރަށް ނިދި އައިއްސި..” ލާމިހް ދޮގެއްހަދާލިއެވެ. ” އިރުކޮޅަކު މަޑުކޮއްލަދެވިދާނެތަ.. އެއްޗެއް އަހާލަންވެގެން..” ޖަނާ އެހެން ބުނުމާއެކު ލާމިހް ގޮނޑީގައި ހަމަޖެހިލިއެވެ. ” އަހާބަލަ.. ” ލާމިހް ޖަނާ އާއި ހަތަރު ކަޅި ހަމަކޮއްލަމުން އަހާލިއެވެ. ހިތުގައި ވާ އެއްޗެއް ހާމަ ކުރުމުގެ ކުރިން ލާމިހް ގެ ހަޔާތުގައި ހާއްސަ ކުއްޖެއް ނެތް ކަން ޖަނާ ބޭނުންވީ އަދިވެސް އެއްފަހަރު ޔަގީންކުރާށެވެ. ” ލާމީ ލައިކް ވާ ކުއްޖެއްވެސް ހަަމަ ނުހުރޭތަ.. އިނގޭ ސިންގަލް ކަން.. އެހެންވެ ހަމަ އަހާލާހިތްވީ..” އަތުގެ އިނގިލި ތަކާ ކުޅެމުން ޖަނާ އަހާލިއެވެ. ޖަނާ ގެ އެސުވާލުން ލާމިހް އަށް ޖަނާ ގެ ހިތުގައި ފޮރުވައިން އުޅޭ ކަންތައް އެނގުނު ކަހަަލައެވެ. އީރަމް ދެކެ ލޯބިވާކަން ބުނަން ލާމިހް ގެ ހިތް ގޮވާލުމާއެކު އެ ބަސް އިހްތިޔާރަކާ ނުލާ ބުނެވުނީ ލާމިހް އެ ގަޑީގައި އިން ހާލަތުންނެވެ. ” ލައިކް ވާ ކުއްޖެއް ނުހުރޭ.. އެކަމަކު ވަރަށް ލޯބިވާ ކުއްޖެއް އެބަހުރި..” ލާމިހް އެހެން ބުނުމާއެކު ޖަނާ ސިހުނެވެ. އީރަމް ބުނިގޮތުންނަމަ ލާމިހް ލޯބިވާ ގަޔާވާ ކުއްޖެއް ވެސް ނުހުރެއެވެ. ” ކާކު.. ” ޖަނާ އެ ސުވާލު ކުރީ ލާމިހް ގެ ފަރާތުން ޖަވާބެއް ލިބިދާނެކަމަށް އުއްމީދުކޮއްފައެއް ނޫނެެވެ. ” އީރަމް..” ލާމިހް ހިނިތުންވެލަމުން އެހެން ބުނެލި އިރު އެހިނިތުންވުމުން އެކަނިވެސް ޖަނާގެ ހިތަށް ތަދުވެގެން ދިޔައެވެ. ގަބޫލުނުކުރެވިފައި އިދެ އީމް ހެއްޔޭ އަހާލިއެވެ. ” ޔެސް.. އީމް.. އިރާދަކުރެއްވިޔާ އީމް ވާނީ އަހަރެންގެ މީހަކަށް..” ލާމިހް ޖަނާ އަށް ރީތި ހިނިތުންވުމެއް ދީފައި ކާގެއިން ނުކުތް އިރު ޖަނާ އިން ތަނުގައި އިނެވެ. އީރަމް އަށް ލާމިހް ލޯބިވާކަން ނޭނގޭކަން ކައިމެވެ. އިނގޭ ނަމަ އެ ވާހަކަ އީރަމް އޭނާ އަށް ކިޔައިދޭނެ ނޫންހެއްޔެވެ. އެކަމާއި ވިސްނަން އިން ޖަނާ އަށް ވަގުތު ދިޔަ ގޮތް ވެސް ނޭނގުނެވެ. ބޭރު ދޮރު ލައްޕާލި އަޑަށް ތެޅިގަނެފައި ބަލާލިއިރު ހުސެން މެން އައިސް ގެއަށް ވަންނަނީއެވެ. ކާގޭ ދޮރު މައްޗަށް ހުއްޓުނު އީރަމް ފެނުމުން އެ މޫނަށް ފަރުވާތެރިކަމާއެކު ބަލާލިއެވެ. އެންމެ ގާތް އެކުވެރި ދައްތައެއް ގޮތުގައި ދެކޭ އީރަމް ގެ އުފާތަކަށް ޖަނާ އަށް ހުރަސް އަޅަން ކެރިދާނެހެއްޔެވެ.\nBalive ulhemun liyevunu varu mee mirey.. ekkoh ragalhu nuvanyas wrote this guess i was excited to write this part hehe.. Hope u guys like it. Goodnyt ?? Much loves ?\nv reethi mi part ves ekamu thankolhe kuree\nmifaharu first libunee dho mi\neeram ah dhera eh nudhehche . plx\nstory v taf\nWow masha allah stry v v furihama?? n shafakallah thank u so much balikon ulhemunves up kolladhinyma, janaa dhen eem ah eynage ufaa hoadhaidhinumuge gothun noony laamy hiyhama jassadhinumuge gothun viyase2 myhun gulhuvan masakkaiy kolladhybala plx janaa ah eem kihaa rangalhu n janaadheke emm kihaa loabivey ehen vymaves eyna ah alhaalaabala plx can’t wait nxt prt ehaaves rythi stry avas shifaa akah edhen gud nyt ly more ??❤????\nV v v reeeethi ??❤❤❤❤\nIt was awesome seym??\nނިމިދާނެ ޖާނާ ހިތާ 1\nލޯބި February 22, 2016\nހަމަހިމޭން ހިތުތެރޭ 1\nހިތާމަ ލޯބި April 9, 2019\nހުވަފެނެއްބާ؟ (10ވަނަ ބައި)\nބިރުވެރި ލޯބި December 14, 2015\nލޯބި February 20, 2019\nއިމްތިޙާން (25ވަނަ ބައި)\nހިތާމަ ދީނީ ލޯބި December 16, 2018\nއަނިޔާ.. 04 ވަނަ ބައި\nއެހެނިހެން ލޯބި December 10, 2015\n💖ދުރުވާނެބާ – 1\nFeatured ހިތާމަ އެހެނިހެން ލޯބި October 5, 2019


SunOnline: BREAKING: Dr. Bilaal philips ge dharus madujassaalaifi\nނަޖާހު މަސްއޫދު 18 Feb 2020, 20:48\nޑރ. ބިލާލް މީގެކުރިން ރާއްޖެއަށް ކުރެއްވި ޒިޔާރަތުގެ ތެރެއިން --- ފޮޓޯ/ ޕީސް ފައުންޑޭޝަން\nޔޫތު މިނިސްޓްރީން ބާއްވަން ނިންމި ދުނިޔޭގެ މަޝްހޫރު ދީނީ އިލްމުވެރިޔާ ޑރ. ބިލާލް ފިލިޕްސްގެ ދަރުސް މަޑުޖައްސާލައިފިއެވެ.\nޔޫތު މިނިސްޓަރު އަހްމަދު މަހްލޫފު މިއަދު ކުރެއްވި ޓްވީޓެއްގައި ވަނީ، ޒުވާނުނަށް ޓޮލެރެންސްގެ އިތުރުން ސުލްހަ މަސަލަސްކަމާ ބެހޭގޮތުން ދަރުސް ދިނުމަށް ޑރ. ޕިލިޕްސް ރާއްޖެ ގެންނަން ނިންމާފައިވާކަން އިއުލާނު ކުރައްވައިފައެވެ. އެއާއެކު، ޑރ. ފިލިޕްސް އަކީ ދީނީ ހަރުކަށި ފިކުރު ފަތުރާ ކަމުގެ ތުހުމަތު ކުރެވޭ މީހެއް ކަމަށް ބުނެ ބައެއް ފަރާތްތަކުން ކަންބޮޑުވުން ފާޅުކުރިއެވެ.\nއެކަމާ ގުޅިގެން މިރޭ ކުރެއްވި ޓްވީޓެއްގައި މިނިސްޓަރު މަހުލޫފު ވިދާޅުވީ، ކަންބޮޑުވުންތަކާ ގުޅިގެން ކަމާ ބެހޭ އިތުރު އިދާރާތަކުގެ ލަފާ ހޯއްދެވުމަށް ޑރ. ފިލިޕްސްގެ ދަރުސް މަޑުޖައްސާލަން ނިންމާފައިވާ ކަމަށެވެ.\nޒުވާނުންނަށ ދަރުސް ދޭން ޑރ. ފިލިޕްސް ގެންނާތީ ކަންބޮޑުވުން ފާޅު ކުރެއްވި އެކަކީ މާފައްނު އުތުރު ދާއިރާގެ މެމްބަރު އިމްތިޔާޒު ފަހުމީ އެވެ. އޭނާ ވިދާޅުވީ، ޑރ. ފިލިޕްސް އަކީ ދީނީ ހައްދުފަހަނައަޅާފައިވާ ފިކުރު ފަތުރާ ކަމަށް ގިނަ ގައުމުތަކުން ދެކޭ މީހެއް ކަމަށެވެ.\nމަޖިލީހުގެ ގަލޮޅު އުތުރު ދާއިރާގެ މެމްބަރު އީވާ އަބްދުﷲވެސް ވަނީ އެކަމާ ދެކޮޅަށް އަޑުއުފުއްލަވައިފައެވެ. އިވާ ކުރެއްވި ޓްވީޓެއްގައި ވިދާޅުވީ، ރާއްޖެއަށް އެފަަދަ ދަރުހެއް މުހިންމު ކަމަށާއި ނަމަވެސް ބިލާލްއަކީ އެކަން ކުރަން ރަނގަޅު މީހެއް ނޫން ކަމަށެވެ. އަދި އޭނާއަކީ ހަރުކަށި ފިކުރު ފަތުރާ، އަންހެނުންނާ ދެކޮޅަށް އަނިޔާ ކުރުމަށް ހިތްވަރުދީ، ޑިމަކްރަސީއާ އިދިކޮޅު މީހެއް ކަމަށެވެ.\nޑރ. ފިލިޕްސް ރައްޖެ ގެނައުމާ ގުޅޭ ގޮތުން ކުރެއްވި ޓްވީޓެއްގައި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވީ، ޑރ. ފިލިޕްސް އަކީ ދީނީ ހެޔޮލަފާ ނަސޭހަތް ދެއްވާ ބޭފުޅެއްގެ ގޮތުގައި ގިނަ އިސްލާމީ މުޖުތަމައުތަކުން ބަލައިނުގަންނަ ކަމަށެވެ. އެހެންކަމުން އޭނާ ރާއްޖެ ގެންނަން ނުފެންނަ ކަމަށް ނަޝީދު ވިދާޅުވިއެވެ.\nދީނީ ހަރުކަށި ފިކުރު ފަތުރާ ކަމުގެ ތުހުމަތުގައި ޖެމެއިކާއަށް އުފަން ކެނެޑާގެ ރައްޔިތެއް ކަމަށްވާ ޑރ. ބިލާލް ފިލިޕްސް، 74، އަށް އިނގިރޭސިވިލާތް އޮސްޓްރޭލިއާ އަދި ޑެންމާކު ފަދަ ގައުމުތަކަށް އެތެރެނުވެވޭ ގޮތް އެގައުމުތަކުން ވަނީ ހަދައިފައެވެ. އަދި އެފަދަ ތުހުމަތުތަކެއްގައި ބަންގަލަދޭޝްއިންވެސް އޭނާ ޑީޕޯޓުކޮށްފައިވެއެވެ.\nޑރ. ބިލާލް ފިލިޕްސްއަކީ މީގެ ކުރިންވެސް ރާއްޖޭގައި ދީނީ ދަރުސްދެއްވާފައިވާ ބޭފުޅެކެވެ. އެގޮތުން ރައީސް ނަޝީދުގެ ވެރިކަމުގައި، 2010 ވަނަ އަހަރުވެސް އޭނާ ރާއްޖެ ވަޑައިގެން ދަރުސް ދެއްވިއެވެ.


vnews - Kamadhoo ge by election MDP ge Sajid kaamiyaabu koffi\nކަމަދޫގެ ބައި އިލެކްޝަން އެމްޑީޕީގެ ސާޖިދު ކާމިޔާބުކޮށްފި\nއެމްޑީޕީގެ ކެންޑިޑޭޓް އަހްމަދު ސާޖިދު\nބ. ކަމަދޫގެ ބައި އިލެކްޝަން އެމްޑީޕީގެ ކެންޑިޑޭޓް އަހްމަދު ސާޖިދު ކާމިޔާބުކޮށްފި އެވެ.\nސާޖިދު މި އިންތިހާބު ކާމިޔާބު ކުރީ 169 ވޯޓުންނެވެ. އޭނާއާ ވާދަކުރި ޕީޕީއެމްގެ ކެންޑިޑޭޓް އަލީ ނާއިޒަށް ލިބިފައިވަނީ 142 ވޯޓެވެ.\nމާލޭގައި ބެހެއްޓި ވޯޓް ފޮށިން ސާޖިދަށް 51 ވޯޓް ލިބިފައިވާއިރު މި ފޮށިން ނާއިޒަށް ވަނީ 58 ވޯޓް ލިބިފަ އެވެ. އަދި ކަމަދޫގައި ބެހެއްޓި ވޯޓި ފޮށިން ސާޖިދަށް 118 ވޯޓް ލިބިފައިވާއިރު މި ފޮށިން ނާއިޒަށް ލިބިފައިވަނީ 84 ވޯޓެވެ.\nކަމަދޫ ކައުންސިލްގެ ބައި އިލެކްޝަންގައި ވޯޓްލުމުގެ ހައްގު 338 މީހަކަށް ލިބިފައިވާއިރު މި އިންތިހާބުގައި 314 މީހަކު ވަނީ ވޯޓްލާފަ އެވެ. ވޯޓްލީ މީހުންގެ ތެރެއިން ތިން މީހުންގެ ވޯޓް ވަނީ ބާތިލްވެފަ އެވެ.\nއެމްޑީޕީގެ ކެންޑިޑޭޓް އަހްމަދު ސާޖިދު (ވައަތް ފަރާތުން ދެވަނައިގައި) އިންތިހާބު ކާމިޔާބުކުރުމަށްފަހު އުފާކުރަނީ\nމާލޭގައި ބެހެއްޓި ވޯޓް ފޮއްޓަށް 110 މީހަކު ވޯޓް ލާފައިވާއިރު ކަމަދޫގައި ބެހެއްޓި ވޯޓް ފޮއްޓަށް 204 މީހަކު ވަނީ ވޯޓްލާފަ އެވެ.\nކަމަދޫގައި ބައި އިލެކްޝަން ބާއްވަން ޖެހުނީ މިދިޔަ މެއި މަހުގެ ހަވަނަ ދުވަހު ބޭއްވި ކައުންސިލް އިންތިހާބުގައި އެމްޑީޕީގެ ޓިކެޓްގައި ވާދަކޮށް އިންތިހާބު ކާމިޔާބު ކުރި ކައުންސިލަރު އަލީ މައުސޫމް ކަމަދޫ ކައުންސިލްގެ ނައިބު ރައީސްކަމުގެ ހުވާ ކުރެއްވިތާ ދެ ދުވަސް ފަހުން ނާއިބު ރައީސްކަމުގެ މަގާމުންނާއި ކައުންސިލް މެމްބަރު ކަމުން އިސްތިއުފާ ދެއްވުމާއި ގުޅިގެންނެވެ.\nތިން ކައުންސިލަރުން ތިއްބަވާ ކަމަދޫ ކައުންސިލްގައި މިހާރު ތިއްބެވީ ޕީޕީއެމް މެންބަރަކާއި އެމްޑީޕީ މެންބަރެކެވެ. ސާޖިދު މިއަދު އިންތިހާބު ކާމިޔާބުކުރުމާ ގުޅިގެން ކަމަދޫ ކައުންސިލްގެ މެޖޯރިޓީ އެމްޑީޕީއަށް މިވަނީ ލިބިފަ އެވެ.\nކަމަދޫ ބައި އިލެކްޝަން މިއަދު ނިމިގެން ދިޔައިރު މި އިންތިހާބުގެ ކަންކަން ކުރިއަށް ދިޔައީ ވަރަށް ސުލްހަވެރިކޮށް ކަމަށް އިންތިހާބު އޮބްޒާވްކުރި ފަރާތްތަކުން ވަނީ ބުނެފަ އެވެ.


Gaumee Apprenticeship Program eh ifthithaahukoffi | Mihaaru\nދުނިޔޭގެ ހުނަރުވެރިންގެ ދުވަހާއި ގުޅިގެން ބޭއްވި ރަސްމިއްތާތެއްގައި ކޮމިއުނިކޭޝަން މިނިސްޓަރު މުހައްމަދު މަލީހު ޖަމާލު ވާހަކަދައްކަވަނީ -- ފޮޓޯ: ޓިވެޓް އޮތޯރިޓީ\nގައުމީ އެޕްރެންޓިސްޝިޕް ޕްރޮގްރާމެއް އިފްތިތާހުކޮށްފި\n15 ޖުލައި 2019 - 20:599comments\nމިނިސްޓްރީ އޮފް ހަޔާ އެޑިއުކޭޝަނާއި ޓިވެޓް އޮތޯރިޓީ ގުޅިގެން ގައުމީ އެޕްރެންޓިސްޝިޕް ޕްރޮގްރާމެއް މިއަދު އިފްތިތާހުކޮށްފި އެވެ.\nކަސްޓަމްސްގައި ބޭއްވި ރަސްމިއްޔާތެއްގައި އެ ޕްރޮގްރާމް އިފްތިތާހުކޮށްދެއްވީ އެ ރަސްމިއްޔާތުގައި ޝަރަފްވެރި މެހެމާން، ކޮމިއުނިކޭޝަން އެންޑް ޓެކްނޮލޮޖީ މިނިސްޓަރު މުހައްމަދު މަލީހު ޖަމާލެވެ. މި ޕްރޮގްރާމް މިއަދު ތައާރަފްކުރީ ޔުނެސްކޯއިން ފާހަގަކުރަމުން އަންނަ ހުނަރުވެރިންގެ ދުވަހާ ގުޅިގެންނެވެ.\nމި އަހަރުގެ ދުނިޔޭގެ ހުނަރުގެ ދުވަސް ހާއްސަ ކޮށްފައިވަނީ ޒުވާނުންނަށް ކަން މިިނިސްޓަރު މަލީހު މި ރަސްމިއްޔާތުގައި ފާހަގަކުރެއްވި އެވެ. އަދި ރާއްޖޭގެ އިގްތިސާދު ފުޅާވަމުން އައި ނަމަވެސް، ވަޒީފާގެ މާހައުލުގައި ޒުވާނުންނަށް ގިނަ މައްސަލަތަކަކާއި ގޮންޖެހުންތަކަކާ ކުރިމަތިވާ ކަމަށް ވެސް އޭނާ ވިދާޅުވި އެވެ. އޭގެ ތެރޭގައި ވަޒީފާ ނުލިބުމާއި، އެކަށީގެންވާ މުސާރައެއް ނުލިބުން ނުވަތަ ވަޒީފާއިން ކަނޑާލާ ޝަކުވާ ވެސް އިވޭ ކަމަށް އޭނާ ވިދާޅުވި އެވެ.\nދުނިޔޭގެ ހުނަރުވެރިންގެ ދުވަހާ ގުޅިގެން ބޭއްވި ރަސްމިއްތާތުގައި ބައިވެރިވި ބައެއް ބޭފުޅުން -- ފޮޓޯ: ޓިވެޓް އޮތޯރިޓީ\nޓިވެޓް އާއި ހަޔާ އެޑިއުކޭޝަން މިނިސްޓްރީން ފެށި މި ޕްރޮގްރާމުގެ ދަށުން 1000 އަށް ވުރެ ގިނަ ދަރިވަރުން މި އަހަރު ތަމްރީންކުރާނެ ކަމަށް ހަޔާ އެޑިއުކޭޝަން މިނިސްޓްރީގެ ސްޓޭޓް މިނިސްޓަރު މުހައްމަދު ހާޝިމް ވިދާޅުވި އެވެ. އަދި އެ ޕްރޮގްރާމް ހިންގާނީ ރާއްޖޭގައި އެކި ދާއިރާތަކުގައި ހިދުމަތް ފޯރުކޮށްދެމުން އަންނަ ކުންފުނިތަކާއި އަމިއްލަ ވިޔަފާރިތަކާއި ރިސޯޓުތަކާ ގުޅިގެނެވެ. އޭގެ ތެރޭގައި އެމްޑަބްލިއުއެސްސީ އާއި ސްޓެލްކޯ، ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ)، މޯލްޑިވްސް ޕޯޓްސް ލިމިޓެޑް (އެމްޕީއެލް) ގެ އިތުރުން ފިއުލް ސަޕްލައި މޯލްޑިވްސް (އެފްއެސްއެމް) އަދި އެސްޓީއޯ ހިމެނޭ ކަމަށް އޭނާ ވިދާޅުވި އެވެ.\n"އަޅުގަނޑުމެންގެ އަމާޒަކީ އެމްކިއުއޭގެ ސެޓްފިކެޓް3ލެވެލްގެ ޕްރޮގްރާމްތަކެއް، މީގެ ތެރެއިން ތަމްރީންވެގެން ދިއުން،" ހާޝިމް ވިދާޅުވި އެވެ.\nދުނިޔޭގެ ހުނަރުވެރިންގެ ދުވަހާއި ގުޅިގެން ބޭއްވި ރަސްމިއްތާތުގައި ހަޔާ އެޑިއުކޭޝަން މިނިސްޓްރީގެ ސްޓޭޓް މިނިސްޓަރު މުހައްމަދު ހާޝިމް ވާހަކަދައްްކަވަނީ -- ފޮޓޯ: ޓިވެޓް އޮތޯރިޓީ\nނަމަވެސް އެ ޕްރޮގްރާމްތައް ފަށާނީ ކޮންއިރަކުން ކަމެއް އޭނާއެއް ވިދާޅެއް ނުވެ އެވެ.\nވަޒީފާ ދޭ ފަރާތްތަކާ ގުޅިގެން ތަމްރީން ވުމުގެ ފުރުސަތު ހުޅުވާލުމުން، ތައުލީމު ހާސިލްކުރާ ސެންޓަރަކުން ނުވަތަ އިންސްޓިޓިއުޓަކުން ތަމްރީން ހާސިލްކުރާ މީހުންނަށް ވުރެ ގިނަ ތަޖުރިބާ ލިބޭނެ ކަމަށް އޭނާ ވިދާޅުވި އެވެ. އަދި މި ޕްރޮގްރާމުތަކަކީ ވަޒީފާ ދޭ މީހުންނާ ގުޅިގެން ތައްޔާރުކުރާ ޕްރޮގްރާމުތަކެއް ކަމަށް ވުމުން، ޕްރޮގްރާމް ފުރިހަމަކުރާ އިރު އެ ދަރިވަރުން ތިބޭނީ ވަޒީފާއަށް ދާން ތައްޔާރަށް ކަމަށް އޭނާ ވިދާޅުވި އެވެ.\nމި ޕްރޮގްރާމުގެ ދަށުން ތަމްރީނުގެ ކަންތައްތައް އެކި ފަރާތްތަކުން ކުރިއަށް ގެންދިޔަ ނަމަވެސް، އެ ތަމްރީންތަކުގެ ކޮލިޓީ ބަލަމުން ގެންދާނީ ޓިވެޓުންނެވެ.\nއިތުރު ލިޔުންތައް ޓީވެޓް މިނިސްޓަރު މުހައްމަދު މަލީހް ޖަމާލް އިބްރާހިމް ހަސަން، ހަޔާ އެޑިއުކޭޝަން މިނިސްޓަރު މިނިސްޓްރީ އޮފް ހަޔާ އެޑިއުކޭޝަން\n"މަސައްކަތްތައް ބޭރު މީހުންނަށް ދޫކުރުމަކީ ގޯހެއް"


MDN Akee Siyasee Party Eh Kamah Raees Nasheed Ah Vidhaalhuvevijje - Vaguthu\n10 މަސް ކުރިން ( މާޗް 8, 2021 )\nމާތްވެގެންވާ އިސްލާމް ދީނަށް ފުރައްސާރަކޮށް ނެރުނު ރިޕޯޓަކާ ގުޅިގެން މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އަކީ ސިޔާސީ ޕާޓީއެއް ކަމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދަށް ވިދާޅުވެވިއްޖެއެވެ.\nމަޖިލީހުގެ މިއަދުގެ ޖަލްސާގައި އަންހެނުންގެ ދުވަހުގެ މުނާސަބަތާ ގުޅުވައި ވާހަކަ ދައްކަވަމުން ރައީސް ނަޝީދު ވިދާޅުވީ އަންހެނުން ބާރުވެރި ކުރުމަށް ކައުންސިލްގެ ގޮނޑިތަކެއް އަންހެނުންނަށް ޚާއްސަ ކުރާ ގޮތަށް ލާމަރުކަޒީ ގާނޫނަށް އިސްލާހު ގެނެވުނީ އެމްޑީޕީގެ އިތުރުން މަޖިލީހުގައި ތިއްބެވި އެހެން ސިޔާސީ ޕާޓީތަކުގެ ވެސް ބައިވެރިވުމާ އެކީ ކަމަށެވެ.\nރައީސް ނަޝީދު ވިދާޅުވި ޕާޓީތަކުގެ ތެރޭގައި ހިމެނެނީ ޕީޕީއެމްއާއި ޕީއެންސީއާއި ޖުމްހޫރީ ޕާޓީއެވެ. ދެން އެމަނިކުފާނު ވިދާޅުވީ އެމްޑީއެންއެވެ.\nރައީސް ނަޝީދަށް އެމްޑީއެން ވިދާޅުވެވުމުން އިދިކޮޅު ޕީޕީއެމްގެ ނައިބު ރައީސް އަދި ރައްޔިތުންގެ މަޖިލީހުގެ ނައިފަރު ދާއިރާގެ މެންބަރު އަހުމަދު ޝިޔާމް ނިޒާމީ ނުކުތާއެއް ނެންގެވިއެވެ. ޝިޔާމް ވިދާޅުވީ ސިޔާސީ ޕާޓީއެއްގެ ގޮތުގައި، މާތްވެގެންވާ އިސްލާމް ދީނަށް ފުރައްސާރަ ކޮށްފައިވާ އެމްޑީއެން ޖަމިއްޔާގެ ނަން ރައީސް ނަޝީދު ވިދާޅުވުމުން ކަންބޮޑުވެވަޑައިގަންނަވާ ކަމަށެވެ.\nޝިޔާމް އެހެން ވިދާޅުވުމުން ރައީސް ނަޝީދު ވިދާޅުވީ އެމަނިކުފާނު ވިދަޅުވާން އުޅުއްވީ "އެމްޑީއޭ" ކަމަށެވެ. އެކަމަކު "އޭ" ގެ ބަދަލުގައި އޮޅިވަޑައިގެން "އެން" ވިދާޅުވެވި "އެމްޑީއެން" ކިޔުއްވުނީ ކަމަށް ރައީސް ނަޝީދު ވިދާޅުވިއެވެ.\n"އެ އޭ އަކުރާއި އެންއަކުރާއި އަޅުގަނޑު އަތުން ކައްސާލައިގެން ދިޔަ ކަމަށް ޓަކައި އިންތިހާއަށް މައާފު ކޮށްދެއްވާ. އަދި ޔައުމިއްޔާއިންވެސް އެބައި ބަދަލުކޮށްދިނުމަށް އަމީންއާމް އަރިހުންވެސް އެދެން. އަދި ޔައުމިއްޔާ ފާސްވެގެން ދާއިރުވެސް އެ ކަމަށް ނައިފަރު ދާއިރާގެ އިއްޒަތްތެރި މެންބަރު [ޝިޔާމް] ސަމާލުވެގެން ހުންނެވުމަށް އަޅުގަނޑު ދަންނަވަން،" ރައީސް ނަޝީދު ވިދާޅުވިއެވެ.\nއެމްޑީއެން އުވާލި ނަމަވެސް އެ ޖަމިއްޔާގެ ހަރަކާތްތައް އަދިވެސް ކުރިއަށްދާ ކަމަށް ބެލެވެއެވެ. އެ ޖަމިއްޔާގެ އެ ރިޕޯޓް ނެރުުނު ބައެއް މީހުން މިހާރު ސިޔާސީ ހިމާޔަތް ހޯދައިގެން ބޭރު ގައުމުތަކުގައި ތިބި ކަމަށްވެއެވެ. އެމްޑީއެން ޖަމިއްޔާގެ އިސް މީހުނަށް ފިޔަވަޅު ނޭޅި ލަސްވަމުންދާތީވެ ވަރަށް ގިނަ މީހުން ކަންބޮޑުވުން ފާޅުކުރަމުންދެއެވެ.\nމާޗް 8, 2021 15:46\nއެލެކްސް އަށް ނޭންގޭ ސިއާސީ ފާޓީއަކަށް ވަަނީ ކިހިނެއްކަމެއްވެސް. ސިއާސީ ފާޓީއަކީ ވަކި ވަރަކަށް މީހުން ތިބެންޖެހޭ ސިއާސީ ފާޓީއެއްގެ ގޮތުގަ ރަޖިސްޓްރީ ކޮއްފައިވާ ޕާޓީ އަކަށް ވާންޖެހޭނެކަން. މިސޮރު ކިޔާފާނެ ކޮންމެ އެއްޗެއްވެސް. މީނަޔޯ ފާޓީ ނިޒާމް ގާއިމްކުރީ ރާއްޖޭގަ އެކަމަކު ވާނުވާނޭންގޭ މީހަކު މިނޫނީ ނުދެކެން\nމާޗް 9, 2021 20:29\nއެސޮރަށްވުރެ ބޮޑަށް ސެކިއުލާ ޑިމޮކްރަސީ އިނގޭ މީހަކު ނުހުންނާނެ.\nމާޗް 8, 2021 15:54\nއަބަދު ހަމައިގަނުހުންނަ ބޭފުޅަކައް ކުރެވޭނީވެސް ހުސްގަޅި ކަންކަނަް\nމާޗް 8, 2021 16:06\nކެނެރީ މަޖިލީހުގެ ރައީސް އެވިދާޅުވީ ހެޔޮކޮށް އޮޅިގެންނަމަވެސް ރަނގަޅުއެއްޗެއް އެ ބުނެވުނީ އެމްޑީއެންއަކީ ލާދީނީ އެމްޑީޕީގެ ގުނަވަނެއް އެހެންވީމާ އެވާނީއެމްޑީޕއަށް ނުވަތަ ސިޔާސީ ޕާޓީއަކަށް ތިޔަކަހަލަ ލާދީނީ ރޯނު އެދުރުން އެމީހުންގެ އަނގައި ފަލީހަތްވާނެ\nއަނިޔާ ވެރި ފަތިސް\nމާޗް 8, 2021 16:10\nބު އްޅަބެ އަށް އޮޅިގެން ވެސް ރަގަޅު ވާހަކަ އެއ އް ބުނެވި އްޖެ.\nމާޗް 8, 2021 17:08\nނަށީދު އާޔަތްތައް ނުބަެިކޮށް ކިޔަނީޔޭ ކިޔާފަ މަޖްލިސް ގަ ގުރުއާނުގެ އާޔަތްތައް ކިޔުން މަނާކުރެ.\nޢިންސާފަށް ވާނީ އެހެންވީމަ ނަށީދަށް ޕާޓީތަކުގެ ނަންތައް ނުބައިކޮށް ކިޔޭތީ ނަށީދަށް އެއްވެސް ސިޔާސީ ޕާޓީއަކާ ބެހޭ ވާހަކައެއް ދެއްކުން މަނާކުރީމަ.\nލާދީނީ ބުއްޅަބޭ އައުޓް\nރައްޔިތުން ނުކުމެ ނިވެރިކަން އަޒްލުކުރަން ވެއްޖެ\nމާޗް 8, 2021 18:39\nނަސީދަކީ ހަމަ ފައްކާ ލާދީނީ ހިޔަޅެއް\nމާޗް 8, 2021 21:27


India In Raajje Hifan Beynun Nama Ethah Garuneh Kurin Onnaanee Hifaafa: Fayyaz - Vaguthu\nއިކޮނޮމިކް މިނިސްޓަރު އަދި ޓޫރިޒަމް މިނިސްޓްރީއާ ވަގުތީ ގޮތުން ހަވާލުވެ ހުންނެވި ފައްޔާޒް މިއަދު ނޫސްވެރިންނާ ވާހަކަ ދައްކަވަނީ. --- ވަގުތު އިމޭޖަސް: މުހައްމަދު އަފްޒަލް\nއިންޑިއާއިން ރާއްޖެ ހިފާނަމަ އެކަން އޮންނާނީ އެތައް ގަރުނެއް ކުރިން ކޮށް ނިންމާފައި ކަމަށް އިކޮނޮމިކް މިނިސްޓަރު ފައްޔާޒް އިސްމާއިލް ރޭ ވިދާޅުވެއްޖެއެވެ.\nރާއްޖެ ޓީވީގެ "ފަލަސުރުހީ" ޕްރޮގްރާމްގައި ފައްޔާޒް ވިދާޅުވީ، އިންޑިއާއަކީ ރާއްޖެ އާއި އެންމެ އެކުވެރި ގައުމު ކަމަށާއި އިދިކޮޅު ފަރާތްތަކުން އިންޑިއާ އަށް ފާޑު ކިޔަނީ ރައްޔިތުންނާއި ސަރުކާރާއި ދެމެދުގައި ފިތުނަ އުފެއްދުމަށް ބަހަނާއެއްގެ ގޮތުގައި ކަމަށެވެ.\nއަދި ރާއްޖޭގައި އިންޑިއާ އަށް ނުރައްކާވާފަދަ އެއްވެސް ކަމެއް ހިނގައިގެން ނުވާނޭ ކަމަށް ފައްޔާޒް ވަނީ ވިދާޅުވެފައެވެ.\n"އެކަމަކު އަޅުގަނޑުމެން ގަބޫލުުރަންޖެހޭ ހަގީގަތަކީ އަޅުގަނޑުމެންނަށް މިގައުމުގައި އެއްވެސް ކަމެއް ހިންގައިގެން ނުވާނެއޭ އިންޑިއާގެ ސަލާމަތަށް ގެއްލުންވާ ފަދަ،" ފައްޔާޒު ވިދާޅުވިއެވެ.\nޗައިނާ މެދުވެރިކޮށް ލޯންތަކަށް އިޝާރާތް ކުރައްވައި ފައްޔާޒް ވިދާޅުވީ، ޗައިނާ އިން ލޯނު ނަގައިގެން ބައެއް ގައުމުތަކަށް އެކަމުގެ ހިތި ނަތީޖާ ފެނިފައިވާ ކަމަށެވެ. އެގޮތުން ލަންކާ ބަނދަރުގެ 99 އިންސައްތަ ޗައިނާ ސަރުކާރުން ނަގާފައިވާ ކަމަށާއި، އަދި އެފްރިކާގެ ބައެއް ގައުމުތަކުގެ ބިންތައްވެސް އެގައުމުން މިލްކުކޮށްފައިވާކަން މިނިސްޓަރު ފައްޔާޒް ވަނީ ފާހަގަކުރައްވާފައެވެ.\nފައްޔާޒް ވިދާޅުވީ މި ސަރުކާރުން ނަގާފައިވާ ލޯނުތަކަކީ ލުއި ލޯނުތަކެއް ކަމަށެވެ. އެގޮތުން އިންޑިއާއިން ނަގައިފައިވާ ލޯނުތަކަކީވެސް އެއްވެސް ތަނެއް ނުވަތަ އެއްޗެއް އެގައުމަށް މިލްކު ވާނޭ ގޮތަށް ނަގާފައިވާ ލޯނު ނޫން ކަމަށާއި، އެ ލޯނުތަކަކީ އެންމެ އިންޓްރެސްޓް ރޭޓު ކުޑަކޮށް ނަގާފައިވާ ލޯނުތަކެއް ކަމަށް މިނިސްޓަރު ވަނީ ފާހަގަ ކުރައްވައިފައެވެ.\nދާދި ފަހުން ބޭއްވި ރައްޔިތުންގެ މަޖިލީހުގެ ޖަލްސާއެއްގައިވެސް މެމްބަރުން ވަނީ ޗައިނާ މެދުވެރިކޮށް ރާއްޖެ އިން ގިނަ އަދަދެއްގެ ލޯން ނަގާފައިވާތީ އެއީ ރާއްޖެ އަށް އޮތް ނުރައްކަލެއް ކަމަށް ވިދާޅުވެފައެވެ. އަދި އެއީ ވަރަށް ޒިންމާދާރުކަން ކުޑަކޮށް ކުރީގެ ސަރުކާރުން ކޮށްފައިވާ ކަމެއް ކަަމަށް އެމްޑީޕީގެ މެންބަރުން ވަނީ ތުހުމަތު ކުރައްވައިފައެވެ. މިކަމަށް ރައްދު ދެއްވައި އިދިކޮޅު މެންބަރުން ވަނީ ލޯނު ނެގި އިރު، އެ ލޯނުތައް އަނބުރައި ދައްކާނެ ހަރުދަނާ އުސޫލުތަކެއް އޮތް ކަމަށް ވިދާޅުވެފައެވެ.\nއިންޑިއާގެ ވެކްސިނުން ދިވެހި އެތައް ފުރާނައެއް ސަލާމަތް ކުރެވޭނެ: ސަފީރު\nއޮގަސްޓް 14, 2020 13:26\nކޮންމެމީހަކު ބުންޔަސް މީ ވަ.ރަގަޅު ވާހަކައެއް\nއޮގަސްޓް 14, 2020 13:43\nމި ބުރާންޗަކަށް ނޭނގޭތަ ޤައުމެއް އިސްތިއުމާރު ކުރެވޭ ބައިވަރު ގޮތް ހުންނަކަމެއް؟\nއޮގަސްޓް 14, 2020 14:04\nދެންކީއްކުރައްވަންތޯ ރާއްޖޭގެ އެކިސަރަހައްދުތަކުގަ އިންޑިޔާސިފައިންބައިތިއްބާފައެތިބީ..؟! ދިޔަރެސް ނޫހުންމިސުވާލު މާރިޔާ ޑިފެންސްމިނިސްޓަރާ ކުރުމުން ކީއްވެތޯ ޖަވާބެއްނުދެވުނީ.!؟އިންޑިޔާ ފެނައްދިރިގެން އުޅެންފެށިތާ އަދިމިވީ 30އަހަފު.! ޢެހެންގައުމުތައް ކޮންޕިއުޓަރުތައްބަހައްޓައިގެން ކަންތައްތައްކުރިއިރުުވެސް މިމީހުންއުޅުނީ ބޮޑެތި މޮނީޓަރުފޮތުގަލިޔެގެން (އެސްބީއައި) ރާއްޖޭގަހުއްނަ އިންޑިޔާ ބޭންކައް އޭރުބަލާލު\nމުންފެއްނާނެ.؟! ނަޝީދުރުއްސަން ރައްޔިތުން ގުނބޯނަހައްދާ...އިނޑިޔާއަކީ ރާއްޖެއަށް ހުރި ބިރެއް މިހާރު...ރވިސްނާތު ފުންކޮއް.\nއޮގަސްޓް 14, 2020 14:32\nކޮންމެ މީހަކު ރަގަނޅު ވާހަކައެއް ބުންޏަސް ހަމަ ރަގަނޅު ވާނެ!! އެކަމަކު ފައްޔާޒު މިދައްކަނީ އަދި މުޅިން ރަގަނޅު ވާހަކައެއްނޫން!! އިންޑިޔާއިން ބޭނުންނަމަ މިގައުމު ކީއްކުރަން އިންޑިޔާގެ ވަށައިގެން ހުރި ކުދި ގައުމުތަކަށް އަރާ ހިފިދާނެ!! އެކަމަކު ދުނިޔޭގެ ގާނޫނު ބުނާގޮތަކުން އެއްވެސް ގައުމަކުން އަނެއް ގައުމަކަށް މިލިޓަރީން އަރާ އަމިއްލައަކަށް ނުހިފޭނެ!! އެހެން ގައުމަކަށް އަރާ ޙާސިލްކުރަން ބޭނުންވާ ކަމެއް ޙާސިލްކުރެވެނީ އދ.ގެ ނިންމުންތަކާއެކު! އެނޫން ގޮތަކަށް އެކަން ނުކުރެވޭނެ!! ދެން ފައްޔާޒު މިކިޔަނީ އިންޑިޔާގެ ސަލާމަތާއި ރައްކާތެރިކަމަށް ގެއްލުންދޭގޮތަށް މިގައުމުގައި ކަންތައްތަކެއް ނުކުރެވޭނެޔޭ!! ރަގަނޅު ވާހަކައެއް!! އިންޑިޔާއަށް ގެއްލުންވާގޮތަށް މިގައުމުން ކުރީ ކޮންކަމެއްް!! ޗައިނާއާއެކު ގުޅުން ގާއިމުކޮށް އެގުޅުމުގެތެރެއިން މިގައުމު ބިނާކޮށް ތަރައްގީކުރަން މަސައްކަތްކުރުމަކީ އިންޑިޔާއަށް ނުރައްކާކުރުން ކަމަށް ދެކޭނަމަ އެއީ ގޯހެއް!! އިންޑިޔާއިން މިގައުމުގެ މިނިވަންކަމާއި އިސްތިގުލާލު ގެއްލޭގޮތަށް އަދި މިގައުމުގެ އިގްތިސާދަށް ސީދާކޮށް އެމީހުން ބަސްބުނެ ބާރު ހިންގޭ ގޮތަށް ކަންކަން ކުރަން މަސައްކަތްކުރަމުންދާ ކަމީ ޙަގީގަތެއް!! މިގައުމުމަށް ލިބޭހާ ފައިސާ އެމީހުން ގެންދާގޮތަށް ކަންކަން ބައްޓަން ކުރުމަކީ އަޅުވެތި ނޫން ދެންކޮންކަމެއް؟ ނިކަން ބަލާ ހެލިކަޮޕްޓަރ ދިނީޔޭ ބުނެ އެގައުމުގެ ސިފައިން މިގައުމުގެ ސްރެޖިކް ތިން ލޮކޭޝަނެއްގައި ބައިތިއްބާ ގޮތަށް އެއްބަސްވުން ހެދުމަކީ މިނިވަންކަމަށް އަރައިގަތުން!! ލ.ކައްދޫ، އައްޑުއަތޮޅު ގަން އަދި މިހާރު ހދ.ހަނިމާދޫ މިތިންތާ އެމީހުންގެ ސިފައިން އެތިބީ!! ޗައިނާއިން ލޯނެއް ދޭއިރު މިފަދައިން ކަންކަން ޝަރުޠުކޮށްފައިވޭތަ؟ ނުވޭ!! ދެން މިހާރު މިއަޑު އިވެނީ ގުޅިފަޅު ޕޯޓް ހާބަރު ހެދުމާއި ދިގު މުއްދަތަށް އެމީހުން އެތަން ހިންގަން ޙަވާލުކޮށްގެން އުޅޭ ވާހަކަ!! މިއީ ރާއްޖޭގެ އިގްތިސޯދު މައިނާރެއް ކޮންޓްރޯލް ނެގުން ނޫންތޯ ފައްޔާޒު!! ކަނޑި ބަޑި ހިފައިގެން އައިސް މިގައުމު ނުހިފިއެއްކަމަކު މިހިރަ ކަންތައްތައް މިހެން ހުރުމުން ހަމަ މިނިވަންކަން ގެއްލުން ނޫން ދެން ކޮންކަމެއްތޯ އޮތީ؟ މިނާޒުގެ ދަނޑިވަޅުގެ ބޭނުން އިންޑިޔާއިން ހިފައިގެން މިގައުމު ހިންގަން ތިބި މީހުންނަށް ރިޝްވަތު ދީގެން ބޮޑު ތަނުން ގައުމު ދަރުވާލުމުގެ ބޭނުން އެތައް ސަތޭކަ މިލިއަން ޑޮލަރު އިންޑިޔާއިން އެކި ނަންނަމުގަ އެދެނީ!! މިކަން މިކުރަނީވެސް އެމީހުން ބޭނުންވާގޮތަށް އެގްރިމަންޓްތައް ބައްޓަންކޮށްގެން އޭގައި ސޮއިކުރުވައިގެން!! މިސަރުކާރު އައިފަހުން އިންޑިޔާއާއެކު ހަދާފައިވާ އެގްރިމަންޓްތައް ނިކަން ރައްޔިތުންނަށް ދައްކާލަބަލަ! އޭރުން އެގޭނެ ގައުމު އޮތް ޙާލަތު!!\nވާނުވާ ނޭނގޭ މީހުންނަށް ރަނގަޅުވާނެ.. ބޯގަންވިލާ މީހަކު ދައްކާނެތަ ސަހަލުވާހަކައެއް؟؟ ބަލަ ތިޔަ ބުނާ އިންޑިއާ އަކީ އިހަށްދުވަހު ވުޖޫދުވި ޤައުމެއް، އިނގެރޭސިން ފައިބައިގެންދަމުން އެތާނގަ އޮތް އިސްލާމީ ވެރިކަމުގެ ބާރު ކަނޑުވާލާފަ ހޭވި ހަޑިއެއް.. އެތުރުކަރައިގަ (މިހާރުގެ އިންޑިއާގަ) އޭރު އެކި ސަރަހަށްތަކުގަ އެކި ވެރިކަންތަށް ކުރަމުން އައީ މުގަލް އެމްޕަޔަރ ފަދަ ރަސްކަންތަކުން.. މަޝްހޫރު ހޮޅިންނާ މަލަބާރުން ނަކީވެސް ތިޔަ ބުނާ އިންޑިޔާ އެތަށް ދުއްދުރާތަކެއްކޮށް ރާއްޖެ އަޅުވެތިވެސް ކުރި، ކަންނަން ނޫރު އަލީރާޖާގެ ދުއްތުވާވެސް އެހާބޮޑު ރާއްޖޭގެ ރަދުން ބަނދެގެން ގެންގޮސް ދެ ލޯ ކޮނެލި. އޭރުން ސުރެއް މި ދަޢުލަތަށް ފެން ބޮވައިގަނެފަ ތިބޭ ބައެއް.. ތިޔަ އިންޑިއާ އުދެފުނު އިރު ކަނޑިބަޑި ހިފައިގެން އަރާ އަޅުވެތިކުރުމުގެ ޒަމާން ގޮއްސައޮތީ. އދ ފަދަ ބައިނަލް އަގުވާމީ ޖަމާއަތްތައް އުފެދި ބައިނަލްއަޤުވާމީ ޤާނޫނުތައް ހެދިފަ. އެހެންވީމަ ހަމަ ޓަސްލާފަ އަރާ ޤައުމެއް އަޅުވެތި ނުކުރެވޭނެ. މިހާރު އެބައިމީހުން އެކަން ކުރަނީ ފިކުރީ ގޮތުން މަކަރުވެރި ރޭވުންތަކާއެކު ޤައުމުތައް އިޤްތިސޯދީގޮތުން އަޅުވެތިކޮށް ދަރަނިވެރިކޮށް ދަރަނި ނުދެއްކުމުގެ ބަދަލެއްގެ ގޮތުން ޤައުމުގެ އެކިބައިތަށް އަތްދަށުލަމުންގޮސް ވެރިވެ ގަންނަ ގޮތަށް އެ ދަޢުރު އެބައިމީހުން އެބަކުޅޭ.. ހާއްސަކޮށް ހިންދޫ މަކަރުވެރި ފާސިދު ބީޖޭޕީގެ ވެރިކަންތަކުގަ..\nއޮގަސްޓް 15, 2020 00:30\nއެސޮރު ކަހަލަ ބުރާންޗެއްތާ ކަލެއަކީވެސް\nތިހެންވިއްޔާ ޗައިނާއިންވެސް އޮންނާ ހިފާފައެއްނު އެމީހުން ބޭނުންނަމަ.\nއޮގަސްޓް 14, 2020 22:20\nޗައިނާ އަކީ ވަރަށް އާދައިގެ ކައްޕަޅި ބައެއްކަމަށް ބައެއް މީހުން ހީކުރޭ..\nއެތައް ގަރުނެއް ކުރިން އިންޑިޔާ ކިޔާ ގައުމެއް ނެތް.\nއޮގަސްޓް 14, 2020 14:55\nއެހެން އޭރުވެސް އެބައިމީހުން ރާއްޖެ އަޅުވެތިކޮށް ދުއްތުރާކުރި. ބޯގަންވިލާ މީހުންގެ ލާދީނީކަމުގެ އިތުރަށް ގައުމިއްޔަތެއް ނުދަންނާތީ މަލަބާރީންނާ (ހޮޅިން) ކަންނަންނޫރު އަލީރާޖާގެ ވާހަކަ މިރާއްޖޭގެ ތާރީހުގަ ލިޔެވިފަ އޮތް ގޮތެއް ނޭނގޭނެ.. ބަލަ އެއީ އޭރު ތިޔަބުނާ އިންޑިޔާ މީހުންނަކީ އެމީހުން މިތަން އަޅުވެތިކޮށް އެތަށް ދިއްތުރާތަކެއްކުރި ދިވެހި އަބުތޯލުންގެ މިންނެއް މަސައްކަތާ ހިކުމަތު ޢަމަލީގެ މޮޅުކަމުން ﷲތަޢާލާގެ ވާގިފުޅާއެކު މިނިވަންކަން އަނބުރާ ހޯދީ..\nއޮގަސްޓް 14, 2020 13:41\nފައްޔާޒަށް އޮޅިގެން ތިއުޅޭނީއްވެތަ! އެތައްގަރުނެއްކުރިން އިންޑިޔާއިން ރާއްޖެ ހިފަން އުޅުކަން ނޭގެނީތަ! އެވަރުވެސް ނޭގޭނަމަ އަގަނުތަޅާ މަޑުން ހުރެވޭތޯބަލާ!\nއޮގަސްޓް 14, 2020 13:51\nނުހިފޭނެ! އަހަރެމެން ފުރާނަ ހުރިހައި ހުނދަކު ނުހިފޭނެ! އެމީހުން މިތަން ހިފަން އުޅެ ނުހިފިގެން ތިކަހަލަ ގަމާރުންނަށް ފައިސާ ދީގެން މިޒަމާނުގައި އަޅުވެތިކުރާ އުސޫލުން އެހީއޭ ލޯނޭ ޑިޕްލޮމެސީއޭ ކިޔައިގެން ދިވެހިންގެ މައްޗަށް އަތްގަދަކުރަން އެ އުޅެނީ! މަލަބާރުންނާއި ޕޯޗުގީޒުންނަށް ރާއްޖެ ހިފުނީ ތިކަހަލަ ގައްދާރަކު މިބުމުން ފާޅުވުމުން!\nއޮގަސްޓް 14, 2020 13:54\nއިންޑިއާޔާއަށް ކުރިޔަ ކުން ނޭގެ އޭ މި ކުޑަ ކުޑަ ދިވެހި ރާއްޖޭން ކިހާ ބޮޑު ފައިދާ އެއް ނެގި ދާނެ ކަމެއް ، އެވަރު ނޭގުނު ދޯ މަނި ކު ފާނަ ކަށް، ނޫނީ އިނގެން ބޭނުން ނުވާ ނީ ދެއްތޮ؟\nއޮގަސްޓް 14, 2020 14:02\nއިދިކޮޅުގަ އުޅެނީ ބޯބުރާންތިން\nއޮގަސްޓް 14, 2020 15:48\nބޯބުެާންތިންނަށް ނޭނގޭނެ ގައުމުތައް އިސްތިއުމާރުކުރެވޭނަމަ އިންޑިޔާވުރެ 100 ހުނަބާތުގަދަ ޗައިނާއިން ނުވަތަ އިނގިރޭސިންވެސް ބޭނުން ގައުމެއް ގައުމެއް ހިފާނެކަން.\nއޮގަސްޓް 14, 2020 14:05\nޤައުމުގެ މިނިސްޓަރ އަކަށްހުރެ ކޮސް ވާހަކަ ނުދައްކާ...ޤައުމުތައް މިއަދު ހިފަނީ ފިކުރީގޮތުން ތަޅުއަޅުވައިގެން 600 މިލިއަން މީހުންނަށް ކަރަންޓާއި ފާޚާނަ ނެތް ޤައުމެއްގައި އެހެން ޤައުމަކަށް 1 ބިލިއަން ޑޮލަރ ދޭނީ ވަރުގަދަ ތަޅެއް އަޅުވާފަ... އަދި އިންޑިއާއިން ދޭނީ ހިލަ، ވެލި، ސިމެންތި، ދަގަޑު ބޮޑް އަގުގަ... އެއީ ތިލޯަނަކީ... ދިވެހިންނަށް އުއްމީދުތައްދީފަ އެއްވެސް ވައުދެއް އަދި ނުފުއްދޭ...ވައްކަން ކުރަނީ... އެސް އެމް އީ.. ބެންކޭ ކިޔާ ފައިސާ ރައްޓެހިންނަށް ބަހަނީ... ކުރި ހޯދާނީ ރ ނަޝީދު ... ފެއިލްވާނީ އިބޫ ކޮޅު...2023 ރާއްޖޭގެ އިންތިޚާބީ ރައީސަކީ ރ ޔާމިން... ރައްޔިތުން ރަތަށް އަރާ ނުކުންނާނެ... ކޮބާ 20000 ފުލެޓް.. މާލޭ ރައްޔިތުންނަށް 6.6 ކިލޯ މީޓަރ ބުރިޖަކަށްވުރެ މުހިންމީ ބޯހިޔާ ވަހިކަން..\nބައްލަވާ މަނިކުފާނު. އެމީހުންއަތުން ރިޝްވަތު ނަގާ އެމީހުން މިތަނަށް ދަހިވެތިކިރުވަނީ މަނިކުފާނުމެން. އެހެންވީމާ މިވެސް ކުރެވޭ ކަމެއްކަން އެމީހުނަށްވެސް އެނގުނީ. ތިޔަ ފަރާތުގެ މީހުން ބޭނުންވަނީ ގައުމު ވުއްކާލައޮގެންވެސް ވެރިކަމާ މުދަލާ ފައިސާ. ގައުމަށް ކޮންމެ ގޮތެއްވިޔަސް އޯކޭ ކަމަށް ބަލައިގެން\nއޮގަސްޓް 14, 2020 14:06\nފައްޔާޒަކީ ދޮގުހަދާ މީހެއް..\nތާރީޚް އެނގިވަޑައި ނުގަންނަވަނީ...ހޮޅިން މަލާބާރިން\nޙޮޅިން ރާއްޖެ ނުހިފާތޯ...ޕިޗޯރިން ވެސް ވެރިވެގަންނަން ނޫޅޭތޯ....3 ނޮވެމްބަރ އިންޑިޔާ އަޑީގައި އޮވެހިންގި ކަންތަށް\nމި ކަހަލަ ވަހ ަ\nވާހަ ކަ ދައް ކާނީ ގައުމަށް ގައްދާރު ވާ މީހުން\nއޮގަސްޓް 14, 2020 14:21\nއިނޑިޔާއިން ރާއްޖެ ހިފި. ދޮންބާޑަރައިން އެންމެފަހުން އިނޑިޔާގެ މަލަބާރުން ފައްސާލީ.\nއޮގަސްޓް 14, 2020 14:23\nދިވެހި ގައުމުގެ ރަސްގެފާނު ޣިޔާސުއްދީންއާއި ރަސްގެފާނުގެ ދަރިކަލުން ވަގަށްނަގއިގެންގެންގޮސް ދެލޯކޮނެލީވެސް ތި ނުބައި އިނޑިޔާމީހުން.\nއޮގަސްޓް 14, 2020 14:24\nދުނިޔެ ދައުރުވޭ.. އިއްޔެ ވެރިކަން ކުރި މީހުންނެއްނުން މިއަދު ކުރަނީކީ..ދާދި މިދާކަށްދުވަހު އިރާގައް ބަޔަކު އެ އެރީ.. މިއޮތް ހުރިހާ ގަރުނަކު ނާރާ.. މިގޮތައް ރައްޔިތުންނަށް ވިނައި ދިނުމުގެ ވ ނުބައ ބޭނުމެއް އޮންނާނެ\nއޮގަސްޓް 14, 2020 14:45\nމަުމޫނު އާދޭސް ކޮށް ގެން 1988 ގައިވެސް އިންޑިޔާމީހުން ރާއްޖެއިން ފޭބީ..\nއޮގަސްޓް 14, 2020 16:57\nއެމީހުން ހިނގި އޮޕަރޭޝަންގެ ބަދަލުގައި ހުރިހާ ޚަރަދެއްގެ އިތުރަށް2މިލިއަން ރުފިޔާ ދިންކަމަށްވޭ.. ހިލޭ ސާބަހަށް ކުރި ކަމެއްނޫން.. ބާޣީން މަނަވަރުގައި ގެންދިޔަ ދިވެހިން ގަޔަށް ބަޑި ޖެހީ އިންޑިއާ މީހުން ގަސްތުގައި.. އިންޑިއާގެ އަޅުވެތި ކަމުގައި އުޅެން ޖެހިފަ މިއޮތީ..\nއޮގަސްޓް 14, 2020 18:40\nއަދި ބަދަލެއްގެ ގޮތުން ރަށެއްދޭންވެސް އެދުނު.. ރައީސް މައުމޫނުގެ ޙިކުމަތު އަމަލީ ބޭނުންކޮއްގެން ފައިސާދީފަ އެމީހުން ރާއްޖެއިން ފައްސާލީ.. މިހާރު މިތިބަ މީހުން އިންޑިޔާގެ ވެރިކަމުގައި އެދުވަހު ތިބިނަމަ.. ރާއްޖެދޫކޮށެއްނުދިޔައިސްކަން ޔަޤީން..\nއޮގަސްޓް 14, 2020 14:51\nތިޔަހެން އެކަމެއްވެސް ނުކުރެވޭނެދޯ؟ އެއީ ރައިސް މައުމޫނު ދައުރުގައިވެސް އެމީހުން3ނޮވެމްބަރުގައި އައިސް ނުފައިބަން ވަރަށްވާހަކަދެއްކި އެކަމަކު މައުމޫން ގެ ވިސްނުން ފުޅާއި އެއިރު އެމެރިކާ އިނގިރޭސިންނާއި އޮތް ގާތްގުޅުމުގެ ސަބަބުން އެމީހުންނަށް ތިބެވޭގޮތް ނުވި. އަދި އިންދިރާގާންދީގެ ޒަމާނުއްސުރެ އެމީހުންގެ ޗާޓުގައި ދިވެހިރާއްޖެއަޚީ އިންޑިޔާގެ ތަނެއް ކަމުގައި ބުނެފައިވޭ\nއޮގަސްޓް 14, 2020 14:59\nމީ ކަނަޑަ އެޅިގެން ދޮގެއް. ޕޯޗްގީޒުން ފިޔަވައި ދެވެހި ގައުމާ ކުޅުނު ބަޔަކކީ ހަައެކަނި އިންޑިޔާމީހުން. 1919 ވަނައަހރު ފުރަތަމަ ބޮދުހަނގުރާމަ ނިމި ލީގްއޮފް ނޭޝަންސްއުފެދުމާއެކުބއިސްތިއުމާރު ނިމުމަކށްއައި. އެއީ ގައުމަކަށް އަރާއެތަން ހިފައިފިނަމަ އެހެންގައުމުތަކުން އިސްތިއުމާރު ގައުމާދެކޮޅަށް ހަނގުރާމަކުރާނެކަމަށް ހުރިހާ ގައުމަކުން އެއްބަސްވެފައިވާތީ. އޭގެކުރިން އިނޑިޔާއަކީ އެތަށްވެެިކމެއްގެމައްޗަށްހިމެނުނު ގައުމެއް. 20 ވަނަގރުނުބއިނޑިޔާގެ ރާޖާމަހާރާޖާއިންގެ ވެރިކަން ނިމުމަކަށް ގެނައީ އިނގިރޭސިން އެގައުމުން ފޭބުމާއެކު 1968 ގަ. ދިވެހި ގައުމުގެ މައްޗަށް ބާރުފޯރުވުމަކީ އެމީހުނގެ ޑްރީމް. ފައްޔާޒުމެން މިގައުމުގެ ގައްދާރުން އެކަން އެކުރަނީ.\nއޮގަސްޓް 14, 2020 15:05\nފައްޔާޒު މޮޔަވީތަ. ތި އިނޑިޔާގެ ވެރިކަމެއް އުފެދުނީ 1945 ގައި ޔޫއެންއުފެދި އިނގިރޭސިންގެ އިސްތިއުމާރުން އިންޑިޔާ ސަލާމަތްވުމަށްފަހު. އޭގެކުރިން އިންޑިޔައަކީ ރާޖާއިންގެ ސަރަހައްދީވެރިކަންތަކެއްކުރި ތަނެއް. ޔޫއެންއަށްފަހު އިސްތިއުމާރެއް ނުކުރެވޭނެ. ޔޫއެން ޗާޓަރގައި ބުނެފައި އޮންނާނެ އެހެންގައުމކަށް އަރައިފިނަމަ އެރިގައުމާދެކޮޅަށް ބާރުގެ ބެނުންކުެާނެކަމަށް. އެހެންވީމަ މިހާރު އިސްތިއުމާރުކު ކުރާގޮތަކީ ގައުމުގެ ގައްދާރުންލައްވާ ގައުމުގެ ވެރިކަން ކޮންޓްރަޮލްކޮށް ގައުމުގައި ބޭރުގެ އާބާދީ އިތުރުކުރަނީ.\nއޮގަސްޓް 14, 2020 15:14\nފައްޔާޒޫ އެތައް ގަރުނެއް ކުރިން މިގައުމު އޮތީ މުހިމު ތަނެއްގެ ގޮތުގައެއް ނޫން. ހާދަ ކަމެއް ނޭގޭ ބޭފުޅެކޭ ދެއްތޯ؟އެތައް ގަރުނެއް ކުރިން ބުރިޖު ނޭޅީ ކީއްވެބާ؟\nމަކަރުން އެދަނީ އަތްގަދަ ކުރަމުން\nއޮގަސްޓް 14, 2020 15:25\nމިހާރުވެސް މަޑުމަޑުން ރާއްޖޭގެ މައްޗަށް އަތްގަދަ ކުރަމުންނޫންތޯ މިދަނީ. އިންޑިއާގެ ނުފޫޒު މިހާރު ރާއްޖޭގެ ވެެރިކަމާ ރިޔާސީ އިންތިޙާބަށް ވެސް ވަނީ ފޯރާފައި.\nއޮގަސްޓް 14, 2020 15:37\nފަޔާޒު މޮޔަަފުޅުވިތޯ އެެގޮތަށް ހިފޭނަމަ ކުދި އެތްވެސްގައުމެތް ނޯނާާނެ ނޫތޯ ؟\nއޮގަސްޓް 14, 2020 15:40\nއިތުބާރު ނެތް ކަމުގެ ވޯޓް ނަގާފަ ބޭރުކޮށްލާނެކަމަށް ބިރުން ރ.ނަޝީދު ރުއްސަން ދައްކާ ވާހަކަތައް.\nއޮގަސްޓް 14, 2020 15:41\n1988 ނޮވެމްބަރު 3ގަ ރަޖީވް ގާންދީގެ ޕްލޮޓްއާއަ ގުޅިގެން ސިއްކަ އަދި ބޯގަންވިލާ އިސްމާއިލު ނަސީރުމެންގެ ފިލްމެކޭ އެއްފަދައިން އުނތަ؟\nއޮގަސްޓް 14, 2020 15:45\nއިނޑިޔާއިން ބޭނުން. ބައިނަލްއަގުވަމީ ގާނޫނުތަކުން މަނާކަމެއްވީމަ ނުކުރެވެނީ. ތި އިނޑިޔާ ވުޖޫދުވިތާވެސް އަދިމިވީ 54 އަހރު. އޭގެ ކުރިންއޮތީ ހިންދުސްތާނު. ހިންދުސްތާނަކީ ކުދިކުދި ވެރިކަންތަކެއް ރާޖާއިން ކުތި ތަނެއް. ގަރުނު ކިޔަނީ ފައްޔާޒުމެން ރައްޔިތުންނަށް އޮޅުވާލަން.\nއޮގަސްޓް 14, 2020 15:53\nމީގެ އެތައް ގަރުނެއްކުރިން އިންޑިޔާއިން ރާއްޖެ ހިފިކަން ފައްޔާޒަށް ނެގުނުދޯ؟ އޭރުގެ ހިތްވަރުގަދަ ބަތަލުންގެ ސަބަބުން ފައިހަރުކޮށްގެން ނުތިބެވުނީ. އޭރަށްވުރެ މިހާރު ރާއްޖޭގެ ބޭނުންތެރިކަން އިންޑިޔާއަށް މާބޮޑު. މިރާއްޖެހިފަން ބޭނުންވޭ. ކަލޭމެންނާ ގުޅިގެން އެކަންވޭތޯ އެބަލަނީ. ހަމަހިލާ އެކަމެއް ވިޔަކަ ނުދޭނަށް. ދެންއަންނަ ސަރުކާރަކުން އިންޑިޔާގެ ހުރިހާ ސިފައިން މިގައުމުން ބާލާނަށް . ދުނިޔެ އުމުރަށް ފައްޔާޒުމެންނަށް ވެރިކަމުގައި ތިބެވޭނެކަމަށް ދޯ ހީވަނީ. ﷲ އިރާދަފުޅު ކުރެއްވިއްޔާ މާގިނަދުވަހެއްނުވެ މިވެރިކަން ބަދަލުވާނެ.\nއޮގަސްޓް 14, 2020 16:10\nކަލޯ! މަލާބާރީންނާ ހޮޅިން އެއީ ފަލަސްޠީނު ބައެއްތަ؟ ގަމާރުވިޔަސް ބޮޑުވަރު\nއޮގަސްޓް 14, 2020 16:39\nރާއްޖެ އެއް ނުހިފޭނެ، ގައުމަށް ގައްދާރުވެފަ ހުރި ބޮޑު ބާއީ އެއްމީ، މި ކަލޭގެ ހައްޔަރު ކުރަންޖެހޭ، މާބޮޑު މިނިސްޓަރަ ކަށް ވެެގެން ހިތުހުރިހާ އެއްޗެއް ނު ކިޔޭނެ..\nއޮގަސްޓް 14, 2020 16:45\nޝަހިންދާ އަ ކީވެސް ހައްދު ފަހަނަޅާފަހުރި މީހެއް ދައް ކާނީވެސް އެ ކަހަަލަ ވާހަ ކަ، މި ކަލޭގެ އިސްވެހުރެ ޝަހިންދާ ފުރުވާލީ، މީނަ މި އުޅެނީ މިގައުމުގެ ދުވަސްދުއްވާލެވޭތޯ.\nއޮގަސްޓް 14, 2020 17:34\nމި ބްރާންޗަށް ނޭނގެނީތަ އެތައް ފަހަރަކު މަލާބާރިންނާއި އެތައް އެތައް އިންޑިއާ ބަޔަކު އައިސް މި ގައުމު ހިފިކަން. މިތާ ތިބި ބަޔަކު ޝަހީދުވެ ޖިހާދު ކުރިކަން. އެމްޑީޕީގެ އިސް ސަފުގައި ތިބީ މުޅިންވެސް ޤައުމަށް ޣައްދާރުވެފައި ތިބި ޚާއިނުުންނާއި އެމީހުންގެ އާއިިލާ މީހުން. ދެވަނަ ބޮޑު ހަނގުރާމައަށްފަހު ދުނިިޔޭގައި ހަަމަތަކެއް ޤާއިމް ކުރީމައި ކުރިން އެރިހެން އަރައި ގަންނަން އުނދަގޫވާނެތީ އެހެން ގޮތްގޮތުން މި ގައުމުގެ އަމިއްލަ ބާރު ދުއްވާލަން އިންޑިއާ ކެނޑިނޭޅި މަސައްކަތްކުރާކަން ނޭނގެނީތައް. ނޫނީ އެނގިގެންވެސް އެމީހުންގެ ބާރުގައި ވެރިކަމުގައި ތިބެން ވިސްނަނީތަ. ބޫޓާން ނޭޕާލް ބައްލަވާ ހެކި ފެންނާނެ. ދިވެހިން ހޭ އަރާ\nއޮގަސްޓް 14, 2020 18:07\nހިސްޓުރީ ބަލާލަބަލަ ފަށްޔާޒަށް އިކޮނޮމީވެސް އަދި ހިސްޓުރީވެސް ކިޔަވައިދޭން މިޖެހެނީ ރަށްޔަތުންނަށް އިންޑިއާގެ ވޯރާވިޔަފާރިވެރިންނޭ ކިޔާއަޑު އެހިންތަ ނޫނީ ބޮންބޭމިސްކިތް ނުވަތަދިވެހިން ކިޔާއުޅޭ ބުންބާމިސްކިތޭ ކިޔާއުޅޭއަޑު އެހިންތަ އެއީ އަތްގަދަކުރަންއުޅުނު އިންޑިއާ މީހުން .\nމާޒީގެ ތާރީޚްގައި އެންމެގިނައިން ރާއްޖެއަށް އައިސް ދިވެހިންނަށް އެކިކަހަލަ ގޯނާކުރަމުންދިޔައީ އިންޑިއާމީހުން. ހޮޅިންނަކީވެސް އިންޑިއާ ބައެއް. މަލާބާރީންނަކީވެސް އިންޑިއާބައެއް. ޗޯޅާއިންނަކީވެސް އިންޑިއާ ބައެއް. މީ ޙަޤީޤަތް.\nއޮގަސްޓް 14, 2020 18:49\nއަދި ބަދަލެއްގެ ގޮތުން ރަށެއްދޭންވެސް އެދުނު.. ރައީސް މައުމޫނުގެ ޙިކުމަތު އަމަލީ ބޭނުންކޮއްގެން ފައިސާދީފަ އެމީހުން ރާއްޖެއިން ފައްސާލީ.. މިހާރު މިތިބަ މީހުން އިންޑިޔާގެ ވެރިކަމުގައި އެދުވަހު ތިބިނަމަ.. ރާއްޖެދޫކޮށެއްނުދިޔައިސްކަން ޔަޤީން.. މި ބުރާންޗަކަށް މިވަރުވެސް ނޭނގޭދޯ\nނުހިފޭނެ މީ އަޅެ ހަމަ މީހެއްތަ\nއޮގަސްޓް 14, 2020 19:40\nއެތައް ގަރުނެއް ކުރިން މި ރާއްޖޭން ލިބިދާނެ ފައިދާއެއް އިންޑިޔާ އަކަށް ނޭގެޔޭ.\nއޮގަސްޓް 14, 2020 20:30\nފައްޔާޒޫ ދުނިޔޭގެ ކޮންމެ ޤައުމަކުންވެސް ހިފަންބޭނުންނަމަ ހިފާނެ އެކަމަކު ފައްޔާޒުގެ އުމުރުގައި ޤައުމެއް ހިފާފައިވޭތޯ؟ ހަމަ ގައިމުވެސް އަހަރެންގެ އުމުރުންވެސް 30އަހަރު ވެއްޖެ ޤައުމެއް ނެތް ހިފާފައި ދެން ރައްޔިތުންވީ އަތްޖަހަންތޯ؟ އިންޑިޔާއިން ބޭނުންވީމާ ހިފިފައި ޗައިނާ އެމެރިކާ ފްރާންސް އިން ބޭނުންވީމާ ނުހިފޭން މީ ނިއުކުލިއަރ ބާރެއްތާ؟ ދައްކާ ވާހަކަ ކަލޯ ހަމަތަ\nއޮގަސްޓް 14, 2020 21:26\nތީހަމަ، ނެތިގެންދިޔަ ހަޟާރަތްތަކުގައިވެސް ކަންވެގެންދިޔަގޮތް، ވިސްނައިދޭން މަސައްކަތްކުރާނީ ތިގޮތަށް، ދެން ބުނާނެ އެމީހުން މިރާއްޖެއައިސް ތިބިއްޔާ ވާނީ ކީއްހޭ، މިތާ ފައްޅި އެޅިއްޔާ ވާނީ ކިހިނެތްހޭ، އަހަރެމެން އަރާނީ މިސްކިތަކަށް ނޫންހޭ، އެކަމަކު ފުރަތަމަ ދެދުވަހު އެހެން ވެދާނެ އެކަންކަން ފެންނާނީ ޖީލަކަށް ފަހު، އޭރު ފައްޔާޒެއްވެސް އަންނިއެއްވެސް އިބޫއެއްވެސް ނުހުންނާނެ. އޭރު ގިނަވާނީ އެހެންކޮންމެވެސް ބައެއް\nއޮގަސްޓް 14, 2020 21:37\nދައުލަތުގެ ވަޒީރެއްގެމަގާމުގަ ހުރެދިވެހިގައުމުގެ މިނިވަންކަމާއިސްތިގުލާލު ހިމާޔަތްކޮށް ރައްކާތެރި ކުރުމުގެ ބަދަލުގަ އިންޑިއާގެ އުނގައްވެއްޓިގަނެ މިގައުމުގެއަބޮތޯލުންނައް ތިޔަކުރަނީ ފާޅުކަންބޮޑު ފުރައްސާރަ.\nއުޑެއްބުޑެއް ނުދަންނަ ޖާހިލުން ވެރީންނައްވެ އިލްމާއި ހިލްމުހުރި ގާބިލުމީހުން ކުށްވެރީންނައްވެ ދިއުމީވެސް މުސީބާތް. ބޮޑެތިޖަރީމާތައްހިންގާ ބޮޑެތިމުޖުރިމުން އެއީ ލަފާދާރުން ކަމުވެ ހެޔޮލަފާމީހުން ޓެރަރިސްޓުންގެ ނަމުގަ ޖަލުގެތޭރިތަކުގަ ތާށިކުރުމީ ހާކިމުންގެ ތަނަވަސްކަންކަމުގަވުމީ ގާތްކަމެއް. ވަﷲޢަޢްލަމް\nއޮގަސްޓް 14, 2020 21:59\nމަކަރުހަދައި ރައްޔިތުން ހައްލަން ތަފާތު ޑުރާމާތައް ހަދައި މިހާރު ފައްޔާޒުމެން ދައްކާވާހަކައެއް ރައްޔިތުން ގަބޫލެއް ނުކުރޭ! މީއީދޮގުވާހަކައެއްނޫން ހަގީގަތް އިގޭތޯ އަހަރެން މިއުޅޭ ރަށުގެ އެމްޑީޕީ ފިކުރުގެ މީހުންވެސް މާޔޫސްވެ ޕާޓީ ދޫކުރަންފަށައިފި އެމްޑީޕީ ކަފުންކޮށް ވަޅުލަންޖެހޭ ދުވަސް މާދުރަކުނެތް\nއޮގަސްޓް 14, 2020 22:05\nއޭރު ރާއްޖޭގަ ކޯއްޗެއް އޮވެގެން ހިފަން އުޅޭނީ.\nމިހާރު ޓޫރިޒަމް އާއި ފަހުން މި އެނގުނީ މިތަނުގެ އަގު، އެހެންވީމާ މިހާރު ހިފަން އުޅޭނެ\nއޮގަސްޓް 14, 2020 23:40\nކަލޭތީ މަރުމޯލެއްކަން މިއަދު ހާމަކޮއްތިޔަދިނީ.. ބޮލައް ބޭސްކުރަންދޭ..\nއޮގަސްޓް 15, 2020 00:01\nއޭރަކު މިތާކު ނުހުރޭ ދުނިޔޭގެ ނަންމަސްހޫރު ރިސޯޓް ތަކެއް ބުރޯ\nއޮގަސްޓް 15, 2020 00:06\nމިޒަމާނުގަ ތަނެއް ހިސޯ ރުކު ރާނީ ކަނޑިޔާ ބަޑިޔަކުން ނޫން. ރާއްޖޭގެ މައިދޮ ރާށި ޖމ ރ ކުއްޔައް ދީފަވެސް އޭ ރު ސަ ރުކާ ރުންދެއްކީ ތިކަހަލަ މޮޅުވާހަކަ. އެތަނައް ބަސްކިޔުމާ އަ ރާ ފޭބުން ބާއްވާ. ކުއްޔައްދީފަ އަދި ޖމ ރ އެއަ ރޕޯޓް ތަ ރައްގީކު ރަން ނެގި ހު ރިހާ ލޯނަކައްއޮތީ ދިވެހި ސަ ރުކާ ރުން ސޮވެ ރަން ގެ ރެންޓީދީފަ. ތެޔޮވިއްކީ އެމީހުން، ޑެޕެލޮޕްމަޓް ޓެކްސް ނެގީ އެމީހުން، ލޯނޖުތަކާ ފިހާ ރަތަކުގެ ކުލިނެގީ އެމީހުން، ކުލިތައް ބޮޑުކޮއް3ގުނަ އިތު ރައް ނެގީވެސް އެމީހުން. އެކަމަކު ކޮންމެ އަހަތެއް ނިމޭއި ރު ސަ ރުކާ ރުން ޖެހެނީ ޖމ ރ ލާ ރިދޭން. ޖމ ރ އިން ސަ ރުކާ ރައް ލިބުން އެއްޗެއް ނެތް. ދެން އޮތީ ބޕޓ އެވެސް މިހާ ރުގެ އެޓާނީ އޭ ރުގެ ޖމޜ ދިފާއީ ވަކީލް އެއޮތީ ވަކާލުކޮއްގެން ބޕޓ ވެސް ޖމ ރ އަތުން ދައުލަތައް ނުލިބޭގޮތް ހަދާފަ. ގައުމުގެ ބިމެއް އަތްލުން މަނާ، ބަސްކިޔުން މަނާ، ގޮތްކިޔުން މަނާ، ދައުލަތައް އަދުލުވެ ރި ފައިދާއެއް ނުލިބެ. ދެން އެއީ ބައެއްގެ ބިމެއް ގަދަކަމުން ހިފުން ނޫންކަމައް ވަންޔާ ދެންއެއީ ކޯޗެއްބާ؟\nއޮގަސްޓް 15, 2020 00:28\nއެތައް ގަރުނެއް ކުރިން އިންޑިއާ އޮވޭތަ؟ ތަނެއްދޮރެއް ނޭނގުނަސް ފުއްޕާތި.\nއޮގަސްޓް 15, 2020 03:19\nއެހެންވީމަދޯ ބޭރުގައުމުތަކުގެ ކުންފުނިތަކައް 99 އަހަރައް ރައްތައް ދީ ތިޔަހުސްކުރަނީ މިމާލޭގެ އޭރިޔާ އައް ރައްރަށުމީހުން ޖަމާތިޔަ ކުރަނީވެސް ރައްތައް ފަޅުކޮއް ފަޅުރަށެއް ލިބޭއިރައް ބޭރުބަޔަކައް 99 އަހަރައް ނަމުގަ ކުއްޔައް އަސްލު ވިއްކާލަނީ އަނހާ މިބޭފުޅުން ކީއްކުރައްތޯ 3ޖީލް ނެތި ދާއިރުވެސް އޭގެން ރަށެއް ނުލިބޭނެ ފަހުން ނުހުންނާނެ ހަނދާން ހުރިމީހެއްވެސް އެހެންވީމަ ކިހާވަރެއްދައކާލާނެ އިދިކޮޅެއް އަސްލެއް ކިޔާނެކަމެއްނެއް\nއޮގަސްޓް 15, 2020 05:11\nމިހާރުވެސް މިއޮތީ ހިފާފައި ނޫންތޯ، އިންޑިޔާގެ އަސްކަރީ އުޅަނދުތަކާ ސިފައިން މިޤައުމުގައި އެބަތިބި ނޫންތޯ. ފައިބާށެ ގެންދާށޭ ބުނެބުނެ ނުގެންދިޔަ ނޫންތޯ، މިސަރުކާރުގައި މިހާރު ތިޔަތިބީ އިންޑިޔާ ސަރުކާރުގެ ޕަޕެޓުންނެކޭ މަނުބުންޏަކަސް ގިނަމީން ގަބޫލެއްނުކުތާނެ. މިއީ އަ ޅުވެތިކަމުގެ ފެށުން.\nއޮގަސްޓް 15, 2020 07:22\nހަމަ ރައްޔިތުންނަށް އޮޅުވާލަނީ އައްޑޫގަ ޓްރޭނިންގ ސްކޫލު ނަމުގަ ތިޔަ ހަދާތަނަކީ ކޮންތަނެއްކަމެއްވެސް އެނގޭ ސިފައިންގެ މީހަކު އަދި ފުލުހެއްވެސް ނޫޅޭ އެގޭ ވަރަކީ އެހަދަނީ ޕޮލިސް ޓްރޭނިންގ ސޮކޫލެކޭ ކިޔާކަން އެސަރަހއްދު މަތިންވެސް މިހާރު ދަތުރުކުރުން މަނާ ދިވެއްސަކަށް އެތެރެ ނުފެނޭ ވަރަށް ރަނގަޅުވާނެ ހަގީގަތް ހާމަކޮށްދެއްވިއްޔާ!! ދިވެހިންނަށް ނުވަދެވޭ ތަނެއް ސަރަހައްދެއް ހުރުމަކީ އަޅުވެތިކަމުގެފެށުން ތިމީހުނަށް ރުފިޔާ ދިންވަރަކަށް މަތިއޮމާން ކުރުމާ އޮޅުވާލަން ލައްކަ ވާހަކަ ދައްކާނެ އިންޑިޔާއަށް ތާއީދުކޮށްފަ ވާހަކަ ދެއްކުމަކުން ރައީސް ނަޝީދުގެ ހިތް ފައްޔާޒުއަށް ބަދަލެއް ވާނެހެނެއް ހިއެއްނުވޭ އެހެނެއް ނޫން ބޮޑުވަޒީރަކަށް ހަދަން މަސައްކަތް ކުރައްވާނަމޭކިޔާ އޭރުން ސަލާމަތް ވެދާނެ.\nއޮގަސްޓް 15, 2020 08:52\nއެތައް ގަރުނެއް ކުރިން “އިންޑިޔާ” ކިޔާ ގައުމެއް ނޯވެއެވެ. ޢެއީ 20 ވަނަ ގަރުނުނުގެ މެދުތެރޭ އުފެދުނު ދައުލަތެކެއެވެ.\nއޭގެ ކުރިން އިންޑިޔާ ބައްރުގައި އޮތް އެކި ދައުލަތްތަކުން ރާއްޖެ އަޅުވެތިކޮށް އެކި މިންވަރަށް އެކަން ކާމިޔާބުކުރިއެވެ. މިސާލަކަށް ޗޯޅާއިންގެ ދަށަށް އުތުރުގެ ބައެއް އަތޮޅުތައް ދިޔަ ޒަމާނެއްވެއެވެ. އަދި މަލަބާރީންގެ ދަށަށް މަލިކު ދިޔައެވެ. އަދި މާލެވެސް ހިފިޔެވެ.\nއޮގަސްޓް 16, 2020 09:14\nމިނިވންކަމަކީ ﷲ ދެއްވާފައިވާ ނިއުމަތެއް! ރަންގަޅު ނޫން ބައެއްގެ ބާރުގެ ދަށަށް ދިޔުން އެއީ ކޯފާއަކަށް ނުވާނެތޯ؟


Rakkaatherivey: Thalassemia kudhinnah manaa beyhehdhenee!\nރައްކާތެރިވޭ: ތެލެސީމާ ކުދިންނަށް މަނާ ބޭހެއް ދެނީ!\nތެލެސީމިއާ ކުދިންނަށް "ތެލިޑޮމައިޑް" ކިޔާ މަނާ ބޭހެއް ދެމުންގެންދާ ކަމަށާއި ރާއްޖޭގެ ތެލަސީމިއާ ކުދިންނާއި ބެލެނިވެރިން އެކަމާމެދު ސަމާލުވާން އަދި ވަޑައިގެން އައިޖީއެމްއެޗްގެ ކުޑަކުދިންގެ ޑޮކްޓަރު، ޑރ. އަހުމަދު ފައިސަލް އެކަން އާންމުންގެ ސަމާލްކަމަށް ގެނެސް ދެއްވައިފި އެވެ.\nފައިސަލް މިއަދު ކުރެއްވި ޓްވީޓެއްގައި ވިދާޅުވީ އިންޑިއާގެ ޕޫނޭން ތެލެސީމިއާ ކުދިންނަށް ދޭ، މަނާކޮށްފައިވާ ބޭހެއް ކަމަށްވާ "ތެލިޑޮމައިޑް" ބޭނުންކުރާ ރާއްޖޭގެ ތެލަސީމިއާ ކުދިންނާއި ބެލެނިވެރިން ކުދިންގެ ސަލާމަތަށް ވިސްނަންޖެހޭ ކަމަށެވެ.\nއަދި ގޮތް ބަލަންކުރާ ދިރާސާއެއްގައި އަމިއްލައަށް ބައިވެރި ވިޔަސް، ނުރައްކާ ވުމުން އެ ދިރާސާއިން ވަކިވުން އޭގެ ބައިވެރިން ދަސް ކުރަންޖެހޭ ކަމަށް ވެސް ފައިސަލް ވިދާޅުވެފައި ވެއެވެ.\nފައިސަލް މިކަން ސަމާލު ކަމަށް ގެނެސް ދެއްވުމުން ސިއްހީ ދާއިރާގައި ހަރަކާތްތެރިވާ ބައެއް ބޭފުޅުން ވިދާޅުވީ އާންމު ގޮތެއްގައި ދިރާސާ ކުރަނީ ހުއްދަތަކެއް ހޯދުމަށްފަހުގައި ކަމަށެވެ. މި ބޭސް ބޭނުން ކުރާއިރު ނުރައްކާވެފައި ވަނީ ދިރާސާގެ ނަތީޖާއަށް އަތުވެދާނެ ބަދަލެއްގެ ސަބަބުން ހަށިގަޑަށް ލޭ ނޭޅުމަށް ތެލެެސީމިއާ ކުދިން ގާތުގައި ޑޮކްޓަރުން ބުނެފައި އޮތުމުން ކަމަށެވެ.\nއަދި މިފަދަ ދިރާސާއެއް ކުރިއަށްގެންދާ ހޮސްޕިޓަލްތަކާއި ރާއްޖޭގެ ސިއްހީ ދާއިރާގައި އިސް ފަރާތްތަކުން ބައްދަލު ކުރަން ޖެހޭނެ ކަމަށެވެެ.\nއިންޑިއާގެ ޕޫނޭން ތެލެސީމިއާ ކުދިންނަށް ދެމުންދާ މަނާ ކޮށްފައިވާ ބޭހެއް ކަމަށްވާ "ތެލިޑޮމައިޑް" ބޭނުންކުރާ ރާއްޖޭގެ ތެލަސީމިއާ ކުދިންނާއި ބެލެނިވެރިން ކުދިންގެ ސަލާމަތަށް ވިސްނަންޖެހޭ ކަމަށް ފައިސަލް ވިދާޅުވެފައިވާއިރު، މިއަހަރުގެ މިހާތަނަށް ތެލެސީމިއާގެ ނުވަ މީހަކު ވަނީ މަރުވެފަ އެވެ. އޭގެ ތެރެއިން ގިނަ މީހުން މަރުވެފައިވަނީ ވަރަށް ކުއްލި ގޮތަކަށެވެ.\nތެލެސީމިއާ ގިނަ ކުދިންތަކެެއް ގާތްގާތުގައި މަރުވެފައިވާއިރު، އޭގެ ތެރޭގައި އިންޑިއާއިން ބޯންމެރޯ ހަދާފައިވާ މީހުން ވެސް ހިމެނެ އެވެ.


Raees Assadaa dhekolhah hanguraama kuran Al Qaeda ge leader govaalaifi | Mihaaru\nދުނިޔެ / އަލްގާއިދާ\nރައީސް އަސަދާ ދެކޮޅަށް ހަނގުރާމަ ކުރަން އަލްގައިދާގެ ލީޑަރު ގޮވާލައިފި\nއަލްގައިދާ ޖަމާއަތުގެ ލީޑަރު އައްޔުމަން ޒަވާހިރީ.\n24 އެޕްރީލް 2017 - 15:24\nދިމިޝްގު (އެޕްރީލް 24) - ސީރިއާގެ ރައީސް ބައްޝާރުލް އަސަދާއި އޭނާ އަށް ވާގިވެރިވާ އީރާން އަދި ހުޅަނގުގެ ލަޝްކަރާ ދެކޮޅަށް ހަނގުރާމަ ކުރުމަށް އަލްގައިދާ ޖަމާއަތުގެ ލީޑަރު އައްޔުމަން އަލް ޒަވާހިރީ ގޮވާލައިފި އެވެ.\nއޮންލައިންކޮށް އާއްމުކުރި އޯޑިއޯ މެސެޖެއްގައި ޒަވާހިރީ ވަނީ އެ ޖަމާއަތަށް ވަފާތެރި ހަނގުރާމަވެރިން ކެތްތެރިކަމާ އެކު ތިބުމަށް އެދިފަ އެވެ. އަދި އިރާގާއި ސީރިއާގައި ހަރަކާތްތެރިވާ ހުޅަނގުގެ ލަޝްކަރާއި އީރާނުގެ މަދަދު ލިބޭ ޝިއައީންނާއި ސީރިއާގެ ރައީސް އަސަދާ ދެކޮޅަށް ހަނގުރާމަ ކުރަން ތައްޔާރުވެ ތިބުމަށް އޭނާ ވަނީ ގޮވާލައިފަ އެވެ.\n"ޝިއައީންނާއި އަލަވީންނާ ދެކޮޅަށް ދިގު ދެމިގެންވާ ހަނގުރާމައެއް ކުރަން ޝާމް (ސީރިއާ) ގައި ތިބި އަހަރެމެންގެ މީހުން ތައްޔާރަށް ތިބުމަށް ގޮވާލަން،" އުސާމާ ބިން ލާދިން އަށް ފަހު އަލްގައިދާ ޖަމާއަތާ ހަވާލުވެފައިވާ ޒަވާރީގެ މެސެޖުގައި ބުނެފައިވެ އެވެ.\nޒަވާހިރީ ބުނީ ސީރިއާގައި އުޅޭ ދުޝްމަނުންނަށް ހަމަލާ ދެނީ އެ ގައުމުގައި އިސްލާމީ ވެރިކަމެއް ހިންގަން ކަމަށެވެ. އަދި ހުޅަނގުގެ ބައިވެރިން މަސައްކަތް ކުރަމުން ދަނީ މެދުއިރުމަތި އިސްލާމްދީނާ ދުރަށް ގެންދަން ކަމަށް ވެސް ބުނެފައިވެ އެވެ.\nސީރިއާގައި ހަރާކާތްތެރިވި އަލްގައިދާގެ ގޮފި ނުސްރާ ފްރަންޓް މިހާރު ވަނީ އެ ޖަމާއަތާ ވަކިވެ ފަތުހުއް ޝާމްގެ ނަމުގައި ހަރަކާތްތެރިވާން ފަށައިފަ އެވެ. މިއީ ސީރިއާ ސަރުކާރާ ދެކޮޅު ޖަމާއަތެކެވެ.\nއަލްގާއިދާ އައިމަން އަލް ޒަވާހިރީ ސީރިއާ ބައްޝާރުލް އައްސަދު


Furathama Nazarun Vevunu Loiybah Huraheh Neiy, Fuluhaku Court In Dhimaavi Kuhveriyaa Aai Indhefi - Vaguthu\nފުރަތަމަ ނަޒަރުން ވެވުނު ލޯތްބަށް ހުރަހެއް ނެތް، ފުލުހަކު ކޯޓުން ދިމާވި ކުއްވެރިޔާ އާއި އިނދެފި\nފުރަތަމަ ނަޒަރުން ވެވޭ ލޯބތްބަކީ "ސަމާސާ" ލޯތްބެއް ނޫނެވެ. މިގޮތުން ވެވޭ ލޯތްބެއް ހާސިލްވުމަކީ ވެސް މަދު ފަހަރެއްގައި ނޫނީ ނުވާ ކަމެކެވެ. މިފަދަ ލޯބީގެ ގުޅުމެއް ކައިވެންޏާއި ހިސާބަށް ދަތުރުކުރާނީ ގައިމުވެސް އެކަމަށް ދެން އިތުރަށް އެޅޭނެ ހުރަހެއް ނެތުމުންނެވެ. އުފާވެރި ހަޔާތެއް ލޯބިން އެކުގައި ހޭދަކުރުމުގެ މި ހުވަފެނުން ދެމީހަކު ހޭލައްވާލުމަށް އިތުރު ހުރަހެއް ނެތުމުންނެވެ. މިއީ އިންޑިއާގައި ދާދިފަހުން ހިނގައިދިޔަ އެފަދަ ހާދިސާއެއްގެ ވާހަކައެވެ.\nއިންޑިއާގެ މަޝްހޫރު ގޭންގް ލީޑަރު، ރާހުލް ތަސްރާނާ އާއި އެޤައުމުގެ ފުލުހުންގެ ކޮންސްޓަބަލް، ޕަޔާލް އާއި ދިމާވީ ޝަރީޢަތުގެ ބޮޑު މަޖިލީހެއްގެ ތެރެއިންނެވެ. 2014 ވަނަ އަހަރު މަޝްހޫރު ވިޔަފާރިވެރިއެއްގެ މަރުގެ މައްސަލައިގައި ދަޢުވާ ކުރެވުނު އުމުރުން 30 އަހަރުގެ ރާހުލް ދެކެ ޕަޔާލް އަށް ލޯބިވާން ނެގީ ފަޅި ސިކުންތެކެވެ. ފުރާނަ ހުރިހައި ހިނދަކު ރާހޫލް އާއެކު ޕަޔާލް އުޅެން ބޭނުންވި ހިސާބަކީ ވެސް އެއީއެވެ.\nމީހަކު މަރާލިކަމަށް ކުރެވުނު ދަޢުވާގެ އިތުރަށްވެސް ރާހުލްއަކީ ގޭންގް މާރާމާރީ އާއި ވައްކަމާއި ފޭރުމުގެ މައްސަލަތަކުގައި މީގެ ކުރިން އެތައް ފަހަރެއްގެ މަތިން ހައްޔަރު ކުރެވި، އޭގެތެރެއިން ބައެއް މައްސަލަތައް ސާބިތުވެގެން ޖަލު ޙުކުމް ތަންފީޒުކޮށްފައިވާ ޖަލުތަކާއި "ރައްޓެހި" މީހެކެވެ.\nރާހޫލް އާއި ޕަޔާލް އެންމެ ފުރަތަމަ ދިމާވީ އިންޑިއާގެ ސޫރަޖްޕޫރު ޑިސްޓްރިކްޓުގައި ހުންނަ ޝައްޓިޝްގަރުގެ ކޯޓު ތެރެއިންނެވެ. އެހައި ހިސާބުން އެދެމީހުންގެ މެދުގައި އުފެދެން ފެށި ޚާއްސަ ގުޅުން ދިޔައީ އިތުރުވެ ވަމުންނެވެ. ޕަޔާލް އާއި ރާހޫލް ދިމާވި ފަހުންވެސް ރާހޫލްގެ މައްޗަށް އިއްވާފައިވާ ބައެއް ދަޢުވާތައް ސާބިތުވެގެން ދޭތެރެ ދޭތެރެއިން އޭނާ ޖަލަށްލާފައި ވެއެވެ. ނަމަވެސް އޭރުވެސް ދެމީހުންގެ ގުޅުމަށް އެއްވެސް ބަދަލެއް ނާދެއެވެ.\nއިންޑިއާގެ ބައެއް މީޑިއާތަކުގެ ސަމާލުކަމަށްވެސް މި ދެމީހުންގެ ކައިވެނީގެ ޚަބަރު މިހާރު އައިސްފައިވާއިރު، ޕަޔާލް ވަނީ ރާހުލް އާއި އޭނާ ކައިވެނި ކުރިކަން އެންމެނަށް ހާމަކޮށްފައެވެ. އެގޮތުން ރާހުލް ނިސްބަތްވާ އުއްތަރ ޕްރަދޭޝްގެ ޑަންކައުރު އަވަށުގައި ކުރެވުނު އެ ކައިވެނީގެ ފޮޓޯތައް އެދެމީހުން ވަނީ މީސްމީޑިއާގައި އާންމުކޮށްފައެވެ.\nމިކަމާއި ގުޅިގެން ޕަޔާލް ވަޒީފާ އަދާކުރަމުންދާ ފުލުސް އިދާރާގެ އިސް އޮފިޝަލަކު ކުރި ޓްވީޓެއްގައި ބުނެފައިވަނީ، އެކި ކަހަލަ ކުށްތަކުގައި ކުށް ސާބިތުވެފައިވާ ގޭންގް ލީޑަރަކާއި ޕަޔާލް ތަހުޤީޤު މަރުހަލާތައް ކުރިޔަށްދިޔަ އިރުން ފަށައިގެން ގުޅުން ބާއްވަމުންދިޔަ ކަމުގެ މަޢުލޫމާތު އެ އިދާރާއަށް ލިބިފައިވާ ކަމަށެވެ. ނަމަވެސް އެދެމީހުން ކައިވެނި ކުރިކަން އަދި ކަށަވަރު ކުރެވިފައި ނުވާއިރު، މައްސަލައެއްގެ ގޮތުގައި މިކަން ބަލައި ތަހުޤީޤުކުރާނެ ކަމަށްވެސް އޭނާ ބުނެފައި ވެއެވެ.\nއޮފިޝަލުން ބުނާގޮތުގައި ބޮޑެތި ކުށްތަކުގައި އެތައް ފަހަރެއްގެ މަތިން ހައްޔަރުކޮށްފައިވާ ރާހުލް އަކީ އިންޑިއާގެ ބޮޑު ގޭންގް ސްޓާރެއް ކަމަށްވާ، އަނިލްޖުދާނާގެ ނަމުން ނަންދެވުނު ގޭންގެއްގެ އިސް މީހެއް ކަމަށެވެ. ރާހުލް އެންމެ ފުރަތަމަ ކުށުގެ ވެށިން ފެންނަން ފެށީ 2008 ވަނަ އަހަރު ކަމަށާއި، އޭނާ އޭގެ ފަހުން އެކި ކަހަލަ ކުށްތަކަށް އަރައިގެންފައިވާ ކަމަށް އޮފިޝަލުން ބުނެފައި ވެއެވެ. އަނިލްޖުދާނާގެ ގޭންގުން ހިންގި ގިނަ އަދި ބޮޑެތި ކުށްތަކުގައި ރާހޫލް ބައިވެރިވެފައިވާ ކަމަށްވެސް ވެއެވެ.\nއޮގަސްޓް 12, 2019 11:30\nފުލުހުން ކިހާ އިހުލާސްތެރި ވާނެ އެހެންވީމަ


ސުންގަޑި: 25 އޮކްޓޫބަރު 2021 13:00\nކައުންސިލްއިދާރާގެ ފާހާނާ އާއި ސައިކޮޓަރި މަރާމާތުކުރުން\nމިކައުންސިލުން ދޭ މަޢުލޫމާތާއިއެއްގޮތަށް މިއިދާރާގެ މަރާމާތުގެ މަސައްކަތް އަމިއްލަތަކެތީގައި ކޮށްދޭނެ ފަރާތެއް ހޯދުމަށް ބޭނުންވެއެވެ.\nވީމާ މިމަސައްކަތްކޮށްދިނުމަށް ޝަޢުޤުވެރިވެލައްވާ ފަރާތްތަކުން 2021 އޮކްޓޯބަރ 20 ވަނަދުވަހުގެ 13:00 އަށް މިއިދާރާއަށް ދުރުވެ މަޢުލޫމާތު ސާފުކުރެއްވުމަށްފަހު، 2021 އޮކްޓޯބަރ 25 ވަނަދުވަހުގެ ދުވަހުގެ 13:00 އަށް އަގުހުށައެޅުއްވުން އެދެމެވެ. ބިޑް ހުޅުވުން އޮންނާނީ، ބިޑް ހުށަހަޅުއްވާ ދުވަހު، 13:05ގައި ހުށައެޅުއްވި ފަރާތްތަކުގެ ހާޟިރުގައި އެގަޑީގައެވެ.\nއަންދާސީ ހިސާބު ހުށަހަޅުއްވަންވާނީ ބަންދުކޮށްފައިވާ ސިޓީ އުރައެއްގައެވެ. ސިޓީއުރައިގެ ބޭރުގައި، އިޢުލާނު ނަންބަރު އަދި " ކައުންސިލްއިދާރާގެ ފާހާނާއާއި މެސްރޫމް މަރާމާތުކުރުން " މިހެން ލިޔެފައި އޮންނަން ވާނެއެވެ.


(17 ޖެނުއަރީ 2021 އާ ގުޅޭ)\n"ސަބިއްތަ ގެންގުޅޭ މޮޔަ ކުއްޖެއް އެއީ." ނެހާ ބުނެލިއެވެ. އެއާއެކު ސަބީނާ ކައިރިއަށް ހިނިއައެވެ. ނެހާ އެހެން އެބުނީ ކީއްވެކަން އެނގޭތީއެވެ.\nސަބީނާގެ ދުލުން ރިދާންގެ ނަން ކިޔާލި ހިނދުން ފެށިގެން ނޯޔާގެ ސަމާލުކަން އެ ނަމަށް ހުއްޓުނެވެ. އެ ނަމަކީ އޭނާއަށް ވެސް އާ ނަމެއް ނޫނެވެ. ވާހަކައެއް ދައްކާލަން ނުކެރިފައި ނޯޔާ އިންދާ ސަބީނާ އެގެއިން ނުކުމެއްޖެ އެވެ. ރިދާންގެ ނަމަށް ނޯޔާއަށް ދެވުނު ސަމާލުކަން، ސަބީނާއާއެކު ނުކުމެގެން ދިޔަ ކުޑަ ދެ އަންހެން ކުދީންނަށް ހުއްޓުނެވެ. އެއީ ކޮން ބައެއްކަމެއް ނޭނގިގެންނެވެ. ފުރަތަމަ ވެސް ހިތަށް އައީ ސަބީނާގެ އަންހެން ދަރިފުޅު އަރީނެވެ. އޭނާގެ ދާދި އެއްވަރެއްގެ ދެ އަންހެން ކުދީން ތިބޭކަން ނޯޔާއަށް ހުރީ ފެނިފަ އެވެ. ނަމަވެސް އެކުދީން މިހާރު ބޮޑުވެދާނޭ ނޯޔާގެ ހިތަށް އެރި އެވެ. ކަމަކާ ވާހަކައެއް ނުދެއްކިގެން އުޅެނިކޮށް ނެހާ އަނެއްކާ ވެސް ނޯޔާގެ ގައިގާ ބައްދާލި އެވެ. އަނެއް ފަރާތުން ނޯޔާގެ އަތުގައި މަންމަ ހިފާލި އެވެ. މަންމައާއި ނެހާގެ ވާހަކަތައް ހުހެއް ނުވި އެވެ. އިޔާންއާއި އައްޔޫބު އައިސް އެބަޔަށް ވަނެވެ. ސިޓިންރޫމުގައި ނޯޔާގެ ސާމާނުތައް ބެހެއްޓުމުގެ ބަދަލުގައި އެމީހުން އެ ވެއްދީ ނޯޔާގެ ނިދާ ކޮޓަރިއަށެވެ.\nސަބީނާއަށް އައިސް ގެއަށް ވަދެވުނު އިރު ކާ މޭޒުދޮށުގައި ރިދާން އިނެވެ. އޭނާ އަމިއްލައަށް ކާއެއްޗެހި އަޅައިގެން ކާށެވެ. ވައަތުން ޓީވީގެ ރިމޯޓު ހިފަހައްޓައިލެގެން އިނގިރޭސި ފިލްމެއް ބަލަނީ އެވެ. ސަބީނާމެން ފެނުމުން ވަގުތުން ޗެނަލް ބަދަލު ކޮށްލީ އެވެ. ސާރާއާއި މަލްސާގެ ސަބަބުންނެވެ. ރިދާން ހަމައެކަނި ސަބީނާއަށް ގުޅާލާފައި ބުނީ ގެއަށް އަތުވެއްޖައިމެވެ. އެވަރުން ސަބީނާ ގެއަށް އަންނާނެއޭ ހިޔެއް ނުކުރެއެވެ.\n"މަންމަ އިނީ ރޫމާ ދައްތަމެންގޭގަކަން އެނގޭ." ރިދާން ބުނެލި އެވެ.\n"އެގޭ ނޯޔާ މިއަދު އަތުވެއްޖެ، އެހެންވެ މަޑުކޮށްލީ އެ މަންޖެއާ ބައްދަލުކޮށްލާފަ އަންނަން، ރިދާން ގުޅިކަން ރަނގަޅޭ، ނަމާދަށް ގޮވަންވާއިރަށް އަންނަން ވެގެން އިނީ." ސަބީނާ ބުންޏެވެ. އަސްލަން ހެނެއް ރިދާން ނުވާނެކަން ސަބީނާއަށް އެނގެ އެވެ. ކައްކާފައި ހުރިއްޔާ ރިދާން އަމިއްލައަށް އަޅައިގެން ކާނެ އެވެ. ސަބީނާ ގާތު ބުނާނީ ފެންނަ ހިސާބުގައި ހުރީ ވިއްޔާ އެވެ.\nރިދާންއަކީ ސަބީނާގެ ފިރިމީހާގެ ކޮއްކޮ، މާހިރުގެ ދަރިފުޅެވެ. މުސްޠަފާއާއި މާހިރުގެ ދެމަފިރިން ނިޔާވީ އެކީގައެވެ. އަވަށްޓެރި އިންޑިއާއަށް ގޮސް ތިއްބައި ދިމާވި އެކްސިޑެންޓެއްގަ އެވެ. އެ ދަތުރުގައި އެމީހުން ދިޔައީ ސަބީނާގެ ގާތުގައި ރިދާން ބަހައްޓާފަ އެވެ. އޭރު އަދި ރިދާންއަށް އެންމެ ހަތަރު އަހަރެވެ. މައިންބަފައިން ނިޔާވުމުން ރިދާންގެ މަންމައަށް ސަބީނާވީ އެވެ. އެކުއްޖާގެ ހުރިހާ ކަމެއް އެ ދުވަހުން ފެށިގެން ކޮށްދެމުން އައީ ސަބީނާއެވެ. އަމިއްލަ ދަރިއެއް ފަދައިންނެވެ. ހުރި ފިރިހެން ދަރިފުޅު އަސްލަން އެކޭ ރިދާންއެކޭ އެއްވެސް ތަފާތު ކުރުމެއް ނެތިއެވެ. ސަބީނާއަށް މަންމަ ކިޔަސް އެއީ ރިދާންގެ އުފަން މަންމަ ނޫންކަން ޚުދު ރިދާނަށް އެނގެ އެވެ.\nސާރާއާއި މަލްސާ ފެންނައިރަށް އެކުދީންނަށް ރިދާންގެ އާއްމު ސަކަ ގޮތުގައި ގޮވާލި އެވެ. އަރީންގެ ކުދީންނަށްވުރެ އަސްލަންގެ ކުދީންނާއެކު ރިދާން ގިނަ ވަގުތު ހޭދަކުރެ އެވެ. އެކުދީންދެކެ އޭނާ މާބޮޑަށް ލޯބިވާހެން ހީވެއެވެ. އަސްލަންގެ ކުދީންނަށް ރިދާން ކޮށްދޭ ކަންކަން ވެސް ގިނަ އެވެ. މަލްސާ އައިސް ރިދާންގެ ކުރިމައްޗަށް ހުރި ކާމޭޒު ގޮނޑީގައި އިށީނެވެ. ހީވީ ރިދާން ގޮވާ ނުލައިގެން ހުރިހެންނެވެ. އޭނާގެ ބޮޑު ވާހަކަ ފަށަން ކެތްތެރިކަން ކުޑަވެފަ އެކުއްޖާ ހުރި ފަދައެވެ. ރިދާންއަކީ އެކުދީންގެ ދިންބެއެވެ. އެއީ ސަބީނާ އެކުދީން ލައްވާ ދޮންބެ ކިޔުއްވަން އުޅުމުން ހަރުލި ނަމެވެ.\n"ދިންބޭ، މިއަދު މަލް ނޫބޭބީ އުރާލީމަ ހަމަ ހެނީ، އަކަމް ދައްތި އުރާލިއިރަށް ބާރަކަށް ރޯން ފެށީ، މަލް އުރީމަ އެކަނި ހެނީ... މަލްއާ އަސްލު އެންމެ ފްރެންޑީ، ދިންބެއަށް އެނގޭތަ؟... ނޫބޭބީ އަނގަ ވަރަށް ޕިންކް... ދޫ ވެސް ވަރަށް ކުޑަ... ބޭބީއަށްވުރެ މާކުޑަ، މަލްއަށް ފެނުނީ" މަލްސާގެ ވާހަކަ ފެށުނެވެ. އޭނާ ނޫބޭބީއޭ ކިޔަނީ ނެހާގެ ދަރިފުޅު ނޫމާއަށެވެ. މަލްސާ އެ ކުއްޖާގެ ވާހަކަ ދެއްކި ފުރަތަމަ ފަހަރު ރިދާނަށް ވެސް އެކިޔާ އެއްޗެއް ނޭނގިގެން ސުވާލު ކުރެވުނެވެ. ކާކުގެ ވާހަކަކަން އެދައްކަނީ ބުނެދިނީ ސަބީނާ އެވެ. އެހެންވެ މިހާރު މަލްސާ ނޫބޭބީއެއްގެ ވާހަކަ ދެއްކިޔަސް އެ ދައްކަނީ ކޮންވާހަކައެއްކަން ރިދާނަށް ފަހުމްވެއެވެ.\nމަލްސާގެ ވާހަކަތަކުން ނެހާގެ ހަނދާން ރިދާން ވިއެވެ. ކާން އިންއިރު ވެސް ތުންފަތަށް ލުއި ހިނިތުންވުމެއް ވެރިވިއެވެ. ނަމަވެސް އެ ހަނދާންތަކާއެކު މާދުރަށް ފީނުމުގެ ވިސްނުމެއް އޭނާގެ ނެތެވެ. ރިދާންގެ ވައަތުގައި އޮތް ރިމޯޓު މޭޒުމަތީ ބާއްވާލި އެވެ. އޭނާ ކައިނިމުނީ އެވެ. މޭޒުދޮށުން ތެދުވުމުން އޭނާއާއެކު މަލްސާ ވެސް ތެދުވި އެވެ. ކޮންމެ ވާހަކައެއް ދެއްކިޔަސް ފޫހި ކަމެއްނެތި ރިދާން އަޑުއަހާނެކަން މަލްސާއަށް ވެސް އެނގެނީ އެވެ. އެހެންވެ އޭނާގެ ވާހަކަ ހުއްޓާލުމުގެ ވިސްނުމެއް ނެތެވެ.\n"އަސްލަންބެ ނާދޭތަ؟" ބަދިގޭ ސިންކު ކައިރިއަށް ދަމުން ސަބީނާ ގާތު ރިދާން އަހާލި އެވެ.\n"އެބައުޅޭ... މިއަދު އަތުވެއްޖެ ތަންކޮޅެއް ކުރީން، އަނެއްކާ ޗުއްޓީ ނެގީއޯ." ސަބީނާއަށް ބުނެވުނެވެ.\n"މިއަދު މީ..." ރިދާން ބުނަން އުޅެފައި ވެސް ހުއްޓާލި އެވެ. ސަބީނާ ބޯ ޖަހާލީމައެވެ. އޭނާއަށް ރިދާން ބުނަން އުޅުނު އެއްޗެއް ދޭހަވި އެވެ.\n"އާން! އޭގެ ފަހުން ހަ މަސްވީ... އެހެންވެ ކުދިވެރީން ނުފޮނުވަން މިހުރީ، ދެން މިރޭ ކާންދީފަ ގެން ދާނީ." ސަބީނާ ބުންޏެވެ.\n"މަންމަ ބުނަންވީނު ބޭބެގާތު އަލުން ދިރިއުޅުމެއް ފަށަން." ސިންކު ކައިރީ އަތް ދޮނަން ހުރެ ރިދާން ވާހަކަ ދެއްކި އެވެ.\n"ބޭބެގެ ވާހަކަ ދައްކާއިރު، ރިދާން ކޮންއިރަކުންތަ މީހަކާ އިންނާނީ، އަށާވީސް އަހަރުވީ... އުމުރު ނުދަނީސް މީހަކާ އިންނަންވާނެ." ސަބީނާގެ ވާހަކަ އިވުމުން ރިދާން ފެށީ ހޭނށެވެ.\nރިދާންގެ ޓީޝާޓު ފަސްބައިގަ ހިފައި ދަމާލަމުން މަލްސާ ޝަކުވާ ކޮށްލި އެވެ. އޭނާގެ ވާހަކަ އަޑު ނާހާ ސަބީނާއާ ރިދާން ވާހަކަ ދައްކާތީ އެވެ. އެއާއެކު ދެއަތް ފުހެލި ރިދާން ގުދުވެލައި މަލްސާ އުރާލައިފި އެވެ. އެ ކުޑަކުޑަ މޫނުން ފުޅާ ހިނިތުންވުމެއް ފާޅުވެލި އެވެ.\nހަތަރުފާރުގެ ތެރޭގައިވަނީ ފަނޑު އަލިކަމެވެ. ވެރިފައި އޮތް ހިމޭން ކަމުގެ ތެރޭ ކުޑައެނދުގައި ހޭލާ އޮތް އަނުމްގެ އަޑު އިވިލައެވެ. ބާލީހެއްގައި ބައްދާލައިގެން އަރިއަކަށް އަސްލަން އޮތެވެ. ދެ ލޯ މަރާލައިގެން އޮތްއިރު އެ ދެ ލޮލުގެ އެސްފިޔަތައް ވަނީ ތެމިފައެވެ. މެރިފައިވާ ދެ ލޮލުގެ ތެރެއިން އަސްލަންއަށް ސިފަ ވަނީ މައިރާ އެވެ. އޭނާގެ ތިން ކުދީންގެ މަންމައެވެ. އެ ޚިޔާލުތަށް އޭނާއާ ދުރަށްދާ ވަގުތެއް ނާދެއެވެ. ލަސްގޮތަކަށް ދެ ލޯ ހުޅުވާލި އެވެ. އެސްފިޔަ ޖަހާލުމުން އިޙްސާސް ކުރެވުނު ކަރުނައިގެ އަސަރު ލޮލުން ފުހެލި އެވެ. ބާލީހުގައި ހިފަހައްޓާ ލައިގެން އޮތް ކަނާއަތުންނެވެ. މަގަށް އެނބުރިލީ ދެނެވެ. އެނދުގައި ޖައްސާފައި ހުރި އަރިމަތީ ކަބަޑުގެ މަތިން ޗާޖަށް ޖަހާފައި އޮތް ފޯނު ނެގި އެވެ. އަލިވެގެންދިޔަ އިސްކުރީނަށް ބަލަން ވަގުތުކޮޅަކަށް އޮވެފައި އެނދުން ތަދުވަމުން އިހު އޮތް ކަބަޑު މަތީ ފޯނު ބޭއްވި އެވެ. އެނދުގެ އަނެއް ފަރާތުން ފާރުގައި ޖައްސާފައި ހުރި ކުޑައެނދުގެ ކައިރިއަށް އަސްލަން އައެވެ. ބައްޕަ ފެންނަ އިރަށް ކުޑައެނދުން ނަގަން އަނުމް އެދެން ފެށި އެވެ. ފުމެފުމެފައި އެނދުގެ ތޭރިތަކުގައި ހިފައިގެން ކޮޅަށް އެކުއްޖާ ތެދުވި އެވެ. އެއްއަތް ބައްޕައަށް ދިއްކޮށްލައި ނަގާށޭ ބުނާހެން އިޝާރާތް ކުރިއެވެ. އަސްލަން ގުދުވެލައި ދަރިފުޅު އުރާލީ ދެނެވެ. ކޮނޑުމައްޗަށް ވާހެން ދަރިފުޅު ހިފަހައްޓައިލާ ބުރަކަށީގައި ފިރުމާލި އެވެ.\nއަނުމް އުރާލައިގެން އަސްލަން ކޮޓަރިން ނުކުތެވެ. ސާރާއާއި މަލްސާ އަދި ވެސް ވީ މަންމައާއެކުކަން އެނގެ އެވެ. ގޮވައިގެން އަންނަން ހިތަށް އަރާފައި ވެސް ޚިޔާލު ބަދަލުވި އެވެ. އެކަނިވެލަން އަދިވެސް އޭނާ ބޭނުންވެފައި ހުރީ ކަހަލައެވެ. އެހެންވިޔަސް ޚިޔާލާއި ފިކުރުގެ ދުނިޔޭގައި ހުރެވެން ނެތްކަން ސިކުނޑި ބުންޏެވެ. އަނުމްއަށް ކާންދޭން މަންމަގެ އަތަށް ގެންދާކަށް އަސްލަން ބޭނުމެއް ނޫނެވެ. ހިތްވަރު ކުރަން ޖެހިފައި އޮތީ ދަރީންނަށް ޓަކައެވެ. އެކުދީންގެ މައްޗަށް އިހުމާލެއްވާން އަސްލަން ނޭދެ އެވެ.\nފަވާދަށް ގެއަށް އާދެވުނީ ރޭގަނޑު ހަތެއް ޖަހަނިކޮށެވެ. އޭނާ ދިރިއުޅޭ ފަންގިފިލާއަށް ވަންއިރު އަނބިމީހާއާއި ކުދީން ވެސް ފެންނާކަށް ނެތެވެ. ފުރަތަމަ ވެސް އައީ ކުދީންގެ ކޮޓަރި ހުޅުވާށެވެ. ދޮށީ ކުއްޖާ ފަލަކްއަށް9އަހަރެވެ. ހަގުކުއްޖާ ރީވާއަށް 8 އަހަރެވެ. ދެބެން އުޅެނީ ވަކި ކޮޓަރީގައެވެ. އެހެންވެ ފުރަތަމަ ފަވާދު އައިސް ހުޅުވީ ދޮށީ ކުއްޖާގެ ކޮޓަރި އެވެ. އެކޮޓަރީގައި ހުރީ އެކިދިމާއިން ހަރުކޮށްފައި ހުރި ފެއަރީ ލައިޓްސް ތަކުގެ އައްޔެވެ. ސިންގަލް އެނދުގެ ހުރަހަށް ފާރުގައި ލެނގިލައިގެން ފަލަކް އިނެވެ. ބޮލުގައި އަޅާފައިވާ ހެޑްސެޓުން ދެ ކަންފަތް ފޮރުވާލައިގެން އަތުގައި އޮތް އައިޕެޑަށް ގެއްލިފަ އެވެ. ފަވާދު އެތެރެއަށް ވަނުމުގެ ކުރީން ދޮރުގައި ޓަކިޖަހާލި އެވެ. ނަމަވެސް ފަލަކަށް ހިލަމެއް ނުވިއެވެ. އެކުއްޖާއަށް ފަވާދު ފެނުނީ ކޮޓަރިއަށް ވަންފަހުންނެވެ. އަވަހަށް ހެޑްސެޓު ދަމައިގެންފަ "ޑެޑީއޭ" ގޮވާލި އެވެ.\n"ނަމާދު ކޮށްފިންތަ؟" ފަވާދު އަހާލި އެވެ.\n"ތަންކޮޅެއް ލަހުން އިޝާ ނަމާދަށް ގޮވަނީ، އަދި ޓައިމް އެބައޮތެއްނު... ފަހުން ކުރާނަން." ފަލަކް ބުނެލި އެވެ.\n"ފަލަކް..." ފަވާދުގެ އަޑުގައި ހަރުކަށި ގޮތެއް ހުއްޓެވެ. އެނދުމަތިން ފަލަކް ފޭބީ އޭނާގެ އައިޕެޑް އަލުން ބައްޕަ ގެންގޮސްދާނޭތީ ކަންބޮޑުވެގެންނެވެ. ކުރިން ވެސް އޭނާ ނަމާދު ނުކޮށް ހުރެގެން ބައްޕަ ވަނީ އެހެން ކަންތައްކޮށްފައިކަން ހަނދާނެއް ނުނެތެވެ.\nފަލަކް ފާޚާނާއަށް ވަނުމުން ފަވާދު ކޮޓަރިން ނުކުމެ ދޮރު ލައްޕާލި އެވެ. ދެން އައިސް ހަގު ދަރިފުޅު ރީވާގެ ކޮޓަރީގެ ދޮރު ހުޅުވާލިއެވެ. ޖަހާފައި ހުރި ލަވައިގެ އަޑު ކޮޓަރިން ބޭރުވީ ދެނެވެ. ދޮރުގައި ފަވާދަށް ޖެހުނީ ތަންކޮޅެއް ބާރަށެވެ. ދެއުޅަންބޮށި ކޮޅު ޖައްސައިގެން އެނދުމަތީ ބަންޑުން އޮތް ރީވާ ހީނހީނފައި ކޮންމެވެސް އެއްޗެއް ބަލަނީ އެވެ. ބާލީސް މަތީ އޭނާގެ އައިޕެޑް އޮތެވެ. ކޮރިއަން މިއުޒިކު ގުރޫޕްތަކަކީ ރީވާއަށް މާ ކަމުދާ ބައެކެވެ. އެމީހުންގެ ބަސް ނޭނގުނަސް ރީވާ އެމީހުންގެ ލަވަތައް އަޑު އަހައެވެ. އެމީހުންގެ ކެއުންތަކަށް ޝައުގުވެރިކަން ފާޅުކުރެއެވެ. ފަވާދު ނުރުހޭ ކަމަކަށް ވާތީ ކޮޓަރި ތެރޭގައި އެ ގުރޫޕް ތަކުގައި ހަރަކާތްތެރިވާ ފިރިހެން ކުދީންގެ ފޮޓޯތައް ތަތް ނުކުރެވެނީ އެވެ. ރީވާގެ މި އުޅުން އެއްގޮތަކަށް ވެސް ފަވާދަށް ކަމަކު ނުދެއެވެ. އެ އުމުރުގެ ކުދީން އުޅެންވާނޭ ގޮތްކަމުގައި ފަވާދަށް ޤަބޫލެއް ނުކުރެ ވެއެވެ. އުމުރަށްވުރެ މާބޮޑަށް ދޮށިގެން އުޅޭކަން ފާހަގަވެއެވެ.\n"ނަމާދުކޮށްފިން..." ފަވާދު ފެންނައިރަށް ހަށިގަނޑު ސީދާކޮށް އެނދުގައި އިށީން ރީވާ ބުނެލީ ނިކަން އަވަހަށެވެ. ބައްޕަގެ ސުވާލަށް ހޭނިފައި ހުރި ފަދައިންނެވެ.\n"ޤުރުއާން ނުކިޔަވަންތަ؟" ފަވާދު އަހާލި އެވެ.\n"ޤުރުއާން ކުލާހުގައި ކިޔެވިން، މަންމަ ބުނީ އޯކޭވާނޭ މިގަޑީގަ ދެން ނުކިޔެވިޔަސް." ރީވާ ބުނެލި އެވެ.\n"އެހެންވިޔަސް ދެ ނަމާދު ދޭތެރޭ ލަވަ ނުޖަހާ... ނިއްވާލާ!..." ފަވާދު ބުންޏެވެ.\nފަވާދު ނިދާ ކޮޓަރިއަށް ވަންއިރު އަރީން ރީތި ވަނީ އެވެ. އޭނާ އެއުޅެނީ ބޭރަށް ދާންކަން ފަވާދަށް އެނގުނެވެ. ފިރިމީހާ ފެންނައިރަށް ނިކަން ފުޅާ ހިނިތުންވުމެއް އަރީން ބަދަލުކޮށްލި އެވެ.\n"ބޭބީ ހާދަ ލަސްވީ؟" އަރީން ބުނެލިއެވެ. އޭނާ އިނީ ރީތިވާ މޭޒުކައިރީ އިސްތަށިގަނޑު އަޔަން ކުރާށެވެ.\nފަވާދުގެ ލެޕްޓޮޕް ދަބަސް ކޮޓަރީގައި ހުރި ގޮނޑީގައި ބާއްވާލުމާއެކު ކަރުން ވަކިކޮށްލި ޓައީ ވެސް ގޮނޑި މައްޗަށް ވައްޓާލި އެވެ. އޭނާ އަރީންއަށް ބަލާލީ ފަރުވާތެރި ކަމާއެކު އެވެ. އަރީންގެ އުމުރުން ތިރީސް ވީއިރު ފަވާދަށް ތިރީސް ދެއަހަރެވެ. ދެމީހުން ގުޅުނީ ލޯބިންނެވެ. އަމިއްލަ ހަށިގަނޑުދެކެ އަރީން ލޯބިވާވަރު އޭނާއަށް ބަލާލި ކޮންމެ މީހަކަށް ފާހަގަވާނެ އެވެ. ދިގު އިސްތަށިގަނޑާއި ހަންގަނޑުގެ ރީތިކަން ދެމެހެއްޓުމަށް އޭނާ ނުނަގާ ވިޓަމިނެއް ނޯވެއެވެ. އަބަދުވެސް ކޮންމެ ގަޑިއަކު ފެނުނަސް އަރީން ފެންނަނި ނިކަން ތާޒާ ކޮށެވެ. ރީތި ވެލައިގެން ހުއްޓަ އެވެ. ކައިވެންޏަށް ކުދީން ލިބުމުން، ދެ ކުދީންނަށްވުރެ ގިނައިން ނުހޯދަން ނިންމީ އަރީން އެވެ. އަދި ކައިރިކައިރީގައި ހޯދާ އެކަން ނިންމާލަން ބޭނުންވީ ވެސް އޭނާއެވެ. އަބަދު ދަރީން ބެލުމުގައި ނޫޅެވޭނެއޭ ބުނާ "އަންހެނުން" ގެ ތެރޭގައި އަރީން ވެސް ހިމެނެއެވެ. ޢާއިލާއާ ވަކިން އަމިއްލަ ދިރިއުޅުމެއް އޮންނަންވާނޭކަން އަރީން ޤަބޫލު ކުރެއެވެ. ހުރިހާ ތަނަކަށް ފިރިމީހާ ގެންދިއުމަކީ އަރީންގެ ގޮތެއް ނޫނެވެ. އަދި އޭނާގެ ނަޒަރުގައި ފިރިމީހާއަކީ އަނބިމީހާގެ ހުރިހާ ކަމަކަށް ފާޑުކިޔާ މީހަކަށްވެގެން ނުވާނެއެވެ. އަނބިމީހާއަށް އޭނާ ބޭނުންވާ މިނިކަން އޮތުމަކީ އަރީން ޤަބޫލުކުރާ އުސޫލެވެ.\n"އަރީން..." ފަވާދު ގޮވާލީ މަޑުމަޑުންނެވެ. އޭނާ އައިސް އެނދުގެ ފައިލާ ކޮޅުގައި ހުރި ދިގު ގޮނޑީގައި އިށީނެވެ. އަރީން ފެންނާނޭ ހެންނެވެ. ފަވާދުގެ އެ ގޮވާލުން އަރީންގެ މޫނުގެ ކުލަ ބަދަލުކޮށްލައިފިއެވެ. އިށީނދެ އިން ރީތިވާ މޭޒުގެ ގޮނޑިއާއެކު އަރީން އެނބުރިލިއެވެ. ފަވާދާ ކުރިމަތިވާނޭ ހެންނެވެ.\n"ކިހިނެއްވީ؟" ހިސާބެއްގެ ނުރުހުމާއެކު އަރީން ބުނެލި އެވެ. ފަވާދު އެ އުޅެނީ ކޮންމެވެސް ކޫސަނި ވާހަކައެއް ދައްކަންށޭ އަރީންގެ ހިތަށް އެރީއެވެ. މިވަގުތު އޭނާ އެއިނީ އެކަހަލަ ވާހަކައެއް ދައްކައި، މޫޑު ޚަރާބުވާން އެދޭ ފަދަ ގޮތަކަށް ނޫނެވެ.\n"ކިހާއިރަކު އަންނާނީ؟" ބުނަން އުޅުނު ވާހަކަތައް އޮއްބާލާފައި މުޅިން އެހެން ސުވާލެއް ފަވާދު ކުރިއެވެ. އޭނާ ދައްކަން އޮތީ އާ ވާހަކައެއް ނޫން ވިއްޔާއެވެ. އެތައް ފަހަރަކު އަރީނާ ދެއްކިފަ ހުރި ވާހަކައެވެ. އެހެންވިޔަސް އެއީ އަރީން ސަމާލު ކަމެއްދޭން ބޭނުންވާ ވާހަކަތަކެއް ނޫނެވެ. އަލުން ދައްކައިގެން ދެމެދުގައި އަރައިރުމެއް ހިނގުމަށްވުރެ އެއިން އެއްވެސް ކަމެއްގެ ވާހަކަ ނުބުނުން މާރަނގަޅުވާނޭ ފަވާދަށް ވިސްނުނީއެވެ. އޭނާ ހުރީ ވެސް ވަރުބަލިވެ ބަނޑުހައި ވެފައެވެ.\n"އަދި ނޭނގެ، ޝެހެނާޒްގެ ފެމެލީ ކުއްޖަކު ހުޅުވާ ކޮފީ ޝޮޕަކަށް މިދަނީ، އެމީހުންގެ ސަކަރާތް ހުންނާނޭ ގޮތް އެނގެއެއްނު، އެކަމަކު އަންނާނަން އެގާރަޖަހަންވާއިރަށް." އަރީން ވާހަކަ ދެއްކީ ހިނިތުންވެ އިނދެއެވެ.\n"ވަރަށް ބަނޑުހައި." ފަވާދު ބުންޏެވެ.\n"ފަލަކް މިރޭ ކާން ނަގާނެ، ތަށިތައް ސިންކަށް އަޅާލާފަ ބަހައްޓާ، މާދަން ހެނދުނުން އަހަރެން ހުރިހާ އެއްޗެއް ދޮންނާނަން." އަރީން ބުންޏެވެ. އިތުރަށް ފަވާދު އަނގަޔަކުން ނުބުންޏެވެ.\nނޫމާގެ ނެޕީ ބަދަލު ކުރަން ނެހާ އިނީ އެނދުގަ އެވެ. އެ ކޮޓަރިއަށް ވަން ނޯޔާ އައިސް އެނދަށް އަރައި ނެހާގެ ބުރަކަށީގައި ބުރަކަށި ޖައްސާލައިގެން އިށީނެވެ.\n"ކީކޭ؟..." ކޮއްކޮގެ ގޮތް އެނގޭތީ ނެހާ އަހާލި އެވެ.\nޚާއްޞަ ވާހަކައެއް ދައްކަން ބޭނުންވެއްޖެނަމަ ނޯޔާ ދުވަހަކު ވެސް ނެހާއާ ކުރިމައްޗެއް ނުލާނެ އެވެ. ނަޒަރު ސީދާކޮށް ވާހަކައެއް ނުދައްކާނެ އެވެ. އެހެންވިޔަސް ދައްތައާ އޭނާގެ ސިއްރުތައް ޚިއްޞާކުރެ އެވެ. ކަންކަމުގައި ލަފާ ހޯދައެވެ.\n"ސަބިއްތަ ކުޑަކޮށް ފަލަވެއްޖެ ދޯ." ނޯޔާ ވާހަކަ ފެށީ ދުރުދުރުންނެވެ. ނެހާ ޖަހާލީ ހިނިގަނޑެކެވެ.\n"ވެދާނެ... އަބަދު ފެންނާތީ ފާހަގައެއް ނުވޭ." ނެހާ ބުންޏެވެ.\n"ރިދާން... އަދިވެސް އެގޭގަތަ އުޅެނީ؟" ނޯޔާ އަހާލި އެވެ. އިހުނަށްވުރެ މިފަހަރު ނެހާގެ ހުނުން ބާރު ވެލި އެވެ.\n"ދެން ތާތި..." ނޯޔާގެ ބުރަކަށި އަޅައިން ނެހާ ކުޑަކޮށް ކޮށްޕާލި އެވެ.\n"އެ މޮޔަގަނޑު ދާނީ ކޮންތާކަށް." ނެހާ ބުންޏެވެ.\n"މީހަކާ ވެސް ނީނދޭތަ؟" ނޯޔާ އިތުރަށް އަހާލި އެވެ.\n"ނީނދޭ، އިންނާނެ ކުއްޖަކު ނުވެގެން ކަންނޭނގެ." ނެހާ ބުންޏެވެ.\n"ތާތި މެރީ ކުރި ފަހުން އޭނާ ނާދޭތަ މިގެއަކަށް." ނޯޔާ އެނގެން ބޭނުންވި އެވެ.\n"ނާދޭ މިހާރު، ވަރަށް ނުފެނޭ... ވެދާނެ އޭނަ ހިތު އަޅައިގެން އުޅުނު ކަންތައް ނުވީމަހެން." ނެހާގެ ވާހަކައިން ނޯޔާއަށް ތުންފިއްތާލެވުނެވެ.\n"ކާކުގެ ކުދީންނެއް މިއަދު ސަބިއްތައާއެކު އެ ދިޔައީ؟" ނޯޔާ ވާހަކަ ބަދަލު ކޮށްލީ އެވެ.\n"އެއީ އެކައްލަ ސީރިއަސްވެފަ ރުޅި އައިސްފަ ބަލާ މީހާ ދޯ." ނޯޔާ ހަނދާން ކުރަމުން ބުންޏެވެ. އޭނާގެ އެ ސިފަ ކުރުމުން ނެހާ ކައިރިއަށް ހިނިއައެވެ.\nނެހާ އާނއެކޭ ބުނުމުން ނޯޔާ ތެދުވީ އެވެ. ނޫމާ ނިންދަވަން ނެހާ ތައްޔާރުވެލި އެވެ. އެހިނދު މަންމައަށް އެހީވާން ކަމުގައި ބުނެ ނޯޔާ އެބައިން ނުކުތީ ނެހާއަށް އުނދަގޫ ވެދާނޭތީއެވެ.\nފަސްބުރިއަށް ހުރި އެގޭގައި ލިފްޓެއް ނުހުރެ އެވެ. އެހެންވެ ސިޑީގެ ހަރުފަތްތަކުން މަޑުމަޑުން ފައިބައިގެން ނޯޔާ އައީ ފުރަތަމަ ފަންގިފިލާއަށެވެ. ހިނިތުންވެލައިގެން ހުރެ ތިރިއަށް ފޭބީ އޭނާ ކިޔަވަން ފުރުމުގެ ކުރީން އެގޭގައި ދިރިއުޅުނު ދުވަސްތަކުގެ ހަނދާންތައް ކުރަމުންނެވެ. ސަބީނާއާއި ނޯޔާގެ ޢާއިލާއާ ދެމެދު ގުޅުން އެހާ ބަދަހި އިރު ވެސް އެގޭ ކުއްޖަކަށް ނޯޔާމެންގެއަށް އައިސް ހެދީ ރިދާން އެކަންޏެވެ. އެހެންވެ ކިރިޔާ ވެސް އެކުވެރިކަމެއް އޮތީ ހަމައެކަނި ރިދާންއާ އެވެ. (ނުނިމޭ)


BREAKING NEWS: Covid-19: America in Record Adhadhakah Meehun Fassive, Maruvejje - Vaguthu\nކޮވިޑް-19: އެމެރިކާއިން ރިކޯޑް އަދަދަކަށް މީހުން ފައްސިވެ މަރުވެއްޖެ\nއެމެރިކާއިން ވޭތުވެދިޔަ 24 ގަޑިއިރުގެ ތެރޭގައި ރިކޯޑް އަދަކަށް ކޮވިޑް-19 އަށް މީހުން ފައްސިވެ، މަރުވެއްޖެއެވެ.\nވޭތުވެ ދިޔަ 24 ގަޑިއިރުގެ ތެރޭގައި އެމެރިކާއިން ވަނީ ޖުމްލަ 17،230 މީހަކު ފައްސިވެފައެވެ. މިހާތަނަށް އެގައުމުން 1,607 މީހަކު ވަނީ މި ބަލީގައި މަރުވެފައެވެ. ވޭތުވެދިޔަ 24 ގަޑިއިރުގެ ތެރޭގައި އެމެރިކާއިން ކޮވިޑް-19 ޖެހިގެން މަރުވެފައިވަނީ 312 މީހުންނެވެ.\nމިހާތަނަށް އެމެރިކާއިން ޖުމްލަ 102,464 މީހަކު ވަނީ ކޮވިޑް-19 އަށް ފައްސިވެފައެވެ. އެމެރިކާއިން ދެވަނައަށް 24 ގަޑިއިރުގެ ތެރޭގައި އެންމެ ގިނަބަޔަކު ފައްސިވެފައިވަނީ މި މަހުގެ 26 ވަނަ ދުވަހުއެވެ. އެދުވަހު އެކަނިވެސް އެގައުމުން 17،224 މީހަކު ކޮވިޑް-19 އަށް ފައްސިވެފައިވެއެވެ. އެމެރިކާއިން މިބަލީގައި އެންމެ ގިނަ ބަޔަކު މަރުވެފައިވެސް ވަނީ ހަމަ މިމަހުގެ 26 ވަނަ ދުވަހުއެވެ. އެދުވަހު އެކަނި އެގައުމުން 268 މީހަކު ވަނީ މަރުވެފައެވެ.\nއެމެރިކާއިން ތިންވަނައަށް އެންމެ ގިނަ ބަޔަކު ފައްސިވެފައިވަނީ މިމަހުގެ 25 ވަނަ ދުވަހުއެވެ. އެދުވަހު އެގައުމުން ޖުމްލަ 13،355 މީހަކު ވަނީ ކޮވިޑް-19 އަށް ފައްސިވެފައެވެ.\nއެމެރިކާއިން ކޮވިޑް-19 ޖެހުނު މީހުންގެ ލައްކައަކަށް އަރާފައިވާއިރު، އެގައުމުގެ ނިއުޔޯކްއިން އެކަނިވެސް ބައިލައްކަ އާއި ގާތްކުރާ އަދަދަކަށް މީހުން ކޮވިޑް-19 އަށް ފައްސިވެފައިވެއެވެ. އެގޮތުން މިހާތަނަށް ނިއުޔޯކުން 44،810 މީހަކު ވަނީ ކޮވިޑް-19 އަށް ފައްސިވެފައެވެ. އަދި މިހާތަނަށް ނިއުޔޯކުން ޖުމްލަ 519 މީހަކު ވަނީ މި ބަލީގައި މަރުވެފައެވެ.\nއެމެރިކާ މިހާރު އޮތީ މުޅި ދުނިޔޭން އެންމެ ގިނަ ބަޔަކު ކޮވިޑް-19 ޖެހުނު ގައުމުގެ ގޮތުގައި، ލިސްޓުގެ އެންމެ ކުރީގައެވެ. ލިސްޓުގެ ދެވަނައިގައި އޮތީ އިޓަލީއެވެ. އެގައުމުން މިހާތަނަށް 86,498 މީހަކު ވަނީ ކޮވިޑް-19 އަށް ފައްސިވެފައެވެ. އަދި މި ލިސްޓުގައި ތިންވަނައިގައި ޗައިނާ އޮތްއިރު، މިހާތަނަށް އެގައުމުން ފައްސިވެފައިވަނީ 81,340 މީހުންނެވެ.\nމުޅި ދުނިޔެއަށް ބަލާއިރު މިހާތަނަށް6ލައްކައާއި ގާތްކުރާ އަދަދަކަށް މީހުން ވަނީ ކޮވިޑް-19 އަށް ފައްސިވެފައެވެ. މުޅި ދުނިޔޭން ޖުމްލަ 594,377 މީހަކު ކޮވިޑް-19 އަށް ފައްސިވެފައިވާއިރު، މިހާތަނަށް މި ބަލި ޖެހިގެން މުޅި ދުނިޔެއިން މަރުވެފައިވަނީ 27,250 މީހުންނެވެ. އެއީ ބަލި ޖެހުނު މީހުންގެ ނިސްބަތަށް ބަލާއިރު 4.57 އިންސައްތައެވެ. މިހާތަނަށް މި ބަލި ޖެހުމަށްފަހު ރަނގަޅުވެފައިވަނީ 133,006 މީހުންނެވެ.


( 17 މެއި 2022 އާ ގުޅޭ )\nހޮސްޕިޓަލުން ގެއަށް މާޔަލް ދޫކޮށްލީ ފަހުން މަހެއް ވާން އުޅެނީއެވެ. ދޭތެރެއަކުން ބޮލަށް ކުއްލިއަކަށް ތޫނު ތަދެއް އިހްސާސް ކުރެވުމާއެކު ނޭފަތުން ލޭ އާދެއެވެ. އެކަމަކު އެކަން ވެސް މިހާރު ދޭތެރެ ދުރުވެއްޖެއެވެ.\nބިއްލޫރި ފާރުތަކުން ބޭރުގައި ހިނގާ ކަންކަން ފެނެއެވެ. ހިނގާބިނގާވެ އުޅޭ މީހުން މަދެވެ. މަގުގެ އަނެއްފަރާތުގައި ކަސްޓަމަރުން ހުސްނުވާ ސުޕަމާކެޓަށް މިއަދު ވަންނާނޭ މީހަކު ނެތެވެ. މީހަކު ނުފެނުނަސް މަގުގައި ދަތުރުކުރާ ޓެކްސީތަކާއި އަމިއްލަ މީހުންގެ ކާރުތައް ވެރިވެފައިވާ ފަޅުކަން ނަގާލާފައި ވެއެވެ. ބޯކޮށް ވެހެމުންދާ ވާރޭގައި މަގުގެ ކޮޅު ވެސް ނުފެނެއެވެ. ދުންފިނީގައި ފުސްވެ ފޮރުވިފައިވާ ކަހަލައެވެ. ކާރުތައް ގޮސް އެ ފުސްކަމުގެ ތެރެއަށްވަދެ ގެއްލޭ ފަދައެވެ. ދެއަތްއުރާލައިގެން މަގުމައްޗަށް ނަޒަރު ހުއްޓާލި ގޮތަށް މާޔަލް ހަރަކާތެއް ނުކުރެއެވެ. ދެން މަޑުމަޑުން އައިސް ފިހާރައިގެ ބިއްލޫރި ދޮރުހުޅުވާލައިފައި ދޮރުމަތީ މަޑުކޮށްލިއެވެ. އެއާއެކު އެތެރެއަށް ދަމާލި ފުންނޭވާއިން މާޔަލްގެ މޭފުރާލައިފިއެވެ. ފަޒާގައިވަނީ ގުދުރަތީ މީރުވަހެކެވެ. ތެމިފައިވާ ގަސްތަކުގެ ވަހެވެ. ބިންގަނޑުގެ ވަހެވެ. ވާރޭގެ ތެރެއަށް ނަޒަރު ހުއްޓާލައިގެން އޭނާ ހުރީ ތެމިލަން ބޭނުންވެފައެވެ.\n"ތެމޭ ހިތް ވެފަ ދޯ ތިހުންނަނީ." ފަހަތުން އައިސް މަޑުކޮށްލި މައިރާއަށް ކޮއްކޮގެ މޫނުގައިވީ އަސަރުތައް ނަގައިގަންނަން އެނގުނެވެ.\n"މަލް ހުންނާނެ އެންމެ ކުރީގަ. ވާރޭކޮޅެއް ނުވެހިގެން އޭރު ތިބެނީ." މާލޭގައި ބައްޕަގެ ގޭގައި ހޭދަވީ ފުރާވަރުގެ ހަނދާން އާކުރަމުން މާޔަލް ބުނެލިއެވެ.\n"މަލްއަށް ނުތެމި ދެވުނުބާއޭ ހިތަށް އަރާ. ވައިވެސް ވަރަށް ގަދަ. ސައިކަލާއެކު އޭނާ އެއްލާނުލައިފިއްޔާ ރަނގަޅު." ސަމާސާ ރާގެއްގައި މައިރާ ބުންޏެވެ. ދޮންތިގެ ވާހަކައަށް މާޔަލް ހީނލިއެވެ.\n"ބުރިޖު ވަޔާ ދިޔަސް މަލް ނުދާނެ." ހެވިފައި ހުރެ މާޔަލް ބުންޏެވެ. ގަބޫލުކުރެވޭ ބުނާ ފަދައިން މައިރާ ބޯޖަހާލީ ހެމުންނެވެ.\n"ރަޒާބެތަ ގުޅީ؟." މައިރާއަށް އައި ފޯނުކޯލާ ގުޅިގެން މާޔަލް ސުވާލުކޮށްލިއެވެ.\n"ކިހިނެއްވީ؟." އާނއެކޭ ބުނުމަށް މައިރާ ބޯޖަހާލި ވަގުތު އެ މޫނުގައި ކުރީން ފާޅުވޭވޭ ހުރި އުފާވެރިކަން އޮއްސުނީތީ މާޔަލްއަށް ފެނުނީއެވެ. ކޮއްކޮއާ ނަޒަރު ސީދާކޮށްލުމުގެ ބަދަލުގައި މައިރާ ބަލާލީ މަގުމައްޗަށެވެ. ވެހެމުންދިޔަ ވާރޭގެ ތެރެއަށެވެ.\n"ގެއަށް ގޮސްލަން ޖެހުނީ. ރަޒާ އެބާދޭ ބަލާ... އޭނާގެ މަންމަ ވެއްޓުނީއޯ." މައިރާ ބުންޏެވެ. ފިރިމީހާދެކެ ކިތަންމެ ލޯބިވީ ނަމަވެސް ފިރިމީހާގެ ޢާއިލާއަކީ މައިރާގެ ޢާއިލާފަދަ ބައެއް ނޫނެވެ. އެމީހުންގެ ތެރޭ އުޅޭން މައިރާއަށް އުނދަގުލެވެ. ޚާއްޞަކޮށް ރަޒާގެ މަންމަ އުޅުން މައިރާއަށް ކަމަކުނުދެއެވެ.\n"އޯ! އެހެންވީރު ދޮންތި ދާންވާނެ. އަހަރެން މިތާ އަދި މަޑުކޮށްލަން ބޭނުމީ. ޓެކްސީއެއް ނަގައިގެން ގެއަށް ދާނަން. މަލް ވެސް އަންނާނީ މެންދުރު. އަދި ބައިވަރު ވަގުތު އެބައޮތް. މަންމައަށް އަހަރެން ގުޅާނަން." މާޔަލް ނިކަން އަވަހަށް ބުނެލިއެވެ.\n"މާއްކޮއާއެއްކޮ މިއަދުގެ ހުރިހާ ވަގުތެއް ސްޕެންޑްކޮށްލަން ގަސްދުކުރީ. ބަޓް ޔޫ ޑޯންޓް ވޮރީ... ދޮންތި އަންނަންދެން ފިހާރައިގެ މަޑުކުރޭ. މީ އަހަރެން ވަރަށް ކުރީއްސުރެ ޕްލޭންކުރަމުން އައިކަމެއްކަން ރަޒާއަށް އެނގޭނެ. އެހެންވީމަ ގިނައިރެއްނުވެ އަންނާނަން." މައިރާ ލިބުނު ފޫހިކަން ނުދައްކާ އޭނާ ބުނެލިއެވެ. މާޔަލްގެ ކަނާއަތްފަރާތުން އޭނާގެ މުލައްދަނޑީގައި ހިފާލައި ގާތްކޮށްލައިގެން މައިރާ ހުއްޓެވެ.\n"ސްވީޓް ތޯންސް" ކުރިމައްޗަށް ކަޅުކުލައިގެ ކާރެއް މަޑުކުރިއެވެ. ދުއްވަން އިން މީހާ ނުފެނުނަސް ފިހާރައިގެ ދޮރުމަތީ ހުރި މައިރާ ނިކަން އަވަހަށް އެތެރެއަށް ދުއްވައިގަތެވެ.\n"ހޭއި ބާތްޑޭ ގާލް." ކާރުގެ ކުރީ ދޮރުފަތުގެ ބިއްލޫރިގަނޑު ތިރިކޮށްލުމާއެކު ރަޒާ ބުނެލިއެވެ. ލުއި ހިނިތުންވުމެއް ބަދަލުކޮށްލުމާއެކު ސަލާމެއްގެ ގޮތުން މާޔަލް ބޯޖަހާލިއެވެ.\n"ދޮންތި ގެންދަނީތަ؟." މާޔަލް އަހާލިއެވެ.\n"ސޮރީ... ކުޑަވަގުތުކޮޅަކަށް. ވީހާ ވެސް އަވަހަކަށް ގެނެސްދެވޭތޯ ބަލާނަން." ރަޒާ ވެސް މައިރާ ގެންދަންޖެހޭތީ ގަޔާނުވެފައި އިން ކަހަލައެވެ. މާޔަލްގެ އުފަންދުވަހަށް އޭނާއަށް ޓަކައި ހުސްވެގެން ހުންނަން މައިރާ ބޭނުންވާކަން އެނގުމުން އެކަމާ ރަޒާ ވަނީ އެއްބަސްވެފައެވެ. މައިރާއަށް އޭނާގެ އާއިލާ މުހިންމުވަރު ރަޒާއަށް ރަނގަޅަށް އެނގެއެވެ. ވެވުނު ވަޢުދާ ޚިލާފުވާން ޖެހޭތީ ރަޒާ ވެސް އިނީ ދެރަވެފައެވެ. އެހެންވިޔަސް ކުރިމަތިވީ ހީނުކުރާކަމެކެވެ. އަޅާނުލާ ދޫކޮށްނުލެވޭނޭ ވަރުގެ ކަމެވެ.\n"ފިހާރަ ތަޅުލައިގެން އިންނާނީ. އަންނާނަން ވަރަށް އަވަހަށް." ކާރަށް އެރުމުގެ ކުރީން މާޔަލްގެ އަތުގައި ހިފާލައިގެން ހުރެ މައިރާ ބުންޏެވެ. އާނއެކޭ ބުނަމުން މާޔަލް ބޯޖަހާލިއެވެ.\nކާރު ގޮސް އޮބާލިއިރު ވެސް މާޔަލް ހުރީ ފިހާރައިގެ ދޮރުމަތީގައެވެ. އޭނާ އެތެރެއަށް ވަނީ ދުވާރުކައިރިއަށް އެހެން ކާރެއް އައިސް މަޑުކޮށްލީމައެވެ. އެތެރެއަށް ވަދެ މައިރާ ބުނިހެން ފިހާރައިގެ ދޮރު މާޔަލް ތަޅުލިއެވެ. ބަންދުބޯޑު ވެސް ހުރީ އަޅުވާފައެވެ. ތަންކޮޅެއް އެތެރޭގައި ހުރި ލަކުޑި ދިގު މޭޒުގެ ކައިރީ މާޔަލް އިށީނެވެ. ތަޅުންމަތީ ހުރި ބާލިދީތަކުން އޭނާ ނެގީ ވަޅޯވެފައިވާ ފިނިފެންމާތައް ހުރި ބާލިދީއެވެ. މޭޒުމައްޗަށް މާތައް އަޅާލިއެވެ. މޭޒުގެ އަރިމަތީގަވާ ވަތްގަނޑު ހުޅުވާލިއެވެ. ކަތުރު އަތަށް ހެޔޮވަރުކޮށްލުމާއެކު ވަތްގަނޑު ލައްޕާލީ އަތްތިލައިގެ ނުފުށުން ޖަހާއެވެ. ފިނިފެންމާތަކުގެ ތަނޑީގައި ހުރި ކަށިތައް މާޔަލް ބުރިކުރަންފެށިއެވެ. އެ މާތައް އުކާލުމުގެ ބަދަލުގައި އޭނާ ގެއަށް ގެންދަން ގަސްދުކުރީއެވެ.\n"ކީއްވެތަ ތި ރީތިކަމުގެ އުމުރު އެހާ ކުރީ. މާއަވަހަށް މޯޅިވަނީ. އެހާ ލޯބިން މިގެންގުޅެނީ." ފިނިފެންމާތަކާއި މާޔަލް ވާހަކަދެއްކިއެވެ. އެއީ އޭނާގެ އާދައެވެ. ގަސްތަކާއި މާތަކާ އޭނާ ވާހަކަދައްކަނީ އޭނާ ފަދަ ދިރޭ ފުރާނައެއްގެ ވެރީން ފަދައެވެ. އެތަކެއްޗަށް ވެސް އިހްސާސްވުގެ ބާރު ލިބިފައިވާ ހެންނެވެ. އޭނާގެ އޯގާތެރި ބަސްތަކުން އޭގެ ތާޒާކަން ގިނަ ދުވަހަށް ދެމިގެންދާނޭކަމުގެ އުންމީދުގައެވެ.\nމާޔަލްގެ ލޮލުގެ ހިމަކޮޅުން އަޅައިގަތީ ދުވާރު ކައިރިއަށް މަޑުކުރި ކާރެވެ. އެއިން ފޭބި ޒުވާނާއެވެ. އޭނާ އައިސް ދުވާރު މައްޗަށް އަރައި ކާރުގެ ކުރީ ދޮރުފަތް ހުޅުވާލިއެވެ. އަދި ބިއްލޫރިގަނޑު ހިސާބަކަށް ތިރިކޮށްލިއެވެ. ދެން ދޮރުފަތް ލައްޕާލައި ތިރިކޮށްފައިވާ ބިއްލޫރިގަނޑުގައި ދެއަތުން އޭނާ ހިފަހައްޓާލިއެވެ. އެހެންހުރެ ކާރުގައި އިން މީހަކާ އޭނާ ވާހަކަދައްކަނީކަން ބުނަން މާޔަލްއަށް އެނގެއެވެ. ގުދުވެފައި ކާރުތެރެއަށް އޭނާ ބަލާ ވެސް ލައިފިއެވެ. ފިހާރައިގެ ބިއްލޫރު ފާރުތަކުން އެ ޒުވާނާގެ ކޮންމެ ހަރަކާތެއް ސާފުކޮށް މާޔަލްއަށް ފެނެއެވެ. ކާރު ކައިރިން ދުރަށް ދިއުމާއެކު އޭނާގެ މިސްރާބު ހުރީ މަގުގެ އަނެއްފަރާތުގައި ހުރި ސުޕަމާކެޓެވެ. މާޔަލްގެ ސަމާލުކަން ކުރާން އިން މަސައްކަތަށް އަނބުރާލިއެވެ. ދޭތެރެއަކުން އިސްއުފުލާ މާޔަލް ބޭރަށް ބަލާލައެވެ. ކާރުގައި އިން މީހަކު ސާފުކޮށް ނުފެނެއެވެ. އެހެންނަމަވެސް ތިރިކޮށްލާފައިވާ ދޮރުފަތުގެ ބިއްލޫރިގަނޑުން އެމީހަކު ބޭރަށް އަތްދިއްކޮށްލިއެވެ. އޭނާގެ ހުޅުވާލާފައިވާ އަތްތިލައާއި ހާމައަށް އޮތް މުލައްދަނޑީގެ ބަޔަކާއެކު ތެތްމާލުމަށް ވާރޭގެ ފެންތިކިތައް އަވަސްވެލި ކަހަލައެވެ. މާޔަލްގެ ތުންފަތަށް ހިނިތުންވުމެއް ވެރިވީ ބޭއިޚްތިޔާރުގައެވެ.\n"ޔޫ ފީލް އިޓް... ޑޯންޓް ޔޫ... އަ ޓްރޫ ބްލިސް... ޓަޗް އޮފް ލަވް..." ހިނިތުންވުމަކާއެކު މާޔަލް ބުނެލިއެވެ. މާޔަލް މުޚާޠަބު އެކުރީ ކާރުގައި އިން ޒުވާނާއަށެވެ. އޭނާގެ އަޑު އެ ޒުވާނާގެ ކަންފަތާ ހަމައަށް ފޯރާނީ ކިހިނެއް ހެއްޔެވެ. އެހެންވިޔަސް މާޔަލް އެހެން ބުނެލީ ޖަވާބަކަށް އެދިގެންނެއްނޫނެވެ.\nމާޔަލް ބަލަބަލާ އިންދާ ކާރުގެ ދޮރުފަތް ހުޅުވިއްޖެއެވެ. ލަސްލަހުންނެވެ. މީހާ ވަކިވުމުގެ ކުރީން ކާރުން ބޭރަށް ދުވާރު މައްޗަށް ތިރިކޮށްލި ފައި މާޔަލްއަށް ފެނުނެވެ. އޭނާ ކާރުން ފޭބިއެވެ. މާޔަލްއަށް ފާހަގަވީ އޭނާގެ ހަރަކާތްތައް ލަސްކަމެވެ. ކޮންމެކަމެއްގައި ހުރި ފަރުވާތެރިކަމެވެ. ހިނގައިގަންނަން އުޅެފައި އޭނާ ފަސްޖެހުނުހެން ހީވެއެވެ. ކާރުގައި އޭނާގެ އަތް ޖައްސާލިއެވެ. މަޑުމަޑުން ލަސް ފިޔަވަޅުތަކެއްގައި އޭނާ ކާރުގެ ކުރިމަތިން މަގުމައްޗަށް ނުކުތެވެ.\n"ހެ ހެ ހެ..." މާޔަލްއަށް ހީނލެވުނެވެ. އޭނާ ވެސް އިނީ ވާރެޔާ ތެމޭ ހިތުންނެވެ. އޭނާގެ ހިތުގެ މުރާދު ހާސިލުކުރާން ފަސްޖެހިފައި އިންދާ ކުރިމަތިން މިފެންނަނީ ވާރޭގެ އުފާ ހާސިލުކުރުމަށް ނުކުތް ޖެހިލުންކުޑަ ޒުވާނެކެވެ. ފިރިހެނެއްގެ ފަރާތުން އެފަދަ ޢަމަލެއް މާޔަލް ދުށީ އަލަށެވެ. ފެންނަމުންދިޔަ މަންޒަރާމެދު އެހާބޮޑަށް ގަޔާވެވުނީ އެހެންވެއެވެ. ނަމަވެސް މާޔަލްގެ ހިނިތުންވުން ހާސްކަމަށް ބަދަލުވެލައިފިއެވެ.\n"ސްޓޮޕް..." މާޔަލްއަށް ބުނެލެވުނެވެ. ދެން ވެސް ހަމައެހެން އޭނާއަށް ތަކުރާރުކޮށްލެވިއްޖެއެވެ. ހާސްކަމާއި ކަންބޮޑުވުމާއެކުއެވެ. އޭނާ ހުއްޓޭށޭ އެ ގޮވާލަނީ ކާރުން ފޭބި ޒުވާނާއަށެވެ. މާޔަލްގެ އަތުގައި އޮތް ކަތުރު މޭޒުމައްޗަށް ދޫކޮށްލިއެވެ. ވަގުތުން ކޮޅަށް ތެދުވެވުނެވެ. މަގުމައްޗަށް ނަޒަރު ހިންގާލެވުނެވެ. ފުޅާމަގުގެ ދެކޮޅަށް ދުއްވާ އެއްޗެހި ދުއްވާއިރު އެ ޒުވާނާ ނުހުއްޓު އެ ދަނީ ކުރިއަށެވެ. ސުޕަރމާކެޓާ ދިމާއަށް މާޔަލް ބަލާލިއެވެ. އެ ކާރުން ފުރަތަމަ ފޭބި ޒުވާނާ ސުޕަމާކެޓުން ނުކުމޭތޯއެވެ. ނޫނީ އެވަގުތު އެހިނގާ ކަންތަކުގެ މަންޒަރު ފެންނަ ހިސާބުގައި ހުރި ތޯއެވެ. މާޔަލް މެޔަށް ފިނިވެލިއެވެ. މަގުމެދާ އަރާ ހަމަވަމުންދާ ޒުވާނާ ހުރީ ހަމަހޭގައިބާއޭ ވެސް މާޔަލްގެ ހިތަށް އެރިއެވެ. ބަލާކަށް އޭނާއަކަށް ނުހުރެވުނެވެ. ދުއްވައިގަތެވެ. ފިހާރައިގެ ދޮރު ހުޅުވާލިއެވެ. ދުވެފައި ބޭރަށް ނުކުތެވެ. ވާރޭގެ ހަމަލާއާ ކުރިމަތިވުމުން އަލުން ދުއްވައި އައިސް ފިހާރައަށް ވަނެވެ. ފިހާރައިގެ އެންމެ އެތެރޭގައި ހުންނަ ސްޓޯރޫމުގެ ދޮރު ހުޅުވާލިއެވެ. ބަރިބަރިއަށް ޖަހާފައި ހުރި ބާލިދީއެއްގެ ތެރެއިން އޭނާ ނެގީ ކުޑައެކެވެ. ސްޓޯރޫމުގެ ދޮރު ލެއްޕުމެއްނެތި އޭނާ އަނެއްކާވެސް ދުއްވައިގަތީއެވެ.\n"ޕްލީޒް ސްޓޮޕް..." މާޔަލްއަށް ހަޅޭލަވައިގަނެވުނީ ތަންކޮޅެއް ބާރަށެވެ.\nއަތުގައި އޮތް ކުޑަ ހުޅުވާނޭ ފުރުސަތެއް މާޔަލްއަކަށް ނުލިބުނެވެ. މަގުގެ ކޮޅުން އައި ކާރު ފެނިފައެވެ. އެއިން ދުރަށްދާން އެ ޒުވާނާ އެއްވެސް މަސައްކަތެއް ނުކުރެއެވެ. ދުވެފައި އައި މާޔަލް އެ ޒުވާނާގެ މުލައްދަނޑީގައި ހިފައި ދަމައިގަތީ ނުހަނު ބާރުލާފައެވެ. ސިއްސައިގެން ދިޔައެއްކަމަކު އެ ޒުވާނާގެ ފިޔަވަޅު ފަހަތަށް އަޅާލިއެވެ. އެމީހުންގެ ކައިރިން އަޅާފައި ކާރު ދިޔައީއެވެ.\n"އާ ޔޫ އޯކޭ. ޖެހުނުތަ ކާރުގަ؟" މާޔަލް ސުވާލުކުރިއެވެ. އަތުގައިކަން އަދިވެސް ކުޑައޮތީ އެނގުނީ ދެނެވެ. އަވަހަށް ކުޑަ ހުޅުވާލިއެވެ. ދެ މީހުން ހިޔާވާނޭހެން މާޔަލް ކުޑަ އުފުލާލިއެވެ. އެ ޒުވާނާ ކުޑަކޮށް މާޔަލްއަށް ބަލާލިހެން ހީވިއެވެ. މާޔަލްއަށް ޔަގީނެއްނޫނެވެ.\n"ވާރެޔާ ތެމޭ ހިތްވިޔަސް މަގުމެދަށް ނުކުމޭތަ؟. އާ ޔޫ ހެވިންއަށް ޑެތްވިޝް... ކާރުގަ ޖެހުނުނަމަޔޯ..." އެ ޒުވާނާގެ އަތުގައި ހިފައިގެން ދުވާރު ކައިރިއަށް ގެންނަމުން މާޔަލް ވާހަކަދެއްކިއެވެ. އެ އަޑުގައިވީ ހަރުކަށިކަމެވެ. ނަމަވެސް އެއީ އޭނާ ހާސްވެފައި ހުރިވަރެވެ. އެ ޒުވާނާގެ ފުރާނައާ މެދު ކަންބޮޑުވީވަރެވެ.\nބަހެއް ބުނުމެއްނެތި އެ ޒުވާނާ އަތް ދަމައިގަތެވެ. މާޔަލްއަށް ދެބުމަ ކައިރިކޮށްލެވުނެވެ. އެ ޒުވާނާގެ ހަރަކާތްތަކުން މާޔަލްއަށް ގަބޫލުކުރެވުނީ އޭނާގެ އިހުސާންތެރިކަން އެ ޒުވާނާ ބަލައިނުގަތް ކަމެވެ. ނުވިތާކަށް އޭނާ އަތް އުފުލާލައި ކުޑައިގެ ދަގަނޑު ހޮޅީގައި ޖެހުމާއެކު ފޮޅުވާލިއެވެ. އަރިއަޅާލި ކުޑައިގެ ހިފަހައްޓަން މާޔަލްއަށް ދަތިވީ އޭނާ ހުރީ އެފަދަ ކަމަށް ތައްޔާރުވެގެން ނޫންވީމައެވެ. ކާރުގައި އަތް ޖެހުމާއެކު އެ ޒުވާނާ ހިނގައިގަތެވެ. މަގަށްވުރެ އުސްކޮށްހުރި ދުވާރުގެ ދާރައިގެ އޭނާ އަޅައިގެންފިއެވެ. މޫނުކުނިކޮށްލައިގެން ހުއްޓެއްކަމަކު މާޔަލް ނިކަން ހުސިޔާރެވެ. އޭނާ އެ ޒުވާނާގެ ގައިގާ ހިފެހެއްޓިއެވެ.\n"އަދިވެސް މިތާ ހުރީތަ؟. ކަލޭ ކައިރިން އެހީއަކަށް އަހަރެން އެދެފިންތަ؟." އެ ޒުވާނާގެ ނުރުހުންތެރިކަންވީ ހަރުކަށި ބަސްތައް ފަޒާގައިވީ ފިނިކަން ކަނޑުވާލި ފަދައެވެ. ފިރިހެންވަންތަ ބަރު އަޑެކެވެ. އެހެންވިޔަސް އެފަދަ ރަވައްޔާ ގެންގުޅޭ ޒުވާނަކަށް ތަޢުރީފު ކުރާން ބޭނުންވާނީ ކާކު ހެއްޔެވެ.\nފިހާރައިން ނުކުތް އައިތަންއަށް މަގުގެ އަނެއްފަރާތުގައި އޮތް ކާރު ކައިރީ އޭނާގެ ބޭބެއާއެކު އަންހެން ކުއްޖަކު ހުއްޓާ ފެނުނެވެ. އެ ދެމީހުން ކޮންމެވެސް ކަމަކާ ދެބަސްވަނީ ކަހަލައެވެ. އަތުގައި އޮތް ކޮތަޅާއެކު އޭނާ ދުވެލާފައި މަގު ހުރަސްކޮށްލިއެވެ.\n"ހާއި..." އައިތަން ގޮވާލިއެވެ. މިވަނީ ކިހިނެއްތޯ އެނގެން އޭނާ ބޭނުންވެފައި ހުއްޓެވެ. ސުވާލުގެ ނަޒަރު އަމާޒުކޮށްލެވުނީ ކައިރީގަ ހުރި އަންހެންކުއްޖާއަށެވެ.\n"ކިހިނެއްވީ؟. ހީ އިޒް މައި ބްރަދަރ." އައިތަން ބުންޏެވެ.\n"އޭނާ ކައިރީ ބުނޭ މަގުމެދަށް ނުނިކުތަސް ވާރެޔާ ތެމެވޭނޭ. ފުރާނަ ދުއްވާލަން ބޭނުންވަންޏާ މިއަދު އެކަމެއްނުވާނެއޭ." މާޔަލް ވާހަކަދައްކަމުން ކައިރީގަ ހުރި ޒުވާނާއާ ދިމާއަށް ލޯ ހިމަކޮށްލިއެވެ. އެ ހަރަކާތްތައް ފެނި އައިތަންގެ ތުންފަތް ދެމިލިއެވެ.\n"ތެންކިޔު... ފޯ ސޭވިންގް ހިމް." ހިނިތުންވުމަކާއެކު އައިތަން ބުންޏެވެ.\n"އެހުރީ ލަސްވެފަ." މާޔަލް ބުނެލިއެވެ.\nމަޑުކުރުމެއްނެތި އަންހެންކުއްޖާ އެނބުރިލީއެވެ. ހުޅުވާފައި އޮތް ކުޑައާއެކު ފިހާރައިގެ ތެރެއަށް އެ އަންހެންކުއްޖާ ވަންނަން އުޅުނު ގޮތް ބަލަން އައިތަން ހުރީ ހެވިފައެވެ. ދެން އިސްއުފުލާ ފިހާރައިގެ ނަމަށް ބަލާލިއެވެ. "ސްވީޓް ތޯންސް" އައިތަން ކިޔާލިއެވެ.\n"ތީ މީހެއްގެ ފިރިއެއްނޫންތަ؟" އައިރިކްގެ ހަރުކަށި އަޑު އިވުނެވެ. އައިތަން ދެބުމަ ހިއްލާލުމާއެކު ބޯހޫރާލިއެވެ. ބޭބެ އަރަން ކާރުގެ ދޮރުފަތް އޭނާ ހުޅުވާލަދިނެވެ. އޭނާ ވެސް އައިސް ކާރަށް އެރީއެވެ. ދުއްވާލުމުގެ ކުރީން ގުދުވެލައި ފިހާރައިގެ ތެރެއަށް ބަލާލިއެވެ. ޓިޝޫފޮށި ކައިރިކޮށްގެން އިނދެ އެ އަންހެންކުއްޖާ އަތާއި މޫނު ފުހެނީއެވެ.\n"އޭނާއަށް އެނގޭތަ ދޮންބެ ބްލައިންޑްކަން." އައިތަން ވަގުތުން ބުނެލިއެވެ. (ނުނިމޭ)


Afghanistan gai hayyaru kohfai thibi beyruge terroristunge thereygai dhivehin thakeh!\nއަފްޣާނިސްތާނުގައި ހައްޔަރުކޮށްފައި ތިބި ބޭރުގެ ޓެރަރިސްޓުންގެ ތެރޭގައި ދިވެހިންތަކެއް!\n-3months ago0- ރިމާހް\nބައިނަލްއަޤްވާމީ ނިރުބަވެރި ޖަމާއަތެއްކަމަށްވާ އިސްލާމިކް ސްޓޭޓް (އައިއެސް)އާއި އެކު ހަނގުރާމަކުރަމުންދަނިކޮށް އަފްޣާނިސްތާނުން ހައްޔަރުކޮށްފައި ތިބި ބޭރުގެ ޓެރަރިސްޓުންގެ ތެރޭގައި ދިވެހިންތަކެއްވެސް ހިމެނޭކަމަށް ހާމަވެއްޖެއެވެ.\nއަފްޣާނިސްތާނުގެ މަޝްހޫރު މީޑިއާއެއްކަމަށްވާ "ޓޯލޯ ނިއުސް"އިން އެގައުމުގެ ޖާސޫސީ އިދާރާގެ އިސްވެރިޔާ އަހުމަދު ޒިއާ ސަރާޖްއާއި ހަވާލާދީ ބުނެފައިވާ ގޮތުގައި، އެގައުމުން ވަނީ 408 އެއްހާ ބޭރުގެ ޓެރަރިސްޓުން ހައްޔަރުކޮށްފައެވެ. މި ފަރާތްތަކަކީ ދާޢިޝް ނުވަތަ އައިއެސް ޖަމާޢަތާއި އެކު ހަނގުރާމަކުރަމުންދިޔަ ފަރާތްތަކެއްކަމަށް ސަރާޖް ވަނީ ވިދާޅުވެފައެވެ.\nއެބޭފުޅާ ވިދާޅުވީ މި ފަރާތްތައް ނިސްބަތްވަނީ 13 ގައުމަކަށް ކަމަށާއި، މިކަމާއި ގުޅިގެން އެ ގައުމުތަކާއި ވާހަކަދައްކަމުން ގެންދާކަމަށެވެ. އަދި މިކަމަށް އެދެވޭ ޙައްލެއް ހޯދުމަށް އެ 13 ޤައުމުން އަފްޣާނިސްތާނާއި އެކުގައި މަސައްކަތްކުރުމަށް އެދިފައިވާނެކަމަށް ސަރާޖް ވަނީ ފާހަގަކުރައްވާފައެވެ.\nއަފްޣާނިސްތާނުން ހައްޔަރުކޮށްފައިވާ 408 ޓެރަރިސްޓުންގެ ތެރޭގައި ދެ ދިވެހިންވެސް ހިމެނޭކަމަށް ޓޯލޯ ނިއުސްއިން ވަނީ ބުނެފައެވެ. މި 408 ޓެރަރިސްޓުންގެ ތެރެއިން 299 ޓެރަރިސްޓުންނަކީ ޕާކިސްތާނަށް ނިސްބަތްވާ ފަރާތްތަކެކެވެ. މީގެ އިތުރުން އަލްޤައިދާ އަދި އެހެނިހެން ނިރުބަވެރި ޖަމާޢަތްތަކަށް ނިސްބަތްވާ 309 ބޭރުގެ ޓެރަރިސްޓުން ހައްޔަރުކޮށްފައިވާކަމަށްވެސް ސަރާޖް ވަނީ ހާމަކުރައްވާފައެވެ.\nފާހަގަކޮށްލެވޭ ގޮތުގައި އަފްޣާނިސްތާނުގައި ހަރަކާތްތެރިވާ އައިއެސް ޖަމާއަތުގެ ގޮފިކަމަށްވާ އިސްލާމިކް ސްޓޭޓް ޚޮރާސަން ނުވަތަ ވިލާޔަތު ޚޮރާސަންއާއި އެކު ބައެއް ދިވެހިން ހަރަކާތްތެރިވަމުންދާކަމަށް ވަނީ ތުހުމަތުކުރެވިފައެވެ. އެގޮތުން ހަރަކާތްތެރިވަމުންދިޔަ ދިވެއްސެއް އަފްޣާނިސްތާނުން ހައްޔަރުކޮށް އޭނާގެ މައްޗަށް 21 އަހަރުގެ ޖަލު ޙުކުމެއްވެސް ވަނީ އިއްވާފައެވެ.\nގިނަ އަދަދެއްގެ ތެޔޮ އަރުވައިގެން ދަތުރު ކުރަމުންދަނިކޮށް އެފްއެސްއެމްގެ ބާޖެއް އުރިއްޖެ03 minutes ago\nވެކްސިނަކީ އާއްމު ދިރިއުޅުމެއްގެ ހާލަތަށް ދެވެން އޮތް މަގު: ރައީސް ޞާލިހު027 minutes ago\nއިންޓަރނެޓްގެ ޚިދުމަތާއި ގުޅޭ ޝަކުވާތައް ހުށައަޅަން ޚާއްސަ ހޮޓްލައިނެއް ގާއިމްކޮށްފި054 minutes ago


Mihaaru rahunaa nulai "Kandufalhuge nafaa" Loan libeyne! | Mihaaru\nލޮނުފެނުން މަސް ފިނިކުރާ ނިޒާމް ގާއިމްކުރުމަށް ދޫކުރާ ލޯނުން ރަހުނު ވަނީ އުނިކޮށްފައި-- ފޮޓޯ: ފޭސްބުކް\nރަހުނާ ނުލައި މިހާރު "ކަނޑުފަޅުގެ ނަފާ" ލޯނު ލިބޭނެ!\n05 އޯގަސްޓް 2019 - 12:11 11 comments\nފިޝަރީޒް ޕްރޮޖެކްޓުގެ ދަށުން މަސް ދޯނިފަހަރުގައި ލޮނުފެނުން މަސް ފިނިކުރާ ނިޒާމް ގާއިމްކުރުމަށް ދޫކުރާ "ކަނޑުފަޅުގެ ނަފާ" ލޯނުން ރަހުނު އުނިކޮށްފި އެވެ.\nފިޝަރީޒް މިނިސްޓްރީން ނެރުނު ބަޔާނެއްގައި ބުނެފައި ވަނީ މި މަހުގެ އެއްވަނަ ދުވަހަށް މި ލޯނަށް ކުރިމަތިލުމުގެ ފުރުސަތު ހަމަވުމާ ގުޅިގެން ރަހުނު އުނިކުރުމާ އެކު މުއްދަތު ވެސް އިތުރުކޮށްފައިވާ ކަމަށެވެ. އެގޮތުން އެއް މަސްދުވަހުގެ މުއްދަތަށް މި ފުރުސަތު ވަނީ އިތުރުކޮށްފަ އެވެ. ލޯނަށް އެދުމުގެ އެންމެ ފަހުގެ ވަގުތަކީ އަންނަ މަހުގެ ދެ ވަނަ ދުވަހުގެ މެންދުރު 12:00 އެވެ.\nކަނޑުފަޅުގެ ނަފާ ލޯނަކީ ރާއްޖޭގެ އެކި ހިސާބުގައި ބަހައްޓާފައިވާ އައިސްޕްލާންޓުތަކުން މަސްވެރިން ބޭނުންވާ ވަރަށް އައިސް ނުލިބޭތީ ދޭ ލޯނެކެވެ. މި ލޯނުގެ ސަބަބުން އައިސް ހޯދުމަށް މަސްވެރިން ކުރާ ހަރަދުތައް ކުޑަވެ ބާނާ މަސްތައް ގިނަ ވަގުތު ތާޒާކަންމަތީގައި ބެހެއްޓޭނެ އިންތިޒާމް ހަމަޖެހިގެންދާނެ ކަމަށް ފިޝަރީޒް މިނިސްޓްރީން މައުލޫމާތު ދެއެވެ.\nމި ލޯނަށް އެދެން ބޭނުންވާ ފަރާތްތަކަށް ފިޝަރީޒް މިނިސްޓްރީންނާއި ސްމޯލް އެންޑް މީޑިއަމް އެންޓަޕްރައިސަސް ޑިވެލޮޕްމަންޓް ފައިނޭންސް ކޯޕަރޭޝަން (އެސްޑީއެފްސީ) އިން ފޯމު ދޫކުރާނެ އެވެ. މީގެ އިތުރުން އެސްޑީއެފްސީގެ ވެބްސައިޓުން ވެސް މި ފޯމު ޑައުންލޯޑް ކުރެވޭނެ އެވެ.\nކަނޑުފަޅުގެ ނަފާ ލޯނުގެ ގޮތުގައި 3،084،000 ރުފިޔާ ދޫކުރުމަށް ވަނީ ހަމަޖެހިފަ އެވެ.


ތިބާގެ މަސްއޫލިއްޔަތެއް ހަމަ ނެތީތޯއެވެ! – DhiSalafiyyah\n16/01/2018 އަޚްލާޤްއައްޝައިޚް ޢިމާދު ޔޫސުފް\nމާނައީ: “އެނަރަކައިގެ ފާރަވެރިންގެގޮތުގައި ގަދަފަދަވެގެންވާ ހަރުކަށި މަލާއިކަތްބޭކަލުންވެއެވެ.” ގަދަފަދަ އަދި ބިރުވެރި ސިފަޔަކަށް އުފައްދަވާފައިވާ ބިޔަބޮޑެތި މިބޭކަލުންގެ ހިތްޕުޅުން ކުލުނުވެރިކަންވަނީ ނިގުޅައިގަނެވިފައެވެ. ކުލުނުވެރިކަމުގެ ޒައްރެއްގެ މިންވަރުވެސް މިބޭކަލުންގެ ހިތްތަކުގައި ނުވެއެވެ. މިބޭކަލުންގެ ބައެއްސިފަތައް ބަޔާންކުރެއްވުމަށްފަހު މާތް ﷲ سبحانه وتعالى އެބޭކަލުންގެ ކިޔަމަންތެރިކަން ބަޔާންކުރައްވާ ވަޙީކުރެއްވިއެވެ.


Raees Solih Ge Kokko Ahmed Avahaaravejje - Vaguthu\nރައީސް ސޯލިހްގެ ކޮއްކޮ އަހްމަދު އަވަހާރަވެއްޖެ\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ކޮއްކޯފުޅު އަހްމަދު މުހައްމަދު ސޯލިހް އަވަހާރަވެއްޖެއެވެ.\nއަހްމަދު މުހައްމަދު ނުވަތަ އާއްމު ނަމުންނަމަ އަހްމަދުބެ އަކީ ރައީސް ސޯލިހްގެ ހަގަށް އެއާއިލާގައި ތިއްބެވި އަށް ބޭފުޅުންގެ ތެރެއިން ބޭފުޅެކެވެ. ރައީސް ސޯލިހްގެ އާއިލާގައި އެއްބަނޑު އެއްބަފާ 12 ބޭފުޅުން ތިއްބަވައެވެ.\nމައުލޫމާތު ލިބިފައިވާ ގޮތުގައި އުމުރުން 55 އަހަރުގެ އަހްމަދުބެ ނިޔާވީ ކެންސަރުގެ އާލާސްކަންފުޅަށް ފަރުވާ ހޯއްދަވަމުން ގެންދަވަނިކޮށެވެ. އޭނާ ނިޔާވީ ދުބާއީގައެވެ.\nއަހްމަދުބެ އަކީ ލޯފަން ބޭފުޅެކެވެ. އޭނާގެ އިތުރަށް އެއާއިލާގައި ލޯފަން އިތުރު ތިން ބޭފުޅުން ވެސް ތިއްބަވައެވެ. ލޯފަން ހަތަރު ބޭފުޅުންގެ ތެރެއިން ތިން ބޭފުޅުންނަކީ ހާފިޒުންނެވެ. އަހްމަދުބެ ވެސް ހާފިޒު ކަމުގެ ކޯސް ފުރިހަމަ ކުރެއްވުމަށް މަސައްކަތް ކުރެއްވިއެވެ. ނަމަވެސް ދިމާވި ސިއްހީ މައްސަލައެއްގެ ސަބަބުން ކޯސް ފުރިހަމަ ނުކުރެއްވުނީ ކަމަށް މައުލޫމާތު ލިބެއެވެ.\nރައީސް ސޯލިހްގެ ކޮއްކޯފުޅު އަވަހާރަވުމުން ގިނަ ބަޔަކު އަންނަނީ މީސް މީޑިއާގައި ރައީސް ސޯލިހަށާއި އެމަނިކުފާނުގެ އާއިލާއަށް ތައުޒިއާ ފޮނުވަމުންނެވެ.\nޖޫން 21, 2021 08:36\nމަރުޙޫމާ އަށް ހެޔޮރަހްމަތް ލައްވާށި\nޖޫން 21, 2021 09:26\nއަހުމަދުބެއަށް ސުވަރުގެ މިންވަރު ކުރައްވާށި އާމީން ، އަހުމަދުބޭގެ އާއިލާއަށް ކެތްތެރިކަން ދެއްވާށި އާމީން\nޖޫން 21, 2021 09:36\nމަރުޙޫމާ އަށް ހެޔޮރަހްމަތް ލައްވާށި، ޢާއިލާއަށް ކެތްތެރިކަން މިންވަރުކޮށްދެއްވާށި، އަދި ވަރަށް ކަންބޮޑުވާ ކަމެއް ނޫސްތަކުގަ"ރައީސް ޞާލިޙް" މިގޮތަށް ލިޔުމަކީ، އެމަނިކުފާނުގެ ނަންފުޅަކީ" ރައީސް އިބްރާހީމް މުޙައްމަދު ޞާލިޙް" އެހެންކަމުން އެމަނިކުފާނުގެ ކާފާފުޅުގެ ނަން ގެނައުމަކީ، ތާރީޚީ ގޮތުން މައްސަލަތަކެއް ނިކުންނާނެ ކަމެއްކަމަށް ލަފާކުރެވޭ، ފަހުން\nޖޫން 21, 2021 09:37\nޖޫން 21, 2021 10:59\nމާތްﷲމަރުހޫމްގެ ފުރާނަ އައްސުވަރުގޭގެ މަތިވެރި ނިއުމަތް މިންވަރުކުރައްވާށި..އާމީން\nޖޫން 21, 2021 17:44\nކޮބާ އަހަރެންގެ ކޮމެންޓް